
La căpătâiul duor morminte 


de Ax. Banciu 


| 


De sub pojghița unei vechi rane, azi prinde a săgeta iarăşi 
vechea durere. E durerea pe care o resimţi de câte ori gândul — 
abătut printre crucile unui trecut cu zările arar luminate de licărul 
îndelung aşteptatului mai-bine, —  adastă, răsvrătit, în preajma 
mormintelor, din patru vânturi, ale celor condamnaţi să prop- 
tească, cu jertfa tinereţelor lor îndrituitoare de atâtea speranțe, 
şubrezitele ziduri ale temniţei celor de acasă. Și între aceste ti- 
nereţe sacrificate — căci sacrificate au fost — cele mai dureros 
simţite au fost desigur tinereţele profesorului braşovean Alexandru 


Bogdan, răpus de un obuz rusesc. lângă Sumina Galiţiei, în 
plină, binecuvântată şi atât de multilaterală activitate. Ce a pierdut 
școala românească prin moartea lui, au spus-o şi o spun şi azi 
încă cei mai competenți judecători, foştii săi elevi.!) Nu e nevoie 
s'o mai repetăm noi. 

Dar Alexandru Bogdan n'a fost numai dascăl. Activitatea 
lui în cei zece ani de profesorat nu s'a limitat exclusiv la catedră. 
Bun cunoscător al trecutului, la curent cu ce se scria în zilele 
sale, atent şi judicios observator al vieţii, al multelor nevoi care 
țipau de pretutindenea, al nedreptăţirilor şi metehnelor dar şi al 
tuturor bucuriilor neamului său, Al. Bogdan a simţit-o dela înce- 
putul carierei sale dăscăleşti că platforma unei catedre de liceu, 


1) Vezi Ax. Banciu: „Dr. Alexandru Bogdan. Pagini comemorative. 
Braşov 1915, și acest nr. al rev. „Țara Bârsei“. 

oricât de devotat i-ar fi şi oricât suflet ar difuza de pe ea, e 
prea mică pentru mărimea dorinței lui de a ajuta la împlinirea 
multelor lacune şi la înlăturarea şi mai multelor noastre păcate —— 
pe care le constata şi care-l mâhniau adânc —, prea ținută sub 
observaţie de ochi duşmani, pânditori, ca să-şi poată desvăli și 
dărui de pe ea sufletul în libertatea cu care ar fi dorit să și-l 
desvălească și dăruească. De aceea, el a fost în același timp şi 
conferenţiar şi literat şi gazetar (nu gazetar tip 1934, idealist al 
buzunarului, cu. convingerile în funcţie de suma argumentelor- 
bancnote, ci din stofa pleiadei ziariştilor călăuziți în scrisul lor 
gratuit exclusiv de interesele superioare, indiscutabile, ale colectivi- 
tății, — din devotaţii unui ideal mai presus de socotelile ambițiilor 
mărunte ale indivizilor) activând, ca o valoare de mâna 'ntâi, 
aproape în toate domeniile vieţii noastre naţional-culturale: ca se- 
cretar al Astrei-Braşov, ca preşedinte al Suc. Braşov a „Socie- 
tăţii pentru fond de teatru român“, ca preşedinte al „Reuniunei 
de gimnastică şi cântări“, ca membru ordinar şi raportor al Secţiei 
literare a „Asociaţiunii pentru lit. rom. și cultura pop. român“. 
Și pe lângă toate acestea — cum spuneam —: ca literat, confe- 
renţiar (relevat în amintitele Pagini comemorative, publicate și în 
Anuarul LI din 1915 al liceului ort. rom. din Braşov) și ca harnic 
colaborator al presei (asupra cărei activități vrem să insistăm puţin . 
de astă-dată) — în deosebi alziarelor „Românul“ şi „Gazeta Tran- 
silvaniei“ — în care lansează idei, agită probleme, discută chestii 
dela a căror rezolvire atârna progresul sau regresul nostru. Așa, 
de-o pildă, insistă pentru: completarea gimnaziului din Brad, gra- 
tuitatea învățământului în şcoala poporală, (vezi discursul „Pro- 
bleme culturale“ citat la altă pg.) şezători pentru țărani, conferinţe 
şi cursuri pentru orăşeni, casine sătești, biblioteci de împrumut, 
o dăscălime organizată şi conștientă de misiunea ei naţională, o 
preoțime cu pregătire la nivelul celor mai de frunte oameni ai 
țării — căci numai dela o astfel de preoțime se poate aștepta „o 
reformare a spiritului omenesc prin biserică“ —, o presă indepen- 
dentă, condusă de personalităţi independente, care, fără consi- 


derare la abonaţi, să poată spune întotdeauna adevărul. Căci „cea 
mai mare parte din ziare nu răspândește adevărul. Ori dacă vrei 
să-l afli în ele, trebuie să faci cum te sfătuește fabulistul Alexan- 
drescu („Portretul meu“): să iai, tot ce spune, tocmai întors.“ „Când 

avea stăpân, cenzura — spune în altă parte despre presa univer- 
sală — atunci nu putea spune adevărul. Acum, când ea stăpă- 
nește pe oameni, nu vrea să-l spuie, tocmai pentru ca să poală 
stăpâni. E ca funcţionarul mic dela o administraţie rea, care nu 
poate pâri pe mai marele său că fură, fiindcă se teme de el, iar 
când ajunge în locul lui. nu vrea să mai spue nimic, pentru ca 
să poată și el fura.“ Şi în continuare : „În ce mocirle se frământă 
presa cumpărată de străinii unui neam ori de persoane singuratice, 
cu menirea specială să tămâieze pe unii şi să murdărească pe alții! 
Și atunci cât de sus se înnalță în ochii noştri ziarele, cari sunt 
conștii de datorie şi luptă numai pentru adevăr! Ce faţă ar avea 
azi lumea, dacă presa ar fi reprezentat totdeauna adevărul!“ 1) 

Arată primejdia pentru neam a intrării tinerilor români în 
funcţiile unor stăpânitori cu supremul ideal al creierii Statului 
unitar național maghiar.?) Evidenţiază, fără menajamente, cauzele 
pentru care meseriaşii şi negustorii noştri nu pot susținea con- 
curența străină.5) Infierează pe intelectualii lipsiți de sentimentul 
demnității naționale, cari, uitând de datoria de a afirma, în toate 
ocaziile, drepturile limbii noastre, de dragul străinului și-o de- 
preciază, eliminând-o chiar ei şi de acolo unde legea-i recunoştea 
egala îndreptățire cu cea a stăpânitorilor?) — „a drepturilor limbii 
pe care avem datoria să o apărăm pe loate terenele de manifestare 
ale vieții românești din statul acesta, din care o parte va trebui 
să facem să fie șisă rămână pe veci a noastră, românească.“5) 
Nu vom tresălta deci de bucurie nici la auzul unei piese ro- 
mânești, jucată în ungureşte, de actori străini de sufletul nostru: 
de limba noastră, de doina noastră, de jocurile noastre, de cul- 
tura noastră. „Până când Românii din Ungaria nu vor avea trupă 
teatrală românească, ei nu au lipsă de opere românești înfățișate 
de indivizi cari nu-s Români.“ 6) — exclamă cu ocazia venirii la 
Braşov a trupei teatrale ungureşti a lui Komjâthi din Cașovia, ca 
să reprezinte opereta românească a lui Caudella şi Otremba „Ol- 
teanca“ în |. maghiară, cu actori maghiari. 

Duşman hotărît al renunţării la intransigenţa politicei noastre 
naționale — al transacţiilor oportuniste, primejduitoare ale vigi- 


1) „Adevărul“ (9G. Tr. nr. 70, .109.) 

2) „Fuycţionarii români ai Statului“ (Românul 4|17 lan. 1912) 
3) „Meseriașii şi negustorii“ (Gaz. Trans. 14|27 1912) 

4) „Ne săsim“ (Românul 2|15 Aug. 1911) 

5) „Poşta şi telegraful“ (Gaz. Tr. 28 lan. — 10 Febr. 1912) 
6) „Olteanca“ (Gaz. Trans. 24 lul.—6 Aug. 1909) 

lenţei, ale tonicului şi elanului luptei pe care trebuia s'o dăm — 
când a 'nceput să se ventileze în unele cercuri ideia abandonării 
punctului prim din programul naţional (autonomia Ardealului) 
scrie: „Când soartea poporului român din Ungaria va fi asigurată 
prin legi, pe cari și le-ar fi creat singur, dacă ar fi trăit întrun 
stat independent, atunci, dar numai atunci, se va putea ridica în 
parlamentul Ungariei preşedintele partidului românesc şi va declara: 
„Acum lupta noastră pentru libertate, egalitate și frățietate s'a 
sfârșit. Acum închinăm steagul în numele căruia am purtat-o, 
fiindcă ne-am făcut altul“. 

Dar până atunci: Sus steagul pe care stă scris: Autonomia 
Transilvaniei !“ 1) | 

Stigmatizează pe dezertorii dela datoria de a lupta pentru 
dreptate şi adevăr, „pe poftitorii de onoruri ieftine“, pe cozile de 
topor care ne otrăvesc și ne omoară sufletul. ?) Nu cruță nici pe 
oportuniştii „cameleoni“ de altă limbă. Suflet deschis, cinstit, loial, 
nu putea suferi nici în politică duplicitatea, falșitatea. Pe cât era 
de mare admirator al politicei conştiente, dârze, fățișe, intransi- 
gente *), pe atât de mult îi repugna politica cea cu doi bani în 
trei pungi a concetățenilor sași. Nu odată şi-a îndreptat săgețile - 
asprelor sale imputări, uneori ironii, împotriva „politicei de că- 
mătari“ a aşa numiţilor „Saşi negri“.?) 

Flement constructiv, îi sângerează sufletul când vede pe 
Român „sărac, stăpânit, plecat“ — prea plecat în fața tuturor celor 
care-l îmbrâncesc şi nedreptățesc 4) sau pe cutare intelectual pretân- 
du-se la rol de ic desbinător al solidarității naţionale: condiția 
esențială a isbândei în lupta cu adversarii. „Apropiați-vă și dați-vă 
mână de ajutor, pentru ca cel puțin în viitor să nu mai vedem cum 
oprește unul, ce altul vrea să înceapă, cum încurcă unul, ce altul 
luminează, cum prăbușește unul, ce altul a ridicat“ — strigă îndu- 
rerat adresându-se intelectualilor.) 


1) „Autonomia Transilvaniei“ (Gaz. Tr. 20 Apr. n..1912) 

2) „Copia politicei ungurești“ (Gaz. Tr. nr. 43, 1912). „Incă o broască“ 
(Românul 1 Martie n. 1912) 

3) Vezi articolele: „Was kostet es?* (Gaz. Tr. nrii 146 și 147 din 
1909); „O lecţie de politică cinstită“ (Idem, nrii 152 şi 153 dir acelaşi an); 
„In cotitura drumului“ (Românul nr. 239 din 1911). | 

1) „Neam de iloți“ (Gaz. Tr. 19 lulie — 1 Aug. 1909) 

5) „Probleme culturale“ (Gaz. Tr., Aprilie 1907) 

*) „dealuri“ (Gaz. Tr. 4—17 Febr. 1912). 

Sau, întralt articol, dupăce constată câtă înșelătorie e în po- 
litica intereselor de viaţă ale unei ţări, se întreabă, cu sufletul plin 
de amărăciune : „dacă nu s'ar putea schimba de-odată, ca printr'un 
farmec, întreaga vieață politică a lumii? Să nu mai fie acea încur- 
cătură de ițe, ce se face pe ascuns, ca într'o cameră obscură; ci să 
fie o luptă pe față, în care să cadă şi să moară numai idei și sen- 
fimente urâte, iar oamenii cari le-au avut să rămână în vieață, pen- 
tru ca să ajutore înfăptuirea ideilor și simțămintelor mai frumoase, 
mai senine, mai nobile decât au fost ale lor, pe cari le-au părăsit 
ca omul ce luptă pentru stârpirea şarlataniei omenești!“ 1) 

Tot atâtea preocupări care vădesc nu numai un spirit sa- 
gace, ochi larg deschişi asupra rănilor şi nevoilor organismului 
nostru naţional, ci şi înțelegerea justă a mijloacelor de remediere; 
iar în cazurile din urmă, marea mâhnire a unui suflet curat, 
drept, onest, înălțat, altruist, în faţa. necinstei, a egoismului, a 
răutății omeneşti, mai ales a celor mari și tari“ — „a stăpinilor“ 
— cari „văd în politică nu o sarcină şi o slujbă plină de  respon- 
sabilitate, nu iubire, ci o îndeletnicire diletantică, un joc de-a baba- 
oarba cu vieața și liniștea şi fericirea cetățenilor, văd în ea ura ! 

Pentru ei nu există un lon al lui Gheorghe din cutare sat de 
pe deal, care încă ar vrea să irăească mulțămit în scurta sa vieață 
de om. Nu există pentru ei nici popa Vasile, nici dascălul Dumitru, 
nici lelea Marina și nici lonuț şi Niculiţă și Pătrut şi Anicufa. 
Pentru ei există numai: unu, doi, trei, patru, cinci trupuri ome- 
nești; un număr fix; fără voință, fără inimă, fără suflet“. . 

. Nu este suflet în politica de azi. lar ca să fie, ar trebui 
să-l aducă toți cei ce au unul curat, bun, iubitor, înălțat. Să-i dea 
suflet oamenii, cari n'au de apărat interese egoistice. Să-i dea, ve- 
nind cu toții. artiștii, poeţii și învățații, dacă aduc cu ei unul curat 
și înălțat. Dar să nu-l dea atunci nici ei, cum ni-l iau nouă poli- 
licianii de azi: cu fârăita, ci întreg, ca o jertfă adusă Umanității. 

Va fi aceasta oare înaintea Judecăţii din urmă ?“ ?) 

Cu greu. Fiindcă tot el constată că diriguitorii Statului — 
prin politica lor nedreaptă, părtinitoare, înveninătoare de suflete — 
Chiar când e vorba de un act de caritate creștinească, te face să-ţi 
retragi mâna cu obolul. pentrucă cel care te stăpâneşte te-a 'nvățat 
să te gândești, şi în astfel de peulejii, că tu trebuie să fii întâi 
Român şi- apoi om.) 


') „Omeopaţi, alopaţi şi şarlatani“ (Gaz. Tr. nr. 71, 1912) 
2) „Politica cu ţârăita“ (Gaz. Tr. 15|28 Apr. 1912) 
3) „Caritate şi politică“ (Gaz. Tr. 5/18 Mai 1912). 

Dar privirile lui Al. Bogdan 'nu se opriau la poalele Tâmpei, 
nici la cele ale Carpaţilor. Cu acelaşi palpitant interes cu care ur- 
măria și stigmatiza — când erau de stigmatizat — manifestațiile 
Românilor ardeleni sau pe cele ale deţinătorilor puterii de stat, le 
urmăria şi critica şi pe cele ale fraților săi de dincolo de Predeal. 
Activitatea sau prea puţina activitate a societăţilor culturale, lipsa 
guvernelor româneşti dela datoria lor,!) viața mizeră a ţărănimei 
sau cea prea luxuriantă a „boierilor“,?) toate aveau în Al. Bogdan 
un judecător sever, dar întotdeauna dela înălțimile obiectivității — 
a cărei cumpănă n'o puteau înclina consideraţiuni de ordin per- 
sonal, de gaşcă sau de partii — şi de-o îndrăsneală de opinii, 
pe care nu și-o putea permite decât unul care, nefiind înjugat la 
carul intereselor nimănui altuia decât ale neamului, se considera 
—— peste hotarele politice dovedite efemere — atât de indisolubil 
contopit cu acesta, încât putea spune despre sine, fără sfială: 
„(Conştiința mea naţională) este o părlicică din conștiinta națională 
a întregului nostru neam. Și îmi închipuesc, că dacă această sin- 
gură părticică ar cădea, sar dărăpăna întregul“. 3) 

Aşa, de-o pildă, în articolul închinat lui Eminescu, la aniversarea 
duor decenii dela moartea acestuia, scria: „Inima ta nu a svâcnit 
de durere, când încă odată s'a îngropat în margini de drum „tre: 
cultul“ ţării, care-și cerea drepturile în prezent, când otelul înveninat 
de ura dintre frați culca la pământ pe țăranii anului 1907, din al 
căror sânge vărsat de veacuri s'a plămădit pământul, pe care-l în- 
grășa această Românie mândră; mai mândră decât tare? Mintea ta 
nu se înfunecă acum cu totul, când înţelegi, că advocaţi şi magi- 
strați, înalți. ori neînsemnaţi, îşi arată străinilor, pe partea cărora 
nu e dreptatea, pungile goale, pentru ca ei să li le umple?“ *) 

Sau, cu ocazia înființării episcopiei greco-catolice din Hajdu- 
dorog, scriind un articol (pe care-l datează din Viena şi-l iscă- 
leşte T. A.), aduce învinuiri directe diplomației românești, pentru 
dezinteresarea ei la această lovitură dată bisericii româneşti şi pre- 
gătită de zeci de ani de guvernul unguresc, care prin atacuri con- 
ştiente, pregătite în ascuns, tinde la „întârzierea desăvârșirii unităţii 
noastre culturale“  „destrămând şi rupând tot ce ne ține laolaltă“. 

A | 

1!) „Drumul cel adevărat (Românul 2—15 Oct. 1911). 

2) „Diagnoza unui ministru“ (G. Tr. 2 lunie n. 1912). 


3) „Meşterul Manole“ (Românul nr. 59, 1911). 
1) „Eminescu“ (Gaz. Tr. 17—30 Iunie 1909). 

„Ne-a surprins — spune Al. B. — și legea lui Apponyi, ne-a 
surprins şi acest acum foarte serios și conștiu atac în contra bi- 
sericii noastre. 

„Dar dacă responsabilitatea pentru nepregătirea noastră în faţa 
legii lui Apponyi ne atinge numai pe noi, Românii din Ungaria, 
atacul cel mai nou, pe care-l încearcă călugării unguri şi guvernul 
unguresc, n'ar fi putut ajunge în stadiul, în care se găsește, dacă 
ar exista întradevăr acea deplină unitate culturală, spre care nă- 
zuim cu toții. Vrem să zicem că diplomația românească ar fi tre- 
buit să simtă încercările diplomaților unguri ! 

„Pentru a avea un astfel de succes diplomatic — şi insem- 
nează a avea un succes, când un diplomat descopere de cu vreme 
pregătirile unui tăinuit atac, — ar trebui cu ministrul plenipotențiar 
al României la Roma să aibă pe lângă celelalte multe însușiri, ne- 
cesare unui om care joacă la tabla de șah, unde figurile reprezintă 
popoarele, ar trebui să mai aibă încă două însușiri: 

„Să fie deplin orientat asupra vieții poporului român din Un- ' 
garia şi Austria și 

„Să se orienteze în politica ce-o face — și pe care-o va face 
chiar contra indicaţiilor domnului ministru de externe. dacă va ști 
să o facă fără să se simtă decât de aceia. pentru cari ori în 
contra: cărora este îndreptată — să se orienteze după principii şi 
sentimente, pe cari i le impune existența acelui puternic brâu de 
- Români cari înconjură statul României şi-i țin parecă strajă ca să se 
poată desvolta în pace. 

„Și această politică ar putea-o face și alți miniştri plenipoten- 
Hiari nu numai cei dela Roma“... fiindcă „nouă ne vine a crede, că 
dacă va succede atacul îndreptat de guvernele ungurești contra bi- 
sericii noastre gr. cat, atac care poate succede numai dacă este 
sprijinit de Vatican, atunci vina cea mare o poartă.... unitatea 
noastră culturală, a cărei putere nu se simte și în acțiunile diplo- 
mației românești, cum ar fi firesc să se simtă“.!) 

Dar dacă în această chestiune nu-l cruță, nu-şi precupețeşte 
vorba bună, când poate s'o spună. Așa, după serbările sindicatului 
presei din 1912, tot el e care scrie: „Dela guvernul României ar 
putea învăța și guvernele noastre, cum trebuie ajutați ziariștii, nu 
întemnițați şi gătuiti. 

Două ţări! Şi cât de deosebite în politică, în scopurile, în 
cultura lor! Și în viitorul lor“.2) 


* 


') „Drumuri neumbilate“ (Gaz. Tr. 11—24 Febr. 1912), 
2) „Comentariile zilei (Gaz. Tr. nr. 114. 1912). 

Privindu-şi deci neamul sub aspectul lui unitar, nefragmentat 
de granițe politice, se simția nu numai îndreptăţit, ci dator (o da- 
torie pe care o impunea întregii prese ardelene) „să discute che- 
stiuni cari agilă opinia publică și partidele politice din România, 
ca și când şi noi am fi cetățeni ai acelui stat“ 1) „deci cu interesul 
și dragostea, pe care ar arăta-o un cetățean al României“,*) fiindcă 
„regenerarea și prefacerea României nu se poate închipui fără spri- 
jinul nostru (adică al Rom înilor din Ungaria)“.*) Pentru a se putea 
păstra însă obiectivitatea și tonul urban în discuţie, fără „ofense 
şi injurii la adresa persoanelor nesimpatizate“ pune restricțiunea: 
Numai Românii cari trăesc în România vor putea scrie în ziarele 
de acolo despre stările de aici, și numai Românii din Ungaria, cari 
trăesc în Ungaria, vor pulea scrie în ziarele de aici despre viața 
politică de acolo“!*) | 

„Presa ardeleană va trebui apoi să sprijinească orice mișcare şi 
orice instituțiune din România, menite a fi un element de prefacere 
şi de regenerare a ării, şi în deosebi va trebui să le sprijinească 
cu toată puterea, ori de câte ori li sar pune în cale, acolo în Ro- 
mânia, piedeci pe cari singure nu le-ar putea învinge“.*) Şi con- 
deiul lui Alex. Bogdan, purtat de-o rară dragoste de neam şi de-o 
masivă, trufașă, a-toate-subordonătoare conștiință naţională,€) 
se transforma când în bisturiu adânc pătrunzător în organismele 
bolnave, când în spadă de atac, — grea, necruțătoare, — când 
în scut de apărare sau aripă ocrotitoare, — după cum era vorba 
de asupritori sau de asupriţi, indiferent că ei erau din Ardeal sau 
de peste Carpaţi. 

„La noi țăranul muncitor e mai apropiat de Românul cu stare 
bună —- spune întrun articol — „Atacul întețit al dușmanilor“ i-a 
apropiat şi „silit să se'ntîlnească pe un loc comun, unde înțelegerea 
era promovată de pericolul comun“, dar nu e așa în România, unde 
conștiința datoriei celor bogați a trebuit trezită prin foc şi bubuituri 
de tunuri. “?) 


1) (Românul 4—17 Mai 1911). 

2) „Lămuriri“. (Românul 18—31 Oct. 191]). 

3) „Drumul cel adevărat“. (Românul 2-15 Oct. 1911). 

4) „Independenţa presei ardelene“ (Românul 17 Mai n. 1911). 
5) „Lămuriri“. (Românul 18—31 Oct. 1911). 


6) Chiar prilejurile comemorării uror scriitori străini le foloseşte 
spre a trage, din opera lor, îndemnuri pentru noi, stimulând dârzenia şi în- 
dărătnicia luptei noastre. Cazul autorului „evangheliei popoarelor asuprite, 
cari îşi cunosc trecutul şi vreau să-și făurească singure viitorul“ alui „Wil- 
helm Tell“. Pentrucă „Schiller e o putere, de care va fi bine să ne folosim, căci 
să nu uităm că prin scrierile saie ei a contribuit mai mult decât un general 
la unificarea Germaniei“. („Schiller G. Tr. 11 Nov. n. 1909). 


7) „Diagnoza unui ministru“ (Gaz. Tr. Nr. 110, 2 lunie n. 1912). 

Obsedat de imaginea unui neam care să poată riposta, cu 
fruntea ridicată, tuturor celor care ar vrea să-i umilească mândria: 
„Ne-am îmbogăţit prin noi înșine, ne-am întărit prin noi înșine, 
ne-am înălțat singuri; nu cunoaştem pe nimeni pe fața pământului 
căruia să-i fim datori cu mulțumită. Noi mulţumim numai bunului 
D-zeu“ 1!) — prin conferințe, conversații, articole de ziar sau de re- 
vistă, exaltează această mândrie. „7ot ce purcede dela un Român 
e românesc, tot ce săvârşeşte un Român e muncă românească, în- 
lreagă răsplata ce-o va avea e ban românesc. Fiindcă a muncit 
pentru el un Român, fiindcă l-a câștigat ca să dea de mâncare 
copiilor săi români, fiindcă îl primește din mâinile unuia, care-l dă 
în schimbul muncii românești. Tot ceeace se face prin Români e 
românesc“, — scrie altădată.”) Agită îndeosebi problema cultu- 
ralizării, „a întemeierii pe vecie a culturii românești în ţările și 'n 
locurile noastre,“ a necesității cunoașterii „puterii trecutului nostru de 
cultură“, care se va putea face mai bine prin înființare de insti- 
tuțiuni culturale, căci cu fiecare din acestea „se porneşte o nouă 
undă, un nou val de putere sufletească, care nutrește, crește, şi 
uneori slarmă mai sigur decât ciocanul ori cnuta“.5) Pentru trăini- 
cia clădirii culturii naţionale româneşti „frebuie să aducem (însă) 
jertfa din legendă. Și jertfa ce trebuie zidită în temeliile culturii ro- 
mâneșşti este: ambițiunea proastă, invidia neagră, sg îrcenia de ghiață, 
cari însușiri singure caracterizează massele intelectualilor români, în 
deosebi dincolo de munți“.*) 

Căci noi nu putem înlocui „puterea și favorurile de cari nu 
avem parte decât prin înțelegerea noastră a celor puțini, dar tari 
prin ideal şi muncă“.”) 

De aceea, cu ocazia isbucnirii conflictului dintre conducătorii 
Tribunei şi Comitetul Naţional, dându-și seama de efectele de- 
zastruoase pentru lupta grea pe care trebuia s'o susțină neamul 
cu puterea celor cu pânea şi cuțitul, face apel la Nicolae Oncu 
(şeful Tribunei) să pună capăt acestui conflict atât de dăunător 
intereselor naţionale, aducând jertfa pe care o adusese odinioară 
meşterul Manole: „să zidească în zid pe femeia ce se numește: 


Ambiţia“. Altfel se surpă zidurile mânăstirii ! *) 


') „Testamentul lui Mureşianu“ (Gaz. Tr. 19 lun.—2 lul. 1909). 

2) „Muncă românească, — pâne ungurească“ (Gaz. Tr. 4-17 Aug. 1909). 
5) Probleme culturale. Discurs ţinut la 21 April (Gaz. Trans. April 1907) 
4) Un discurs (Gaz. Trans. nr. 60. 1909). 

5) Ibid. | 

6) „Meșterul Manole“ (Românul, nr. și anul citat). | 

Dacă nu se va găsi „o formulă care să dea din nou încre-: 
derea în puterile noastre tuturor acelora cari au pierdut-o... am 
pierdut pentru totdeauna unitatea acțiunii politice a Românilor din 
Ungaria și poate nici odată nu o vom mai avea“ — spune întrun 
alt articol din acelaşi ziar.!) 


Ne-ar duce prea departe, pentru cadrele reduse ale acestui 
articol, trecerea în revistă a tot ce a muncit şi scris Al. B.2) în 
această direcţie. Intreaga această parte a activităţii lui, identificată 
fiind prin iscălitura pusă pe tăieturile de gazete rămase pe 
urmă-i, va trebui adunată și publicată. Astra, în cadrele căreia și-a 
cheltuit o bună parte a energiei sufletului său neodihnit, sau Sin- 
dicatul presei române din Ardeal şi Banat, care se poate mândri 
cu acest predecesor, şi-ar crea, prin editarea moștenirii lăsată de 
AL. B., nu numai un titlu la recunoștința tuturor celor care se in- 
teresează de sbuciumul şi contribuţia celor care-au frământat sufletele, 
pregătind calea triumfului dela 1918, ci ar face şi o operă de 
echitate postumă, reintegrând în drepturile sale — nu la recu- 
noștința neamului, pentrucă nu pentru aceasta a muncit — ci la ră- 
mânerea în propietatea numelui căruia-i aparține opera acestui 
distins, devotat și neodihnit slujitor al naţiei sale, — operă în 
mare parte neiscălită, pe cale deci de a trece în patrimoniul altora. 
Căci opera sa nu e operă de duzină. In ce privește articolele-i de 
ziar, dovada ne-o servesc însăși ziarele. Aproape toate articolele 
sale au fost publicate ca articole prime. O altă dovadă a apre- 
cierii superiorității condeiului acestui dascăl de limba şi literatura 
română ne-o serveşte di prof. lorga, care încă la 23 Apr. 1906 
îi cerea „stăruitor“ colaborarea „prin articole de judecată asupra 
stărei de lucruri de acolo“, (înţelege: Transilvania) la ziarul ce 
avea să apară la 10 Mai şi care „va cuprinde rubrici permanente 
privitoare la Românii din orice loc. Și pentru asemenea rubrici îmi 
trebue, spune d-l lorga, colaboratori de o cinste și de o cultură 
deosebită. “ 

Distingerea articolelor sale de redacţiile ziarelor, ca şi oprirea 
ochiului ager al d-lui prof. lorga asupra lui Al. B. nu trebuie să 
mire pe nimenea, fiindcă scrisul acestuia se remarcă nu numai 


1) „Ostracismul nostru“ (Românul dela 4—17 Aug. 1911). 

2) Studiile și articolele sale de natură literară etc., ca și cele de po- 
litică, semnate, au fost publicate în mai sus citata lucrare: „Dr. Alexandru 
Bogdan. Pagini comemorative. Brașov 1915. 

prin fondul ideilor, ci şi prin forma în care știa să-şi înveșmân- 
teze ideile, care, în scrisul lui, se destilează în vorbe, imagini şi 
construcții cu resonanţe ce te urmăresc vreme îndelungată. 
Numai când se va cunoaşte întreaga moştenire pe care ne-a 
lăsat-o acest suflet — căci a fost mai mult suflet decât trup — 
îşi vor putea da seama cei de azi de ceeace a pierdut Ardealul, 


mai bine zis românismul, pe câmpul de lângă Sumina. Numai 
atunci se va înţelege şi reîmprospătarea pioasă de azi a amintirii 
lui, durerea care a cuprins Ardealul românesc — vădită în zia- 
rele vremii — şi jalea neconsolabilă a celor care au asistat la 
parastasul ce i s'a oficiat în Bis. Sf. Nicolae din Şcheii Braşovului 
(pe care nu cred c'au sfințit-o vreodată lacrimi mai multe și maj 
calde ca'n acea zi de îngemânare a unor dureri rămase mute, 
căci nimenea nu s'a încumetat atunci să le tălmăcească în cu- 
vinte) după consumarea crimei care ne-a zguduit sufletul în 
toamna însângerată a anului 1914. | 


Și durerea noastră, deși peste mormântul părăsit dela Su- 
mina codrul şi-a așternut de douăzeci de ori podoaba-i veștejită, 
răm âne neconsolată. O ţine mereu vie conștiința valorii celui rămas 
sub glie străină şi — judecând după calităţile-i afirmate în scurta-i 
activitate cultural-naţională — conştiinţa capitalului pe care l-a 
pierdut neamul în aceşti 20 de ani de când stupidul obuz a pus 
pecetea morții pe creierul şi inima atât de frumos înzestrate ale 
lui Al. Bogdan. O ţine vie, fiindcă pierderea lui a fost o lovitură 
care a isbit în plin nu numai în inima unei familii sau în cea a 
unor prietini, — ea a isbit în sufletul unui neam cu atâtea nevoi 
şi cu atât de puţine energii creatoare, de talia lui Al. Bogdan. 

lată de ce profesorul, ziaristul, literatul, omul de aleasă cul- 
tură, Românul dintro bucată care a fost Al. Bodgan, va supra- 
viețui încă multă vreme data de 19 Oct. 1914, fiindcă prin răsadul 
pe care l-a lăsat în sufletul celor ce-au avut vr'un contact cu su- 
fletul iui (și câţi nu l-au avut pe urma scrisului său!) el a rămas 
încă multora — cum o dovedesc şi mărturiile a duor foşti elevi 
ai săi, din “paginile acestui nr. de revistă — îndrumător şi stegar 
şi de dincolo de buza genunei veciniciei. 

Și nu sunt multe suflete în viața neamurilor care să aibă 
această mângăiere. 

Il 


Nu se uscaseră încă rândurile de mai sus — închinate memo- 
riei profesorului Alexandru Bogdan — şi gândurile ne purtau încă, 
înduioșate, cu 20 de ani în urmă, înainte de bubuitul tunurilor la 
Dunărea sârbească, apoi la ziua plecării din Brașovul tinereţelor 
şi activităţii sale spre mormântu-i din pământul străin al Galiției 
a unui tânăr sublocotenent în rezervă, când, pe străzile aceluiaşi 
Brașov, fulgeră vestea lugubră că Moira a pus brusc punct unei 
alte vieţi nu de toate zilele, din aceeași familie, — a vieţii pro- 
fesorului academician Gheorghe Bogdan-Duică. Fulgerătoare a 
fost moartea iratelui mai mic, fulgerătoare a celui mai mare. Şi 
regretele, — cu repercusiuni adânci, generale, în ambele cazuri. 
Pentru cel dintâi, stârnite de spulberarea îndreptăţitelor nădejdi 
legate de una din cele mai frumos înzestrate tinerețe ale gene- 
rației sale, tinerețe care ne aparțineau, dar care au fost sacrificate 
— pentru un ideal care nu era al lor — de megalomania fără 
margini a celor ce nu voiau în jurul lor decât naţii cu capete 
plecate. Cele din urmă, explicabile prin conştiinţa rarei puteri de 
muncă, pusă în serviciul științei româneşti — forță pe carea 
dus-o de-acum pentru totdeauna cu sine — şi a uriaşului capital 
de cunoştinţe, acumulat în craniu-i ibsenian în curs de mai bine 
de patru decenii, zi de zi, adeseori noapte de noapte, cu o pasi- 
une pe care n'au putut-o egala decât doar hărnicia, agilitatea şi 
îndrăsneala condeiului — care n'a cunoscut rugina odihnei până 
în ceasul săvârşirii de veci — al acestui iscusit ispititor al adevă- 
rurilor nemărturisite, al resorturilor suiletetor de azi şi de ieri, — al 
neostenitului scafandru în apele învălmăşite ale apuselor vremi. 
Căci Gh. Bogdan-Duică nu era din seria istoricilor literari care se 
mulțumesc cu ce primesc de-a gata. El nu se impresiona de 
aparențe, de aureole. Nu era dintre închinătorii fetişilor. Cu o 
sete arar egalată la noi, se afunda în labirintul trecutului, răscolind 
matricole și arhive, spre a stabili paternităţile reale ale atâtor 
opere, fecundate și hrănite nu de cei sub a căror firmă le cuno- 
şteam noi, ci de părinţi străini. 

Căuta să separe penele de împrumut de cele care constituesc 
proprietatea reală, exclusivă, a celui ajuns — poate rătăcit sau 


OBCU CLUJ 


— 5lt — 


introdus de interesați ori nepricepuți — în panteonul valorilor 
noastre literar-culturale. 

Dar G. B. D. n'a făcut numai istorie literară. Nu-l interesa 
numai trecutul. Actualitatea, cu oamenii şi problemele ei la ordinea 
zilei, îl pasiona în egală măsură. A cunoscut şi valurile vieții 
politice. A stat chiar în isbeliştea lor. A luptat împotriva lor. A 
rănit şi a îost rănit. Temperament combativ,. nu ocolea lupta. 
Dimpotrivă, era bucuros de ea. Poate şi de dragul fierbinţelii în 
care te ţine încleştarea ei, dar şi pentru elucidarea adevărului care 
trebue să țâșnească pe urmă-i. De aceea, nu odată a provocat-o 
el însuşi, creindu-și, fără să fi fost nevoit, adversari, pe care nu 
arareori şi i-a făcut duşmani pe viața întreagă. 

In aceste măsurări ale forțelor se vor îi aruncat jigniri, vor 
fi rămas poate chiar răni, necicatrizate încă, pe urma lor. în 
dogoreala luptei, se va fi tras poate uneori peste ţintă sau alături 
de ea; se vor fi formulat concluzii care se resimt poate de slăbi- 
ciuni inerente şi celui mai sever, mai „imparțial“ judecător al 
contemporanilor săi. Vor veni însă, mâne, judecătorii neamestecaţi 
în focul luptelor ce sau dat, cu cântarul judecății neinfluinţat de 
simpatii sau antipatii, de preferințe ori resentimente şi, verificând 
exactitatea datelor probatorii şi onestitatea afirmaţiunilor dificultate 
ca lipsite de obiectivitate, vor stabili de partea cui e adevărul. Și 
atunci, acesta, de va fi de partea lui, va spori, peste voinţa 
adversarilor de azi, moştenirea de valoare necontestată, pe care o 
lasă azi la vârsta de 68 de ani, acest dârz bătrân, — cu suflet 
mai tânăr însă decât al multor tineri — bun comun, nației sale, aug- 
mentând înălțimea soclului menit să sprijine bronzul eternizării 
unei râvne după adevăr și lumină — supărătoare uneori pentru 
cei căzuți în bătaia ei —, bronzul intangibil pentru dintele vremii, 
imortalizator al unui erudit exemplar al intelectualităţii ro- 
mâneşti. 

In căminul revistei „Ţara Bârsei“, sub icoana suiletească a 
celui care a distins-o dela începuturile ei cu prețioasa-i colaborare, 
va arde, cât timp va dăinui, candela recunoştinței. 

Un dascăl a! dascălilor: 


G. Bogdan-Duică 
(1865—1934) 


de Horia Teculescu 
I 


După noi, vor veni, odată, alții. Aceia 
vor fi mulți, rânduri dese ca iarba câmpiei, 
ca ciucurii brazilor. Aceia vor fi mulțimile 
culturii românești, în sfârșit românizate de- 
săvârșit. G. B. Duică 


Pe sub poalele Tâmpei; minunat decor de feerie, ceas solar 
pentru anotimpurile cari îşi revarsă'n frunzele arborilor culorile do- 
minante, dela verdele viu al primăverii până la sângeriul toamnei, 
dela trandafiriul dimineţilor până la albastrul amurgurilor liniştite; 
a fost întotdeauna un vad mare de oameni. 

De când se pomenește în cronică, neamuri multe de oameni 
au trecut pe aci, cu gând vrăşmaș, mai totdeauna, sau cu suflet 
paşnic, câte-odată. Aşezarea străveche a rămas neclintită, șin 
cursul vremurilor voivozi români şi-au purtat pe aci pașii, înfrân- 
gând pe vrăjmaşi, sau ctitorindibiserici. Pe aci treceau Carpaţii 
ciobanii împăcaţi cu moartea, în urma „oițelor bârsane“, pe aici 
cărturarii răsvrătiți. Un revărsat de zori pentru întreg neamul a 
pornit de aici, prin tiparul lui Coresi, care a prins întâia oară la 
noi sub teascurile strâmte gândul sufletelor largi. 

Pulsul vieții unitare româneşti a bătut aci puternic, din vre- 
muri străvechi, şi spiritul cărturăresc a fost mereu viu, înaripat 
de farmecul naturii. Din culmea dealurilor apărea șesul întins, care 
deschidea în sufletul copiilor mai răsăriți ai locurilor orizonturi 
cuprinzătoare. 

In acest mediu, dintr'o familie cu veche tradiție, adevărată 
dinastie românească de cărturari (dacă ne gândim şi la înrudirea 
cu N. Iorga), au apărut: I. Bogdan, slavistul, Gh. Bogdan, strălu- 
citul dascăl al dascălilor, prof. univ. Şt. Bogdan şi îndrumătorul 
tinereții noastre Al. Bogdan, mort pe câmpul de luptă, la 1914. 

Gh. Bogdan şi-a făcut studiile în oraşul de naştere, la liceul 
cu atmosferă maioresciană şi cu însufleţire față de poezia lui Emi- 
nescu. Dela N. Popea a'nvăţat dragostea de limba românească, 
exprimarea frumoasă și scrierea corectă. „Neica Niţă“ socotea drept 
o mare ruşine să fii Român şi să nu ştii scrie şi vorbi corect ro- 
mâneșşte. Elevul destoinic s'a apropiat de sufletul dascălului luminat, 
iar la societatea literară domina cu spiritu-i critic, care începuse a 
se pronunța. În tovărăşia de năzuințe a tatălui meu, îndrumat de 
frafele mai mare și alimentat cu lectură germană, Gh. Bogdan 
ajunsese tânărul ce! mai bine pregătit din generaţia sa. Reliefat de 
ziarul săsesc, pentru o vorbire ținută în limba germană, faima tâ- 
nărului talentat creştea. 

După contactul avut la Braşov cu cartea germană, anii de 
studii din Germania au fost hotăritori pentru  temeinica sa 
formare sufletească. Acolo s'a disciplinat sufletul său svăpăiat, 
acolo s'a deprins cu munca sistematică, câştigând pasiunea pentru 
cercetări și analiză amănunţită. 

In redacţia „Tribunei“ dela Sibiu îl aştepta îndrumarea lui 
|. Slavici şi prietenia lui Gh. Coșbuc. Dar îndrăsnelile mari de 
afirmaţie românească pe atunci “erau scump plătite. Gh. Bogdan, 
expulzat din Ardeal, trece pe poteca lui G. Lazăr. 

Expulzat şi din Bucovina, unde redacta gazeta de afirmare 
națională (Gazeta Bucovinei), Gh. Bogdan a ajuns profesor la Foc- 
şani, apoi director de liceu la București. Suflet dârz de luptător, 
nu s'a oprit la lecţiile dela catedră, a scris mereu în reviste şi 
ziare, a scormonit întreagă biblioteca Academiei, a luat parte la 
adunările dascălilor, a editat scriitori de valoare şi a adus cuvânt 
cald de apărare Ardelenilor, la adunările „Ligii pentru unitatea cul- 
turală a tuturor Românilor“. Războiul pentru întregire l-a aflat în 
tranşeele de gândire şi însuflețire a neamului. Bolnav, a rămas la 
Bucureşti, de unde, sub ocupație, a fost dus în Bulgaria. Astfel, 
cu tot dreptul, avea rara mândrie de a fi fost expulzat din trei ţări. 

Sărbătoarea unirii l-a adus profesor la universitatea din Cluj, 
decan şi rector al celei mai mari instituțiuni de cultură din Tran- 
silvania. Pe lângă cursurile cari atrăgeau miile de studenţi, a ră- 
scolit toate arhivele din Ardeal, trezind îndemnuri spre cercetări se- 
rioase în rândurile profesorimii. 

Aşa l-a găsit moartea, la muncă, în orașul nașterii sale, unde 
avea să prezideze un examen de bacalaureat. Par'că l-ar fi chemat 
cărările copilăriei spre Heidelbergul lui de altă dată, spre Braşov. Neo- 
dihnitul dascăl a murit în mersul muncei, sub povara anilor, cu 
sufletul tânăr. Incordat mereu spre cercetări, omul acesta ma avut 
timp să trăiască, în sensul vulgar al cuvântului... sau a trăit cu 
adevărat, muncind, şi a murit muncind, cât mai frumos sari 
putut... o energie care s'a revărsat tumultuos până în marginea 
mormântului, 


In lumea noastră, unde mulți mor de urât, iată un om răpus 
de sarcina chemării. Splendid simbol, frumos sfârșit şi strașnică 
mustrare pentru mulți. Astfel, nu numai viața, ci și moartea lui 
rămâne un îndemn la muncă. 


IL. 


În orice om este o idee; orice viaţă se 
poate reduce la o idee fundamentală, care a 
hotărit tot restul vieţii, la o tendință activă 
de proprie realizare în opera personală închi-- 
nată societăţii. G. B. Duică 


Urmaşul lui Maiorescu la Academia Română a fost o perso- 
nalitate complexă. Sub privirea lui ageră a cuprins aproape toate 
problemele culturii, deaceea îl privim nu numai ca istoric literar, 
ceeace a fost în primul rând, ci ca pe un critic al vieții românești, 
în general. Activitatea sa vastă cuprinde peste .50 de volume şi 
broşuri, iar în parte este risipită prin reviste, sau a rămas în ma- 
nuscris. 


In studiile privitoare la istoria literaturii a adus o serioasă 
metodă de cercetare, o disciplină severă care-l făcea să nu afirme 
nimic fără dovezi, o conştiinţă literară care-l îndemna spre cele 
mai amănunțite analize; sistemul cugetării sale îl ducea la epuiza- 
rea subiectului. Aceeaşi pasiune şi în critica literară. Servească de 
mode! analiza „Luceafărului“ lui Eminescu, reliefarea valorii este- 
tice a operii lui Sadoveanu (în răspunsul la primirea acestuia la 

Academie), sau cursurile în cari descoperea frumuseţea versurilor 
din poema „Conrad“ a lui Bolintineanu. E vrednică de amintit 
stăruința cu care a analizat opera lui Alecsandri şi imensul mate- 
rial adunat privitor la Eminescu, a cărui ediție definitivă plănuise 
s'o publice. Simțindu-se umilit, după cum mărturiseşte, de lipsa 
de interes față de începuturile eroice ale literaturii noastre, scrie 
neîntrecuta sa operă: Istoria literaturii moderne; O amănunțită cer- 
cetare asupra primilor poeți munteni. 


EI fixează „valorile istorice“, peste cari trece „graba criticei 
de foileton“, care e preocupată de „valorile relative“. Astfel, în |. 
Văcărescu vede sufletul literar al epocei sale, dar îi constată lipsa 
de simţire adâncă și puţina energie imaginativă. | 


Epoca lui Eliade este înfăţişată pe larg, în aproape 200 de 
pagini. Mai limpede ca oriunde apare personalitatea bogată a 
acestuia, care timp de „cincizeci de ani a răscolit mereu sufletele“ 
și ai cărui elevi „par raze aruncate de un soare cald, în toate di- 
recţiile“. i 

Concepând istoria literaturii ca pe o istorie a vieţii româneşti, 
lămuritoare a evoluțiunii noastre literare, preciza necesitatea cerce- 
tărilor analitice, cari să posibilizeze, peste 50 de ani, pentru un. 
spirit sintetizator: o psihologie literară evolutivă, sigură, a curen-. 
telor şi a scriitorilor fixați exact în ele; o expunere a mijloacelor 
artistice-tehnice; o informaţie deplină despre influenţele străine. 


Noi, toți cercetătorii de azi — spunea Bogdan Duică — sân- 
tem numai solii acelui istoric literar, care, ocupându-se de aceiași 
scriitori, va desfășura unei generaţii mai fericite valuri de frumoase 
sentimente şi de idei generoase, cari au contribuit la înălţarea mo- 
rală şi intelectuală a neamului nostru mai mult decât oamenii po- 
litici, pe cari, cu drept cuvânt, toată literatura noastră i-a învinuit 
întotdeauna. Literatura română a născut și a generalizat sufletul 
care a învins; deaceea ea este vrednică să-i apară acel norocos 
istoric, pe care i-l doresc și care o va trata drept ce este: drept 
cea mai mare energie românească modernă. 


sa & x PRR: A , a 

Spirit cu largă perspectivă, cunoscând tot ce s'a scris în 

această direcţie, vedea lămurit stadiul cercetărilor literare și preve- 
dea ivirea, peste multă vreme, a adevăratei opere de sinteză. 

III 


De pe culmea cucerită, prin unirea na- 
țională, este o datorie să privim înapoi la 
mormintele luptătorilor rămaşi în drum, pe 
care numai uşurinţa ignoranței i-ar putea lăsa 
uitării, G. B. Duică 


Nu numai pasiunea de cercetător, dar şi un sentiment de 
pietate, de cinstire a trecutului unor frați de suflet în aspirațiunile 
înalte, a făcut pe Bogdan Duică să dăruiască neamului marile mo- 
nografii despre Lazăr, Bărnuţiu, |. lonescu dela Brad şi |. Barac. 

L-a apropiat de ei simpatia pentru soarta prigoniților, apo- 
stolatul dascălilor cu suflet cald dăruit neamului. Apoi o coincidență 
a făcut, ca Lazăr, bănuindu-şi sfârşitul, să se gândească la groapa 
care îl va cuprinde în satul său, Bărnuţiu să moară în drum spre 
locul natal, iar Bogdan Duică să se stingă singur, stoic, în Bra- 
şovul tinereței sale. | 

Un model de cercerare literară este studiul despre Gheorghe 
Lazăr. Această monografie documentează superioara conștiință ştiin- 
țifică, dominatoare în întreaga sa activitate. Viaţa lui Lazăr, care, 
trecând Carpaţii, pe un „drum bătut... ducea cu sine şi idealul 
național“, ne este înfăţişată amănunțit în toate fazele, dela mediul 
copilăriei la anii de rodnice frământări, dela Sibiu la București. 
Se aduc puncte noi de cercetare a vieţii și activităţii lui Lazăr, 
ținându-se seamă de climatul moral în care energia lui a crescut, 
de felul cum ea răzbeşte în capitala Munteniei. Cultul lui Lazăr 
câştigă motivarea ştiinţifică, statornică, iar răsfoirea bibliotecii lui, 
pentru aflarea sugestiilor suferite, nu scade admiraţia veche față 
de ceeace a făptuit. 

Astfel se realizează pe deplin tendința mărturisită: „de a-l 
descifra pe Lazăr ca personalitate ştiinţifică bogată; de-o acută 
simţire la orice atingere; imaginând meniri proprii şi naţionale 
mari; voind să realizeze stăruitor ce imagina; conștient în orice 
moment de martiriul său; şi chiar tragică prin durerea că nu a 
văzut rodul apostolatului său suferitor“. . 

Intre scrierile definitive ale lui Bogdan Duică este și studiul 
despre: Viaţa şi ideile lui S. Bărnuţiu. 

Principiul de cercetare este cunoscut din studiul despre La- 
zăr: Se povestește întâi viața lui Bărnuţiu, pentru a cunoaşte îm- 
prejurările cari au contribuit la alcătuirea personalității sale; apoi, 
se arată evoluţia ideilor, pentru a observa cum s'a închegat în su- 
Hetul său idealul național. Acest punct de vedere se precizează la 
începutul cărţii, arătându-se desvoltarea mediocră a istoriografiei 
ardelenești după P. Maior, prin faptul că n'a ţinut seama de stu- 
diul influențelor psihologice şi sociologice şi prin „contesionaliza- 
rea“ ei. In urma acestui fapt — zice Bogdan Duică — s'a de- 
părtat de ce este mai interesant în istoria omenimei: de evidenţi- 
erea conţinutului total de idei ascuns în fondul evenimentelor, de 
măsurarea nivelului lor cu al fenomenelor europene coexistente, de 
farmecul de a urmări creșterea acestor idei în indivizii reprezen- 
tativi şi în masele care-i nasc, care răsună de glasul lor şi făp- 
tuesc clar în sensul lor. 

Și în cercetarea despre „loan Barac“ a adus ultimul cuvânt. 
E cel din urmă mare studiu al. maestrului istoriografiei noastre 
literare şi cea mai conştiențioasă monografie pe care am cetit-o 
vreodată. | 

Viaţa şi opera lui |. Barac este încadrată în epoca sa, întă- 
țişându-ni-se icoana culturală a Ardealului în anii 1800—1848. 
Dar, ca aproape întotdeauna, Bogdan Duică nu pierde prilejul de 
aspră mustrare pentru indiferenta noastră faţă de cercetările literare. 
Se adresează Ardelenilor, cari n'au studiat încă pe literații lor. 

Studiul lor serios — spune Bogdan Duică — 'va explica: 
înceata înălțare a nivelului cultural în Ardeal; va lămuri puterile 
cari l-au înălțat; deci și toate împrejurările care pe acestea le-au 
făcut cu putință. Fără lucrări de acest fel, de mult amănunt com- 
parativ, nu vom înțelege niciodată acea greutate de cugetare, acea 
fixitate pe lângă puţine idei, acele forme stilistice greoaie, de care 
(pe la 1850) Pricipatele Române s'au speriat, pe care abia Româ- 
nia Unită le-a biruit şi pe care România total întregită le va stârpi 
definitiv, încheind şi aci epoca de înălțare literară și preparând, 
poate, apariția vreunui duh, care să întreacă chiar tot ce I. Slavici 
ori G. Coşbuc, O. Goga ori Şt. O. Iosif au putut să ne dea. 

Cunoscător temeinic al stărilor sociale şi economice din 
veacul al XIX-lea, G. B. Duică scrie: Viafa și opera înfâiului 
țărănist român. Ca un „democrat idealist“ a reliefat figura lui M. 

Anagnosti (cel mai uitat democrat român) şi a lui Il. lonescu dela 
Brad, întâiul țărănist, intenţionând o serie de cercetări privitoare 
la „toate vechile tendințe de-a face poporului loc sub soare“. Ni 
se prezintă, cu lux de amănunte, viața de neodihnă a lui |. lonescu, 
economistul luminat, cu studii făcute în Franța, care anticipa vre- 
murile de azi, trudindu-se pentru împroprietărirea țăranilor şi 
„înființarea națiunilor omogene“. Apoi, pribegia acestuia prin 
Turcia, unde a înființat întâia şcoală de agricultură, prin Basarabia 
Şi prin Ardeal, de unde, spune el, „desprimăvărându-se am plecat 
la Constantinopole spre a tipări scrierea cu 100 galbeni dați de 
Login, țăran aurariu din Zlatna, în munţii Ardealului“. 

Intristat de soartea ţăranului (Toate plugurile umblă, zice 
doina cea duioasă, numai plugul ţăranului şade în bătătură), |. 
lonescu a ajuns să vadă rezultatele ştiinţei sale agronomice trecând 
la țărani, ale căror brațe „sunt capabile de a crea munţi de aur“. 


IV. 


Entuziasmul este pârghia de rezistență 
a unui popor. G. B. Duică, la adunarea 
Astrei, 8 Sept. 1934, 


Profesorul Bogdan Duică rostise aceste cuvinte nu mult 
înaintea morţii sale. Ele rămân ca o poruncă testamentară a celui 
care s'a însuflețit o viață întreagă pentru supremul ideal: înălțarea 
neamului prin cultură. 

Era un pedagog născut şi făcut printr'o râvnă de carte pe 
care numai lorga, Pârvan şi Densuşianu au egalat-o, printr'un 
devotament față de catedră cum rar s'a văzut, propriu oamenilor 
cu vocaţie. Stăpânit de gândul înoirii principiilor pedagogice, a 
luat parte la congresele învăţătoreşti, la inițierea școalei active și 
la năzuințele de redactare a celui mai potrivit Abecedar. A dat 
îndrumări profesorimii, prin traducerea Pedagugiei practice a lui 
A. Matthias, și a crescut însuşi generaţii de cărturari îndrăsneţi. 
Un volum omagial, pe care-l pregăteam la împlinirea a lor 70 de 
ani, va arăta ce roade îmbelşugate şi ce răsunet puternic au avut 
îndrumările sănătoase pe care Bogdan Duică le-a dat tinerilor 
generații de profesori. 

Vrednic de amintire este şi ziaristul, care, pentru o pregătire 
temeinică şi pentru creșterea unei conştiinţe profesionale, preconiza 
întemeierea unei facultăţi universitare ziaristice. Temperamentul l-a 
dus uneori spre aspră polemică. Duşman neîmpăcat al prostiei, a! 
prejudițiilor, cu anexele de mucigai, rugină şi putregai, necruţător 
în atacuri, isbucnea vulcanic, cu argumente răstignitoare. Condeiul 
lui s'a încordat pentru ultima oară în focul unei polemici, prinzând 
in cleştele logicei pe câţiva inconsecvenţi. Chiar după moartea lui 
a mai apărut un articol polemic. 

Dar omul acesta, cu ironie fină și privire aspră, ascundea o 
inimă de aur, care se deschidea cu sinceritate fermecătoare celor 
cari îl înțelegeau; omul acasta, mândru și dârz, nu s'a plecat în 
viața lui înaintea nimănui, n'a fost surprins în poziţia inestetică a 
spinării încovoiate niciodată. 


V. 


Ce ușor uită Românii pe binefăcătorii 
lor! Pe oamenii de idei îi uită lumea noastră 
neliterară, care ține bine minte numai pe cei 
ce i-a mângăiat interesele materiale, 


G. B. Duică 


Mai presus de savant, de profesor şi de criticul literar, 
Bogdan Duică era un mare Român, un om de rasă, un om în 
sufletul căruia vibrau adânc sbuciumările neamului. 

O prietenie de generații m'a ţinut aproape de sufletul lui 
cald. L-am văzut lăcrimând de soartea Românilor din Bucovina, 
îngrijorat de nepregătirea tinerimei şcolare... şi, totuși, cu multă 
încredere în viitorul neamului. 

In primăvara acestui an am colindat împreună prin Braşov 
şi împrejurimile lui. Mi-a arătat casa în care s'a născut, locul 
unde îi locuiau prietenii, potecile înflorite ale adolescenţei. In 
drumul spre Straje tredona: 

. 
A noastre inimi își jurau 
Credinţă pe toţi vecii, 
Când pe cărări se scuturau 
De floare liliecii. 

A fost o presimțire... Ajunși pe culme, privia lacom şesul 


nesfârşit şi asculta pierdut freamătul pădurii, cântecul veşniciei. ... 
cu care s'a înfrățit trainic, prin muncă. 

30. 
31. 
32. 
33. 
34. 
35. 
36. 


VI. 


Opera lui Gh. Bogdan Duică: 


. Savitri, povestire indică. Pref. 1. Slavici. Sibiu, 1890, 

. Petru Maior, studiu biogratic, Cernăuţi, 1893. 

. Bucovina, un studiu asupra situației. Sibiu, 1895. 

„ Canoanele şi politica. Sibiu, 1895. 

. Călugărul Visarion Sarai. Caransebeș, 1896. 

. Procesul Episcopului loan Inochentie Clain. Caransebeş, 1896. 
. Partea mea în criza Tribunei. Orăştie, 1896. 

„ Capitole din didactica limbei germane. București, 1899. 

„Fr. Hebbel, Inelul lui Ghighes, trad. București, 1900. 

. Despre Gr. Alexandrescu. Bucureşti, 1900. 

. Despre Țiganiada. București, 1902. 

„ Seminarul pedagogic. Bucureşti, 1905. 

. Dela congresul didactic. București, 1906. 

„ Ed. Nicoleanu, Cârlova, Stamate, poezii. București, 1906. 

„ Păreri despre abecedar. București, 1907. 

. Românii şi Ovreii. București, 1913. 

. Politica Ligii culturale. București, 1914. 

„ Orarul antemeridian în gimnazii şi licee. Bucureşti, 1915. 

. Pedagogia de Dr. A. Matthias. Trad. București, 1919. 

. Recensiuni şi critice, în „Convorbiri literare“. 

. Articole, în „Convorbiri literare“, 1901—1914. 

. Articole, în „Viaţa Românească“. 1906—1925, 

„ Rapoarte, despre cărţi prezentate la concursurile Academiei. 

„ Titu Liviu Maiorescu, discurs de recepțiune, București, 1921. 
„ V. Alecsandri și Greiner, — și Maria Movilă — „Conv. lit.“, 1921. 
„.V. Alecsandri. Bucureşti, 1922, 

. Viaţa și opera lui Ion Ionescu dela Brad. Craiova, 1922. 

. Istoria literaturii române moderne. Cluj, 1923. 

. Traducătotii români ai lui A. de Kotzebue. (Omagiu lui T. Maiorescu) 


M. Anagnosti (Omagiu lui N. Iorga). 

Articole, în „Semănătorul“, 1904—1909. 

Recensii şi cronici teatrale, în „Luceafărul“, 1906—1913, 
Diplomaţia şi politica externă a României. Cluj, 1921. 

Articole, în „Dacoromania“. Cluj, 1922—1924. 

Gh. Lazăr, București, 1924. 

Viaţa și ideile lui Simion Bărnuţiu. București, 1924. 

Viaţa și opera lui Gh. Lazăr şi G. Popa Lisseanu. București 1924. 

53. 

Articole, în „Societatea de Mâine“, 1924—1925. 

Ed. Ţiganiada lui Budai Deleanu. Sibiu, 1930. 

Ed. S. Bărnuţiu (discursul din 1848), Cluj, 1924. 

|. Barac. București, 1933. 

Articole, în „Revista Teologică“ şi în „Țara Noastră“. 
Articole, în „Gazeta Transilvaniei“ şi în „Telegraful Român“. 
Ed. Revistei „Mihai Eminescu“ Cernăuţi. 

Ed. Poeziilor lui M. Eminescu. București, 1924. 
Despre „Luceafărul“ lui Eminescu. Braşov, 1925. 
Liceul universal, trad. de R. Wahle. Cluj, 1934. 

Ed. A. Russo. Buc. 1910. 

V. Alecsandri, povestirea unei vieți. Buc. 1926. 


M. Sadoveanu, răspuns la discursul de recepție în Academie. 


Rapoarte și conferinţe, la adunările Astrei. 

A. Menger: Statul viitor, trad. Bucureşti, 1923. 

Articole, în „Țara Bârsei“, 1929, 1930, 1933. 

Istoria literaturii ardelene (Manuscris). 

Material pentru un studiu vast asupra lui V. Alecsandri. 
Istoria epicei româneşti (planul lucrării). 

Material pentru adevărata monografie a lui Eminescu. 
Cursurile universitare asupra literaturii române moderne. 
Ediţia definitivă a poeziilor lui Eminescu. (Plan de lucrare). 
Planul lucrării : Antologie românească ardeleană. 

Proiesorul nostru Alexandru Bogdan 
de Valeriu L. Bologa 


Generaţiile care și-au trăit ultimii ani de liceu cu puţin 
înaintea răsboiului, la vechiul „gimnaziu“ din Brașov, au avut parte 
de un mare privilegiu : Ele au fost învrednicite de soartă de a trăi 
conștiente vremurile mari de prefacere, care se pregăteau. Când în 
noi se petrecea marele mister al trecerii dela copil la bărbat, când 
mintea noastră începea să înțeleagă cele ce se petrec în jurul 
nostru, ne-a fost hărăzit să avem dascăli cari să ne ştie pregăti 
sufletește pentru împlinirea dorurilor tainice ale strămoșilor noștri. 

Când începeam să citim cu pricepere gazetele, vechea 
„Gazetă“, „Românul“ din Arad şi mai ales vioaia ,Tribună“ ne 
erau îndreptare. „Neamul Romănesc“ era în floare. Alexandru 
Bogdan, profesorul şi prietenul nostru, avea grije să-l primim, 
travestit, căci numai astfel putea scăpa la graniță de ochii vigilenţi 
ai „finanţilor“ unguri. II citeam cu nesaț şi cuvintele de apostol 
ale lui Nicolae lorga se săpau în sufletele noastre cu siovă de aur. 
Romanticismul nostru tineresc se exalta, ştiind că săvârşim ceva 
oprit şi chiar primejdios, sorbindu-le. Dar mai ales eram mândri 
ştiindu-ne complici cu unul dintre iubiții noștri profesori. Ce orgii 
de mândrie a serbat exaltarea noastră, când în noaptea aniversării 
adunării depe Câmpul Libertăţii, găsind mormântul lui Mureşianu 
păzit de poliţişti, câțiva din cl. a Vl-a au arborat tricolorul chiar 
pe statuia lui Arpad, unde a fâlfăit două zile, deoarece nimeni nu 
avea curajul să se urce să-l dea jos! Dl lorga ştia bine ce plă- 
mădeală bună fermentează în liceul din Brașov. Intro zi, m'am 
pomenit chemat la Andrei Bârseanu, care îmi comunică că a sosit 
o ladă cu cărţi pentru studenţi şi că ar îi bine să anunț cu toată 
discrețiunea băieţii de încredere, să şi le ia dela librăria Mureșianu. 
Ele purtau titlul nepretențios „De ale noastre“ şi se vindeau cu 
zece creițari. In seara aceleiaşi zile nu se mai găsea nici o carte 
la librar şi nici un polițist nu a aflat vreodată că aproape fiecare 
„ştudent“ păstra de-acum încolo cu sfinţenie o „Istorie a tuturor 
Românilor“ de Nicolae Iorga. Sufletul îmi vibrează şi acum de ne- 
scăzută recunoștință, gândindu-mă la comoara mare de entuziasm 
pe care au ştiut s'o toarne în sufletele noastre tinere, în lecțiile 

lor de literatură, marii noştri dascăli Virgil Oniţiu şi Alexandru 
Bogdan. Câtă pricepere pentru trecutul neamului ne-au dat și cum 
au ştiut să biciuiască ambiția noastră, ca să ne însuşim 0 limbă 
românească lipsită de pocelile aduse din şcolile străine! 

Profesorul Petrovici ne făcea istoria Ungariei. Se ţinea strict 
de manualul oficial. Dar când spunea liniştit: „Acum nu trebue să 
mai luaţi note“, ştiam că va urma ceva interesant. Şi începea să 
ne povestească în legătură cu Matei Corvin despre Ștefan cel Mare 
şi Sfânt, sau, la capitolul Basta, despre Mihai Vodă cel Viteaz. 
Vorbea calm, fără emfază, dar toți simţeam focul ascuns care 
mocnea în el şi care pe noi ne aprindea. 

Dar nu despre foştii mei profesori în viață încă voiam să 
vorbesc, ca elogiile mele să nu pară dictate de alte sentimente 
decât de cele care în adevăr mă stăpânesc. Voiu spune doar că 
şcoala din Braşov era ca un palat fermecat în care toate se schimbă 
în aur. Chiar şi laboratorul de fizică era un focar de educație 
națională. Intre două teoreme plicticoase de mecanică, regretatul 
prof. Aurel Ciortea ne vorbea despre Spiru Haret sau despre minunea 
tehnică dela Cernavoda şi ne învăţa să cinstim ştiinţa celor de peste 
munți. Intr'o astfel de atmosieră ne-a prins răsboiul isbăvitor, în 
care am dat dovada naţionalismului ce ne-a fost infiltrat. Luaţi 
listele ofiţerilor din corpul voluntarilor şi din legiuni şi veţi rămânea 
uimiți de marele procent al „Braşovenilor“. 


E 
* * 


Intre toți acești dascăli dragi, cel mai drag ne-a fost Alexandru 
Bogdan. Acest mare învăţat, care astăzi — dacă ar trăi — ar fi 
de bună seamă unul dintre savanții noștri de seamă, avea un en- 
tusiasm și o vioiciune răpitoare. Tinereţea lui îl apropia mult de 
noi. || iubeam cu un fel de adorație romantică, fiindcă ştia să 
găsească drumul spre sufletele noastre. Aceasta nu înseamnă că 
nu ştia să fie şi sever cu noi. Avea pricepere pentru slăbiciunile 
şi neghiobiile noastre de gligani, dar nu ierta gesturile desonorante : 
minciuna, laşitatea. Dacă vedea clasa solidară în urma unei prostii, 
era în stare să ne ierte de dragul solidarității noastre. Când însă 
se găsea vreunul dintre noi care pâra pe altul, el, ca profesor, 
trebuia să salveze aparențele şi să primească pâra. Dar faţa i se 
intuneca și pârâtorul nu mai avea omenie înaintea lui. Când ne 

prindea cu minciuna, ne lua cu sarcasmul lui, care numai în astfel 
de ocazii ieşia la iveală şi ne făcea de râs în fața clasei, încât ne 
curarisea pentru totdeauna de această meteahnă. După ce începea 
să ne cunoască şi să pătrundă în suiletele noastre, îşi alegea pe 
aceia în cari era stofă bună şi se ocupa cu ei cu tot dinadinsul. 
Aceşti fericiți aveau privilegiul să-i ducă caietele de teze acasă. 
Acolo în cabinetul său confortabil de burlac, începea să discute cu 
ei, să povestească şi să le dea, în atitudine prietenească, lipsită de 
orice pedantism, sfaturi și îndrumări. Le dădea împrumut cărţi, 
din frumoasa sa bibliotecă și prin exemplul său îi învăța să citească 
cu pricepere şi să cinstească cartea bună și frumoasă. In clasa a 
VIIl-a Alexandru Bogdan făcea cu noi literatura română. Nu trebue 
să mai repet că acest curs era pentru el înainte de toate un mijloc 
de a ne face educaţie națională. Era un curs de cultură şi istorie 
naţională. Astăzi îmi pot da seama mai bine decât atunci, cât de 
desăvârşite erau lecţiile sale. Nimic din pedanteria de belfer. In 
schimb o gradare pedagogică a noțiunilor și cunoștințelor, o ex- 
punere literară desăvârşită, vioaie, cu doza necesară, însă nici prea 
exagerată, de entusiasm. li ascultam lecţiile transportaţi, uitam chiar 
să ne luăm note şi când suna de recreaţie, regretam. Aceasta nu 
este o floare de stil, nici o exagerare ad hoc, ci adevăr, pe care 
toți colegii îl pot confirma. Dacă ne aducem aminte cum aşteptam 
cu toții sunetul clopoțelului, cred că nu pot să spun cuvânt de 
laudă mai mare despre Alexandru Bogdan. 

Profesorul Bogdan avea un fel sui generis de a asculta eleviii 
Săptămâni dearândul făcea lecţii, fără nici o interogaţie. Abea după 
ce termina câte un capitol mai mare, ne întreba. In acest îel reuşea 
să ne obişnuiască cu o expunere sintetică. Nu putea suferi pe cei 
cari buchiseau şi răspundeau papagaliceşte, cu slova cărţii în gură. 
In schimb aprecia foarte mult orice licărire de personalitate. O ideie 
proprie a elevului era apreciată neasemânat mai mult decât torăirea 
pe dinafară a unui capitol. Astfel interogaţia elevilor mai inteligenți 
devenea adesea o discuţie animată cu dascălul, la care chiar şi 
mici licenţe cuviincioase erau permise. Tot aşa era şi cu lucrările 
scrise. Notele lui marginale și critica scrisă cu cerneală roşie la 
sfârşitul tezei erau un imbold puternic pentru elementele mai ră- 
sărite. E ușor de înțeles cât de vioaie erau ședințele Societăţii de 
lectură pe care le prezida. Aici se permitea individualităţii elevului 

să se reliefeze mai puternic. Bogdan avea un simţ deosebit de a 
descoperi adevăratele talente care încercau să se manifesteze. Pentru 
Aron Cotruş avea multă pricepere şi cred că nu mă înșală amin- 
tirea, dacă spun că el a încurajat şi pe Lucian Blaga, care pe 
vremea când eu eram în clasa a VIll-a ne-a surprins cu primele 
lui încercări literare. Deşi Alexandru Bogdan era în fond o fire 
romantică, autodisciplinei sale și simțului său pentru armonie îi 
repudiau exagerările romantice -pseudoliterare ale elevilor. Pe câţiva 
aspiranți de glorii literare nemeritate i-a pus atât de bine la punct, 
încât s'au vindecat definitiv de orice veleitate scriitorească. Foarte 
mult îl supăra spiritul de gaşcă manifestat la orice ședință a So- 
cietății de lectură. A căutat totdeauna, din păcate cu puțin succes, 
să-l combată. Ca „ştudent“ care se onorează, și eu eram înscris 
ca elev în cl. a VIll-a într'unul din cele două partide literare. Nu 
voiu uita niciodată morala pe care profesorul Bogdan mi-a făcut-o 
într'o seară, între patru ochi, după o şedinţă a Societăţii. Așa de 
puternică a fost impresia, încât până astăzi am rămas cu 0 pro- 
fundă oroare peniru tot ce este partid, clică sau gașcă. 

Alexandru Bogdan era şi profesor de limba şi literatura ger- 
mană. Cu studii făcute în Germania, bun cunoscător al acestei 
culturi, el, ale cărui doruri şi aspirații erau latine, avea o mare 
stimă pentru tot ce este bun şi frumos în spiritualitatea poporului 
lui Goethe. Eu cred că şi astăzi elevii săi îi sunt recunoscători 
pentru orizonturile pe care li le-a deschis el, învățându-i să citească 
cu pricepere nemţeşte. In clasa a VIl-a făcea cu noi lectura lui 
Wilhelm Tell. Idealismul naţional al! lui Schiller îi dădea prilej să 
deştepte în noi un puternic idealism naţional românesc. Nu odată 
a profitat de ocazia binevenită pentru a face paralele sugestive 
între lupta pentru libertate a Elveţienilor și răscoala lui Horia, sau 
revoluţia dela 1848. 

Bogdan era un mare admirator al lui Nicolae 10kgă. A ştiut 
să transmită această admiraţie şi asupra noastră. Nu puțini au fost 
aceia pe cari i-a îndrumat după bacalaureat spre Văleni. Din tot 
ce ne spunea, am învățat să cunoaștem, să apreciem și să iubim 
pe cei de dincolo, să ne punem nădejdea în ei. In procesul înche- 
gării unui suflet panromânesc în Ardeal, eu cred că lui Alexandru 
Bogdan îi revine o mare parte de merit, mult mai mare decât se 

știe deobicei, dacă ţinem seama de numărul mare al sufletelor 
tinere pe care le-a influențat şi de intensitatea cu care s'a exer- 
citat această influenţă. 

Acestui Român integral, care a aşteptat România întregită cu 
încredere, a crezut în ca şi a muncit pentru ea, i-a fost dat de o 
soartă vitregă, să lupte sub un steag pe care nu l-a iubit şi să 
moară pentru o cauză a cărei isbândă nu a dorit-o. Dacă ar fi 
trăit încă în anul 1917, desigur că l-am fi văzut în fruntea Arde- 
lenilor cari se organizau în Darniţa sau în Citta-Ducale. A murit 
înainte de a-și putea vedea dorul cel mare devenit realitate. Dar a 
pierit cu toată bogaţia speranțelor în suflet și a fost scutit de 
decepțiile mărunte, care întru câtva ar fi putut să-i întunece bu- 
curia izbânzii. Amintirea acestui dascăl bun, cinstit și iubit de noi, 
foştii lui elevi, vom onora-o mai bine, păstrând în vălmăşagul acestor 
desamăgiri prea firești, pe care atât de uşor și ușuratic le exagerăm 
în ziua de astăzi, tot idealismul, toată credința şi mai ales voința 
spre un mai bine, pe care Alexandru Bogdan a știut să le împlânte 
în sufletele noastre. 

In Ziua amintirilor 


— Cuvinte rostite la mormântul lui V. Oniţiu, 
în 24 Iunie 1934 — 


de Horia Teculescu 


Indemnurile mari ne vin, adeseori. din marginea mormintelor. 
Adâncul lor iînălfător trezește în noi fiorii eternității. Aici viața își 
pune problema cea mai răscolitoare, a rostului ei ? Roiesc amintirile 
din negura trecutului, iar de sub lespezi străbat tainice șoapte. 

Sufletul nostru se 'nveșimântă în haine de sărbătoare. 

O sărbătoare, senină, în cimitir .... Noţiunile par a fi apro- 
piate cu prea multă îndrăsneală. 

Și totuși, înlăturând melancolia clipei, păstrăm  seninătalea 
unei pioase reculegeri, în amintirea celor cari au fost îndrumătorii 
tinereții noastre. 


% Ea 


Te văd pe tine, cârmaciu înțelept al şcoalei lui Șaguna, pă- 
șind demn, judecând cu cumpăt și rostind grav şi răspicat îndem- 
nuri înțelepte pentru viață. Pedepsind cu iertarea, sau îndreptând cu 
mustrarea, "înțelegând svăpăierile adolescenței noastre, răspândind 
încredere şi optimism, păstrând un zâmbet mântuitor și pentru cel 
mai descurajat elev. Pentru câtă dibăcie ai arătat în direcționarea 
tinereții noastre, pentru atâta iubire cu care te-ai apropiat de noi, 
slăvită să-ți fie amintirea dascăle înțelept. < V. Oniţiu, prea curând 
te-am pogorit în mormânt, dar nu vom înmormânta iubirea față de 
line niciodată. 

Te văd și pe tine, dirigintele nostru, T. L. Blaga, care sub. 
privirea aspră ascundeai o inimă așa de bună, învățându-ne plă- 
cerea cerlitudinei, prin bucuria rezolvării corecte a problemei, care 
ne crispa fața un timp, pentru a ne dilata privirea în clipa ajun- 
gerii la rezultatul precis. Te văd explicând fizica și intercalând no- 
țiuni de dinamică socială, arătându-ne, că nu coeficientul împreju- 
rărilor, nici mumele moștenit sau averea, ci numai vrednicia perso- 
nală este elementul determinant în viată. Slăvită să-ți fie amintirea 
ție, iscusit cercetător al adevărului, care, arălând limitele cunoa- 
șterii. n'ai luat numele Domnului în deșert. 

Și ție, dragul meu înaintaş, care mai învățat dragostea de 
carte, mă 'nchin cu adâncă recunoștință, astăzi. Ție, Al. Bogdan, 
căruia tineretea noastră neastâmpărată nu i-a găsit cusur şi, din 
iscoditoare dorință, i-a zis: „Cristos“. Ție, care mai învățat plă- 
cerea de-a gândi limpede, dragostea de limba românească și, uneori, 
exercițiul subtil al ironiei. Slăvită să-ți fie amintirea dascăle lumi- 
nat, care m'ai învățat să preumblu condeiul pe hârtie şi să doresc 
o „altă lume“ pe astă „lume de noroi“, lamea senină a artei. 


* 
* * 


Dormiţi în pace, îndrumători ai cărărilor tinereții noastre, noi 
vom veghea la împlinirea idealurilor pe care le-aţi sădit în sufletul 
nostru. Vom nizui, prin truda de fiecare zi, să vă 'mplinim gân- 
durile și să fim vrednici de voi. Nu vam uitat! Șin nopți de in- 
somnie am simţit adieri din adolescența noastră înfrigurată, trăită 
sub privirea voastră înțelegătoare. Nu v'am uitat, şi n'o să vă uităm 
niciodată. 


% % 


Sunt 20 de. ani de când ne-am despărțit de zidurile liceului, 
nu şi de sufletul profesorilor, de cari am rămas legaţi statornic. 
Prin colțurile școalei mai stăruie amintirea visurilor de lumină, 
foarse în vârsta când porneam să cucerim viața, cu avântul spre 
ideal. lar ca o neclintită dovadă a trăiniciei gândurilor sămânate în 
sufletul nostru este tabloul de eleganță morală și estetică pe care-l 
prezentăm: Cu toate mutilările vieții, n'am cunoscut descurajatoarele 
capitulări. 

Școala de unde am pornit ne-a impus, ca o lege supremă, în- 
deplinirea datoriei, pentru împăcarea conștiinței noastre, fapt care 
nu este numai psihologic, ci şi forma cea mai nobilă a împlinirii 
obligațiunilor față de neam. Ea ne-a învățat acest patriotism mut, 
al faptelor. 

Dar, pe lângă aceasta, ne-a arătat grija față de urmași, şi 
stima față de cei cari au fost. Ne-a învățat să așezăm cruci pe mor- 
minte și să sădim idealuri în sufletul celor de mâine. A fost o 
școală a sincerității, care tindea la 'crearea acelei constrângeri in- 
terne, a poruncei conștiinței; înlocuind vergeaua elastică cu argu- 

mentul luminos. Ea a trezit în noi sentimentul răspunderii și bu- 
curiile inegalabile ale muncii. 


x La 


Vom aşterne pe hârtie amintirile noastre, în legătură cu școala 
care ne-a format, lăsând generației viitoare povestea clipelor trăite 
în tinerețea noastră, în preajma acestor trei icoane de lumină: 
Oniţiu, Blaga și Bogdan. Dascăli sfinți pentru noi, vom merge pe 
urmele voastre, muncind mereu, cu dorul de lumină, și, la răscru- 
cile vieții, chipul vostru ne va răsări ca o amintire înviorătoare, 
arătânda-ne calea cea dreaptă. 

Un tainic jurământ facem astăzi cu toții, iar, întrucât stau 
pe pământul înaintaşilor mei, dăruit bisericii de un strămoș al meu, 
călugăr cu spinarea plecată numai la rugăciuni, glasul meu 'e cu 
atât mai vibrant și privirea mea cu atât mai transfigurată de 
emoție: 

Vom sămâna pe mormântul vostru, dascăli luminători ai că- 
rărilor tinereții noastre, floarea neveștejită a recunoștinței şi, lăsând 
mărită, urmașilor noștri, zestrea de gândire ce ne-aţi dat-o, vom 
lega clipele vieții voastre trecătoare de eternitatea vieții româneşti. 

Aşa să ne-ajute Dumnezeu ! 

Vremuri de osândă 


Revoluția 1848/49 din perspectiva unui orășel 
ardelenesc!) 
(Sfârşit) 
de Alexandru Ceuşianu 


CAP. XI, 
Bem 


Nume cu pregnanța unui ascuţiș de spadă. Tresele de ge- 
neral și le cucerise în răzmirița polonă din anul 1831. Rușii se 
temeau de el, socotindu-l posedat de-o puiere demonică. Polonii 
vedeau în el pe arhanghelul izbăvitor, un vrednic emul napoleonian. 

Bem n'avea pe-atunci decât 36 ani și victoriile armelor 
poloue i se datorau lui în cea mai mare parte. La Ostrovska se 
repezi cu bateria sa în goana cailor până în linia trăgătorilor 
şi apucă unitățile rusești trecute peste râul Narev din spate; 
smulgând prin acest act de bravură biruința pentru flamura 
polonă. Catastrofa din 6—8 Septemvrie 1831, de lângă Varșovia, 
îl găsise mereu biruitor în fruntea artileriei sale. Insuficiența 
infanteriei şi capitularea neașteptată a capitalei polone dăduseră 
lovitura de moarte răscoalei. Bem n'avea ce să mai caute în 
patria sa. 

De-atunci pribegise fără odihnă și fără astâmpăr dintr'o 
țară întralta. In Portugalia, crezuse că va putea răsturna regimul 
oligarhic cu ajutorul unei legiuni polone. Proectul eșuase. Acum 
venea în Ungaria, cu același gând — nostalgia lui de totdeauna — 
să consolideze independența unui popor, râvnitor după libertate. 

Trecuse granița ungurească la 31 Octomvrie 1848, venind 
dinspre Viena, într'o birjă hodorogită. Condusese trupele răsculate 
din capitala Austriei şi văzând partida pierdută, din cauza lipsei 
de combativitate a vienezilor, plecase singur, trecând printre 
cordoanele trupelor imperiale ce asediau Viena, fără să fie re- 
cunoscut. Capul acestui om, de-o temerară cutezanţă, plătea cât 
o armată întreagă. 


1) Vezi nr. 4 şi 5. 


OBCU CLUJ 


— 531 — 


N'avea însă nimic din granitul figurilor legendare. Apariţia 
lui măruntă, mersul său șchiopătelnic și fața incoloră, comună 
— desamăgeau. Când îl văzu Kossuth la Pozsony (azi Bratislava), 
venind sprijinit pe-o cârjă, în ţinută neglijată şi neîndemânatec 
la vorbă, îşi schimbă instantaneu părerile. In generalul acesta 
nu putea avea încredere, De-aceea îl trimise deocamdată la 
Dobriţin să facă instrucția militară a honvezilor recruți. 

Omul acesta însă nu era un erou împăiat, care să fie mul- 
țumit că lumea îl tămâiază din condescendență pentru meritele 
trecutului. Râvnea impetuos la fapte și ocazia de a-și dovedi 
geniul militar se oferi mai repede decum s'ar fi bănuit. 

Debandada trupelor maghiare din Transilvania amenințau 
să dee o întorsătură fatală revoluției maghiare. Vremelnica jalo- 
nare a retragerii în regiunea muntoasă dela Ciucea se datora 
exclusiv apatiei adversarului. Ori această aparentă linişte nu 
putea avea durată și luând în considerare intemperiile și gerul, 
o nouă urnire din poziții era foarte probabilă. Salvarea situației 
nu se putea aștepta decât dela intervenţia unui factor miraculos 
— şi acesta fu generalul Bem. 

La 15 Decemvrie 1848, se 'nfăţişă la cartierul armatei un- 
gureşti din Şimleul Silvaniei vestitul general. Nimei nu-l cunoștea. 
Tot ce se aflase despre el, se știa din proclamația lui Kossuth 
cătră armată, prin care se omagiau înaltele calități militare ale 
lui Bem. Ofițerii își manitestară aproape deschis scepticismul și 
nepăsarea. Pentru ei era umilitor să vină un strein în fruntea 
armatei naţionale. 

Agrăirea lui Bem, rostită într'o nemțească stricată, era de-o 
laconicitate clasică: „Domnilor! Guvernul ma învestit cu co- 
manda supremă a acestei armate. Vă cer supunere necondiționată. 
Cine nu se supune, va fi împușcat. Voi ști să răsplătesc, dar să 
și pedepsesc.“ 

Uriașa energie adunată de acest bărbat de-alungul anilor 
de bejenie, avea acum prilejul să se reverse cu grandioasă im- 
petuozitate. Incolţit pe neașteptate de trupele lui Urban, Bem 
mare nici măcar răgazul să-şi coordoneze forțele armate. Singura 
poruncă ce-o lansează comandanților de unităţi e, să nu cedeze 
nici o palmă de loc și să reziste până la căderea ultimului om 

pe poziție. In a treia zi a pregătit lucrurile așa de departe, că 
poate deslănțui contraofensiva cu toată vigoarea. Bem comandă 
aripa stângă. Centrul și dreapta vor trebui să-și coordoneze ope- 
rațiunile, ca adversarul să fie angajat pe întreaga întindere a 
frontului ce-l ocupă. Măsurile de precauţie se dovedesc inutile. 
Adversarul e mult mai slab decum s'a crezut şi fuge dela cea 
dintâi îmbrâncire. Exaltarea trupelor maghiare nu cunoaște nici 
popas, nici odihnă. Bem este în mijlocul lor; animă, împintenă, 
agită, zbiciue trupurile sleite de oboseală, înaintând zi și noapte, 
aşa că în ajunul Crăciunului s'a realizat imposibilul. Clujul, 
capitala Ardealului, este din nou în mâna rebelilor. Arierre-garda 
colonelului Urban, căutându-și încartiruirea în Cluj, are imensa 
surpriză de-a întâlni acolo trupele rebele. Totul este pierdut. 
Pe generalul Wardener îl loveşte în sensul literal al cuvântului 
damblaua de supărare, iar Urban se retrage cu rămășițele tru- 
pelor val-vârtej peste Bistriţa și Năsăud, spre Bucovina, urmărit 
pretutindeni în de-aproape de Bem. 

Vertiginoasa schimbare a situației militare se datora în 
primul rând iniţiativei decise și voinţei indestructibile a gene- 
ralului Bem de-a smulge izbânda de partea sa. Era unicul mijloc 
de-a convinge trupele sale de inexorabilul imperativ al unei 
discipline de fier. Bem dovedea, prin curaj personal, modul cum 
trebue să lupte un soldat. Dormea alături de trupă în adăpo- 
sturile cele mai mizerabile 2—3 ceasuri, ca pe urmă să studieze . 
planurile viitoare de operațiuni, scriind toate dispoziţiunile de 
ordin militar cu mâna proprie. Mereu lucid, extraordinar de re- 
zistent la ori-ce oboseală, își alungă armata dintrun loc în 
celălalt, uluind pe adversar și doborîndu-l prin surprindere din 
cele mai tari poziţii. Anul nou îl găsește luptând pe valea Bi- 
striței la Tihuţa, unde reușește să zdrobească ultima linie de 
rezistență a lui Urban. Odată curățit nordul Transilvaniei, se 
poate cugeta și la reorganizarea armatei sale. Locul ce-l alege 
în acest scop e Târgul-Mureș. 

Datorită poziției geografice, se părea că teatrul războiului 
Civil se va muta din nou în jurul Reghinului, orașul fiind una 
din cheile strategice ale ținutului. Alarma că temutul Bem se va 
opri la Reghin în drumul său dela Bistriţa spre Târgu-Mureș, 
provocă exodul populației; pribegie în vreme de iarnă prin munți, 

căci de astă dată fuga ducea în direcție contrară, primejdia 
venind din apus. Groaza se dovedi însă neîntemeiată. Prin Reghin 
nu trecură decât trupe de acoperire; în schimb se abătu altă 
năpastă. Rechiziţia de război. | 

Bem ordonase recrutări generale. Batalioanele nou formate 
trebuiau îmbrăcate și înarmate și oastea n'avea la dispoziţie 
decât bancnotele lui Kossuth, hârtie monedă fără acoperire me- 
talică şi deci fără valoare. Reghinul era vestit pe acele vremuri 
pentru industria sa de piele. De-aci roirea aproape intermitentă 
de detașamente militare, pentru ridicarea întregei cantități de 
piele și talpă ce se putea găsi în oraș. Ostaşii, la rândul lor, 
aveau o metodă originală de-a se scăpa de bancnotele Kossuth: 
intrau pe la vetrele cetățenilor și cereau să li se schimbe hâr- 
tiile în monedă măruntă, lucru ce-l satisfăceau nefericiții sub 
teroarea amenințărilor. In felul acesta se slei bietul avut ce-şi 
mântuiseră orășenii, desăvârșindu-se dezastrul Reghinului în 
toate privinţele. 

Popasul generalului Bem la Târgu-Mureş n'avu durată. 
Generalul Puchner se "'mpiciorogase, venind dinspre Sibiu să 
răzbune înfrângerile suferite. Bem lovi fără cruţare. La Gâltalva 
era cât p'aci să fie îmbucătăţit de-un detașament de dragoni 
Savoya. In ziua de 18 lanuarie 1849 e în Mediaș. La 19 lanuarie 
în Şeica-mare. Trupele regulate fug din faţa lui, ca fulgii de 
păpădie. Sibiul e în primejdie. La Ocna Sibiului se dă la 4 
Februarie 1849 o luptă crâncenă. Bem pierde bătălia din pricina 
întârzierii şefului său de stat major — colonelul Czecz — dar 
nu se dă bătut. Cu 1500 de oameni se retrage înspre Orăştie, 
unde primeşte ajutoare și acceptă din nou lupta cu trupele lui 
Puchner care-l urmărește. Bem m'are decât patru tunuri și luptă 
cu disperare. Linia trăgătorilor a ajuns până în fața bateriei. 
Bem vede pe-un soldat apropiindu-se de tunul său și ridică 
asupra lui cravașa: „Canalie, astea-s tunurile mele!“ Alt trăgător 
îl ochește și descarcă arma în plin. Glontele îi rupe degetul de 
mijloc dela mâna dreaptă. Totul e pierdut. 

Bem se retrage spre Piski (azi Simeria) și adunând ulti- 
mele rămăşiţe din armata sa, ține piept asaltului disperat al lui 
Puchner. „Podul de peste Streiu e Transilvania“ -— gemu Bem, 
văzând că trupele sale pierd pozițiile. Cu imensă sforţare reuși 

să-și oprească oastea fugară și s'o retrimeată în foc. El însuși 
luptă în frunte — și norocul îi surâde. In momentul decisiv, 
se isprăvește muniţia de tunuri la bateriile lui Puchner și elanul 
irezistibil al rebelilor triumfează. 

La 16 Februarie 1849 se produce invazia colonelului Urban 
în regiunea de nord. Infrângerile dela Maroşeni și Bayersdorf îl 
determină pe Bem să dicteze armatei sale marșuri forțate de zi 
și noapte, ca să ajungă înaintea lui Urban la Bistriţă. 

„Bem își luă drumul de astă-dată peste Reghin — scrie 
cronicarul Emrich — ocupând ospătăria orășănească, nedistrusă 
de incendiu. Brigăzile sale erau adăpostite în Reghin și jur, 
oștenii căutând printre ruini scut împotriva cumplitului ger de 
noapte. Era una dintre acele scene, ce nu le poate oferi decât 
războiul — acest teribil blestem al omenirii. Mă cuprinsese 
groaza, văzând miile de vrășşmaşi — siguri de isbândă — 
odihnind între dărămăturile vetrelor noastre arse și pustiite. 
Siluetele lor, apăreau şi dispăreau pe dinaintea pervazurilor 
căscate, straniu luminate de marile focuri de lagăr, ca nişte 
umbre fantastice și mers-venitul lor covârșea văzduhul cu un 
bâzăit asemănător unui imens roi de albine.“ 

Aventura lui Urban fu repede zăgăzuită și trecătorile înspre 
Bucovina distruse și durabil întundate. 

La reînapoiere, îl văzură cetățenii din Reghin pe Bem, ză- 
bovind o clipă în fața porţii dela ospătăria orășănească. Gene- 
ralul ședea în trăsură tăcut şi încruntat, purtând brațul drept în 
legătoare. Ofițerii din suită forfoteau în mare agitație în jurul 
lui. Motivul emoției se cunoscu numai mai târziu. ln trecere prin 
comuna românească Monor, cineva descărcase un glonte asupra 
lui Bem, fără să-l nimerească. Destinul oamenilor mari, scapă 
de fatalitate. 


CAP. XII. 
Călăii 
O formidabilă voință de-a stăpâni nefericita Transilvanie 
prin mijloace de teroare înorgoliase pe Maghiari. Zadarnic do- 


vedea generalul Bem cea mai generoasă indulgență față de ce- 
lelalte naționalități şi mai cu seamă faţă de Români, — ura și 

setea de răsbunare, a celor ce promiseseră libertate, frăție şi 
egalitate, nu mai putea fi stăvilită. 

Guvernul revoluționar al lui Kossuth, alungat din Buda- 
pesta de trupele imperiale, își tuna ordinele din Dobriţin, ce- 
rând măsuri necruțătoare împotriva neamurilor de altă limbă. 
Şi ce era mai ușor decât să se organizeze instrumentul legiuit 
de vindictă încruntată. Vârtejul sângeros svârlise întreg putre- 
gaiul omenesc la suprafață; pentru formarea așazișilor „vânători 
rurali“, se îmbiară toate scursorile satelor din jur. 

Căpitanii de gloată, încredințaţi cu organizarea acestor cete 
mau decât să-şi împartă atribuțiunile. Nagy Alexantru va ră- 
mânea în Reghin, Jeney va opera pe valea Gurghiului și Boldi- 
zsâr Pavel pe valea Mureșului. Pretextul e lesne de găsit. De- 
când cu arderea orașului sătenii nu-și mai aduc produsele în 
piață, fiindcă cetăţenii au sărăcit şi nu plătesc. E cazul să se 
jee cu forța ceea ce sătenii nu vreau să predee de bunăvoie. 
De-aci numele de „găinari“, ce-l primesc aceste bande înarmate. 

Faima isprăvurilor lor umple de groază pe cetăţeni. Ziua 
nu prea dau față, dar noaptea colindă pe la casele orășenilor 
în haite de câte cinci-șease inși. Au inventat o rețetă lucrativă 
de-a stoarce parale. Trezesc lumea din somn, provocând un 
sgomot infernal în fața porţii, apoi intră zdrângânind armele şi 
provoacă, pe cine le vine în ochi, să-i urmeze. Femeile leșină, 
copiii se agaţă de părinți, bătrânii privesc neputincioşi cum se 
îmbracă victima resemnată să meargă la moarte. Afară, în stradă, 
începe târguiala; câțiva gologani cârpesc avariția siniștrilor bor- 
fași și cetățeanul scapă. 

Măruntele rechiziții săvârșite pe sate — la început timid 
și fără cutezanță — degenerează repede în adevărate expediţii 
pentru exterminarea Românilor. Contele Paul Macskâsy din Gur- 
ghiu nu poate uita că iobagii răsculați i-au prădat și -ars ca- 
stelul. Sub masca pretenţiei de a pedepsi pe cei vinovaţi, se ur- 
zeşte în taină cea mai teribilă prigoană asupra satelor românești 
din jurul Gurghiului: Cașva, Orşova, Ibănești şi în deosebi 
Hodac.  , 

In ziua de Strătenii — 2/14 Februarie 1849 — ca un fulger 
din cer senin, cade vestea, că oamenii lui Jeney s'apropie de 
comuna Hodac. Lumea adunată la biserică se risipește ca un 

stol de vrăbii. Zadarnic se sileşte popa Toader Lupu să îmbăr- 
băteze inimile: „Cine n'a greșit nimic, vină nu-i vor putea găsi, 
și lege nu poate fi să te osândească nevinovat“. 

„Fugi cu noi părinte“! — îl cheamă ţăranii, dar preotul 
nu se înduplecă. : 

Popa Toader Lupu, e cuvios cu vorba ce-a grăit-o. El e 
creştinește convins, că nevinovăția îl apără pe om de orice 
primejdie. E un om sdravăn și impunător; barba albă și părul 
nins îi împrumută feţii o blândețe apostolică. Nu se teme. Ce-i 
drept, băieții lui (loniţă e tribun și Leon, deși numai de 16 ani, 
vorbește oamenilor de neam, limbă şi drepturi) au de ce să se 
ascundă, — dar el rămâne. 

Ungurii îl surprind cetind ceaslovul. E senin și nu se 
apără. Unul îl lovește'n față, altul îl leagă de mâni, ceilalți 
încep şi sdrobesc tot ce găsesc în casă. In sat mau putut prinde 
decât șapte oameni; în schimb scot vitele din grajduri, să le ducă. 
Ici-colo arde câte o casă, dar zăpada de pe coperișe nu prea 
lasă focul să se întindă. 


Ceata de ostateci, mică la început, sporeşte repede; chiar 


și un Sas — unicul fiu al primarului Schaller din Petelea, care 
mersese la Ibănești să-și vadă de oi — e escortat alături de 
Români. 

„Cam la vre-o treizeci de inşi — povestește nonagenarul 


Butnariu loan din Petelea — au trecut prin Gurghiu între ba- 
ionetele Ungurilor pe dinaintea mea. Erau feţe desnădăjduite, cu 
obrajii ca de ceară; trupuri sleite, cari se 'ncâlceau într'olaltă, 
mereu bruftuite cu paturile armelor. In mijlocul lor popa Toader 
Lupu, cu haina sfâșiată, batătorea zgrunții de zăpadă, în drum 
cătră Reghin. Schaller, pe care-l cunoșteam, mi-a făcut semn cu 
mâna, parc'ar fi știut, că n'o să ajungă la Reghin niciodată “ 

La Mociar — la mijloc de drum între Reghin și Gurghiu 
— se ținu judecată sumară. Cel mai crâncen năpăstuit a fost 
popa Toader Lupu. l-au smuls barba, i-au scos ochii și l-au 
emasculat, înainte de a-l împuşca. Pe ceilalți i-au pirostruit în ge- 
nunchi și așa i-au ucis. Un singur sătean a scăpat cu viață — 
poreclit mai târziu lon Pușcatul — care primind un glonte în 
îrunte, leșinase și fusese socotit mort. 

Cetăţeanul Samoilă Elsen — urmărit de Unguri pentru par- 
ticiparea lui activă în luptele contra Secuilor și refugiat din 
Reghin în comuna săsească ldeciu-de-jos — face pomenire în 
ziarul său personal de acest fioros măcel. 

„leri (adecă la 14 Februarie 1849), au împușcat așa nu- 
miții „tyukăsz“-i (găinari) din banda lui Jeney copii nevinovaţi în 
Ibănești, Gurghiu și Hodac. Petrecurăm cu ochii din turla bise- 
ricii evanghelice din Ideci cum fură împușcați Românii în pă- 
durea dela Mociar. Au fost împușcați acolo Ja vre-o 140 inşi — 
răbuînind pușcăturile tot mereu — și bandiții de „tyukâsz'-i se 
vedeau patrulând în cete.“ 

Doi credincioși ai părintelui Lupu, înfruntând primejdia, 
ridicară în timp de noapte cadavrul nefericitului preot, să-l așeze 
în locaş de vecinică odihnă cu cruce la căpătâi; hoiturile celor- 
lalți rămaseră neîngropate, pradă sălbătăciunilor. 

Ferocitatea asupritorilor 'găsi curând prilejul să se des- 
lănţue cu și mai infamă sălbătăcie. 

Glontele căzut în ziua de 16/28 Februarie în Monor, cu 
ocazia trecerii generalului Bem prin comună, trebuia sângeros 
răzbunată. , | 

Un detașament de „vânători“ pornit din comuna săsească 
Batos ocupă Monorul, Gledinul și Sieţul, stând timp de patru 
zile acolo şi pușcând pe toți bărbații aflați acasă și jefuind 
bietele comune românești de întreg avutul lor. i 

De-acolo expediţia își abătu drumul distrugerii — hordă 
de răufăcători sporită la aproximativ 2400 oameni — pe valea 
Mureșului în sus. Ziua de 22 Februarie, Marţi, este însemnată cu 
flacără de sânge. 

„Desdedimineaţă — scrie protopopul gr. ort. Ștefan Branea 
în cronica sa recent descoperită — s'au dus cu taţii la Rus, 
Murăreni și Dumbrava. Acolo pe toți oamenii cari i-au găsit i-au 
pușcat cu cea mai mare tirănie, a cărora număr nu se știe, fără 
a trecut peste una sută. Jefuit-au tot ce au găsit, prin căsi, prin 
poeţi etc. N'au lăsat nici găini, care numai le-au putut prinde. 
Cizmele, sumanele, cojoacele și altele din picioarele muerilor le 
trăgeau jos și le lăsau ticăloasele desbrăcate și desculțe în omăt, 

Seara au venit cu foarte multe prăzi, dobitoace nenumerate 
etc. Au început a vinde vite şi oi cu câte un florin de argint. 

Cine oare dintre creștini s'ar lăcomi să cumpere? Ci cumpără 
tiranii, cei ce erau tăvăliți în sângele cel nevinovat al Românilor“. 

Aproape în aceeași zi, la 21 Februarie 1849, Luni, își re- 
înoi ucigașul Jeney incursiunea pe valea Gurghiului. 

De astă-dată călăii nu se mulțumiră să prindă numai băr- 
baţi, ci tăbăriră asupra femeilor și copiilor, adunându-i grămadă, 
la locul — pomenit și azi de bătrâni — „groapa de jos de sat“. 
Aici îl siliră pe-un chilav să sape, în văzul nenorociţilor, groapa 
comună, ca pe urmă, după ce femeile și copiii îşi aflară moartea 
prin glonț și pat de pușcă, groparul chilav să fie înmormântat 
de viu, alături de cadavrele îmbucătăţite. 

Registrele morţilor de pe acele vremuri au păstrat mărturia 
scrisă a complitelor pătimiri. Bătrânul preot Ştefan Branea — 
cruțat de Pronie dela moartea silnică — a încrestat date im- 
presionante în cartea morţilor din Aluniș. 

„22 Februarie 1849. La Zălăuaș, din jos de sat, s'au pușcat 
prin Unguri 21 de oameni și i-au aruncat în apă dintru întâiu. 
A treia zi i-au îngropat, fără clopot, fără preot și fără copârșeu 
(sicriu) acolo“. 

„23 Februarie 1849. S'au împușcat foarte mulți oameni, la 
Rușii-munţi şi Dumbrava mai mulți de una sută“. 

„24 Februarie 1849. Tăpșan Ştefan pușcat împreună cu 29 
Români în dealul Luerului de armata ungurească, fiind prinși, 
dar nu știu pentru ce vină. Numai i-au astupat cu pământ“. 

Bieţi martiri, peste suferința cărora uitarea și-a cernut ni- 
sipul anilor! Nimeni nu mai cunoaște mormintele celor căzuți. 
Cine mai pomenește că glia ținutului a fost dospită cu torente 
de sânge românesc? 


CAP. XIII. 
Tribunii 


Pe poteci tăinuite, prin peșteri şi văgăuni, își poartă pașii 
rătăcitori mulțimea celor năpăstuiţi. „Vânătorii“ sunt însă pre- 
tutindeni în urma lor. „In 23 Februarie, Miercuri, — scrie pro- 
topopul Branea în cronica sa — iară porniră o parte cătră 
Rus, cealaltă pe Ciscău în sus. Au încunjurat poenile și acolo 
au vânat tot ce-au găsit. Au pușcat dobitoacele, le-au adus în 

sat și le-au mânat. In toată tufa era om mort puşcat. Plângere 
de copii, de mueri văduve și de bătrâni neputincioşi.“ 

De-asupra trupurilor scăldate "n sânge proaspăt și. svâ- 
cninde în convulsiunile agoniei nu se 'ntindea nici o mână 
izbăvitoare. 

Și totuși, dacă defileul Mureșului ar fi permis din punct 
de vedere geografic o izolare mai desăvârșită, e foarte probabil 
că sar fi putut ajunge la aceeași grandioasă ridicare sub arme, 
cum a știut să o realizeze providențialul Avram lancu în Munţii 
apuseni. Poporul de rând își dovedise loialitatea față de îm- 
părat, din prima clipită, alergând să se înroleze sub steagurile 
colonelului Urban toată suflarea. Dezastrul fulgerător suferit de 
acesta zădărnici însă pentru câtva timp organizarea militară a 
ținutului. O nouă iniţiativă — venită de astădată dinspre Câm- 
pie — era menită să adune toate fărâmele risipite într'o vije- 
lioasă încrâncenare a tuturor puterilor. Mâna de meșter chemată 
să modeleze sufletul mulțimii în tiparnița disciplinei “militare şi 
să altoiască în conștiința colectivă idealul aspirațiilor naţionale, 
era Constantin Romanu-Vivu, prefectul legiunii XII murășene. 

Delegat din partea comitetului naţional! de împăciuire din 
Sibiu să ridice poporul românesc de pe Câmpie și Mureș sub 
arme, Constantin Romanu, — ajutat de părintele Ştefan Mol- 
dovan din comuna sa natală Pintic — a reușit în scurtă vreme 
să strângă în jurul său ca la vre-o 6000 oameni înarmați pri- 
mitiv, dar cu atât mai fanatici luptători dentru desrobire. 

Detașamentele secuești ce apucaseră dela Agyagialva pe 
Mureș în jos, spre lernut, se izbiră de gloatele conduse de 
Constantin Romanu la Aţintiș și Cecălaca. Imbrâncirea îndârjită 
se sfârși cu înfrângerea bandelor secuiești, dar lupta se continuă 
de-alungul Mureşului până la Cuci şi lernut unde, Ja 3 Noem- 
vrie 1848, fură decimate ult mele rămășițe ale brigadei secuieşti. 
Vitejia românească își primise botezul de sânge. 

Incurajat de reușita luptelor, Constantin Romanu își întinse 
câmpul de operaţie pe valea Mureșului în sus, dezarmând cetele 
ungurești din jurul Bandului, Pănetului şi ajungând până în 
comunele Filea şi Cuieşșdi. Aici îl ajunse știrea despre înfrân- 
gerea definitivă suferită de armatele austriace. Cedând impul- 
sului de orgoliu de-a aduce trupelor sdrobite ajutor, dădu ordin 


a 

gloatelor sale de-a trece munţii spre a se uni cu armata lui 
Urban, dar ajunse prea târziu. Gura văilor era ocupată de Bem 
și în fața superiorității numerice a Ungurilor, Constantin Ro- 
manu se retrase peste comunele Budac, Sebeș, Râpa-de-sus, la 
Maeru și de-aici își stabili reședința în comuna Gudea, urmat 
de 17 tribuni credincioși cauzei până la sacrificarea de sine. 


Ideea de care era călăuzit Constantin Romanu se rezuma 
în nădejdea de-a putea face legătura, peste munţii Călimanului, 
cu trupele lui Urban retrase în Bucovina și, provăzut cu arme 
și echipament de-acolo, să-și organizeze oastea și să se reverse 
ca un puhoi distrugător pe valea Mureșului în jos. Cetăţeanul 


Samoilă Elsen îl întâlni pe Constantin Romanu în comuna To- 
pliţa, sfătuindu-l —— după cum scrie în însemnările sale zilnice 
— „să nu mai ascută săbiile“. Neinfricatul luptător se simţea 
însă între munţi la adăpost sigur. Această oarbă încredere în 
destinul său urmă să aibă consecințele cele mai tragice. 


In ziua de 8 lanuarie 1849, ' Constantin Romanu fu sur- 
prins împreună cu trei dintre cei mai credincioși tribuni ai săi 
— părintele protopop Ştefan Moldovan, Maier loan din Huduc 
şi Nasta din Băița — de-o ceată de Secui veniți din Giurgeu 
să facă oficii de poterași. Legenda afirmă că în clipa cânda 


aflat Constantin Romanu, că locuința este încunjurată de jur- 
împrejur de dușman, să fi sărit prin geam și să fi scăpat pe 
valea Gudei. Adevărul însă este, că ceata de Săcui i-a prins 
pe câteşi patru și i-a dus legați la Ditrău. 

Zilele petrecute de acești martiri ai neamului în temnițele 
din Ditrău, Praid și pe urmă în cetatea Târgu-Mureșului vor fi 
fost dintre cele mai teribile. Trei săptămâni în cea mai păgână 
umilire de trup și suflet se pliniră. 

„La 28 lanuarie 1849 — scrie protopopul Brauea, pătruns 
de doliul întâmplărilor — Vineri, fu silit Constantin Romanu 
împreună cu Ştefan Moldovan, amândoi prin m'iloc de batjocură, 
a se sui într'un car cu 2 vaci. Acolo fură legați și petrecuţi 
până la hotarul Sângeorzului lângă căpâlna de-acolo și acolo îi 
omoriră fără de milă cu bote, pari, lănci ș. a. şi trupurile lor 
le prăvăliră în șanț unde fură până a treia zi, când apoi tot de 
Vașarheieni fură îngropați nu știu unde. 

„Ci luare aminte. Mai întâi omoriîră pe bătrânul, pe Mol- 
dovan. Acesta câte lovituri toate le-au răbdat, numai ce se ruga 
cu mânile unite neîncetat lui Dumnezeu, ca sfântul Ştefan mu- 
cenicul. să-l ia. 

„lară Constantin fostul prefect, când au văzut că se apucă 
şi de ei, neîncetat zicea: „Ne dljetek meg, barâtim, ne dljetek 
meg.“ (Nu mă omoriţi prietinilor, nu mă omoriţi) și așa s'au 
sfârșit iată acum doi prefecţi din prefectura a XIl-a Bătrâneanu 
şi Roman și un vicetribun.“ 

Acţiunea inimosului Constantin Romanu nu-și găsi urmaşi. 
'Insoţitorii lui se refugiară în panica celei dintâi emoții în co- 
muna ldicel, — comună ascunsă în creierii munţilor, unde se 
știau mai feriți de urmărirea Ungurilor, In realitate, aci găsiră 
azil sigur la vrednicul preot Brancovan și la poporenii acestuia. 
Ceea ce însă le era şi de mai mare folos, era grija ocrotitoare a 
bogătașului din Reghin Şerban Lupu și al soției acestuia G5rog 
Fira. 

Despre acest Şerban Lupu nu se mai ştie azi, decât atâta, 
că avea o inimă de mare Român. Lui i se datorește înfiinţarea 
celei dintâi şcoli românești (cu învățător stabil, plătit de dânsul), 
în orașul Reghin, cu mult înainte de isbucnirea revoluţiei. Nea- 
vând copii, îşi închina toată strădania, să adune cât mai mulţi 
copii de țărani la carte, intenționând chiar să ridice cu banii săi 
un gimnaziu românesc. 

Piatra de încercare a sentimentelor sale românești fusese 
însă tocmai revoluţia. Deşi amenințat de vitregia vremurilor să-și 
piardă întreg avutul, ma ezitat o clipă să dee cel mai larg con- 
curs acțiunei de organizare a unei oștiri românești de cătră Con- 
stantin Romanu și pe urmă să îngrijească prin buna lui soție de 
soartea tribunilor rămași fără nici o ocrotire. 

Tribunii — preoți, învățători și studenți din ținut — deve- 
niseră paria blestemaţilor între blestemaţi. Pretutindeni se găseau 
trădători. Fiece clipită putea aduce moartea. 

Patrulele lui Jeney, Nagy și ale lui Boldizsâr nu îngăduiau 
răgaz nici“unuia. Tribunul Hăsșan Dumitru din Hodac, sărind 
cu prilejul unei alarme oarbe prin geam, își scăpă arma și ni- 
merit de glonțul descărcat, muri pe loc. Alţii, cari încăpură pe 
mâinile sbirilor, suferiră toate atrocitățile imaginabile. 

Cetăţeanul Elsen, descrie în ziarul său una din nenumă- 
ratele ticăloșii săvârşite asupra bieților prizonieri. 

„Şi așa fură duși cei zece Români nenorociţi, căzuți în cap- 
tivitate, suferind crâncene torturi, legați de oblâncul husarilor 
secui, pe drumul Târgu-Mureșului. Era într'o Miercuri când se- 
tea de răzbunare a hienelor și însoţitorilor cerea jertiirea lor. 
Dincoace de Sângeorzeș, între Erneiul .mare şi Sângeorzul ţigă- 
nesc, nefericiții Români fură oribil mutilaţi şi uciși, apoi desbră- 
cați și aruncați în şanţuri. 

„Locuitorii români de-acolo au ieşit în vreme de noapte de 
au îngropat cadavrele, mântuindu-le de câinii hoinari. Chiar și 
fiica mea (Carolina Bânyai) a văzut cum sfâșiau câinii hoiturile, 
fiind opriţi oamenii de-a îndepărta morţii de-acolo.“ 

Restul tribunilor — în frunte cu preotul Simeon Cheţian 
din Ercea mare — urmă aproape instinctiv unui imbold sufletesc, 
de-a continua epopeea neamului pe alte meleaguri. Tabăra lan- 
cului iradia o vrajă irezistibilă asupra tuturor energiilor româ- 
nești. De-aci trebuia să pornească răzbunarea suferințelor ce le'n- 
dura poporul de pe Mureș, îngenunchiat de călăii săi şi sortit 
pieirii. 


Cap. XIV. 
Judecata de sânge 


Voia întâmplării nimbase comuna Sânti(v)oana cu aureola 
celei dintâi biruințe a Secuilor asupra trupelor regulate. Se cu- 
venea 'deci, să se facă cinstirea locului prin durarea unor așe- 
zăminte cari să permanentizeze faima efemeră. 

Minţile mai exaltate erau chiar convinse, că în urma di- 
strugerii orașului Reghin, s'ar putea cu ușurință deplasa centrul 
administrativ și economic în această comună, predestinată din 
vechime să joace rol în istoria ținutului. Silueta castrului roman 
de odinioară sa învrâstat indestructibil în configuraţia terenului. 
Piepturi de pământ aproape verticale, se etajează nenatural — 
cu intersecţii poligonale — împrumutând aşezării un aspect de 
fortăreață medievală. 

Trecând alături de casele vechi din chirpici, se văd înfipte 
în pământ ziduri masive, din cărămidă efractă de umezeală. Omul 

se simte — fără vrere — pătruns de fiorul convingerii, că aci 
s'a ucis. În adevăr aci hotărise guvernul revoluționar din Do- 
brițin să înființeze un tribunal de sânge, având menirea să dee 
un caracter de legalitate execuțiilor în masă, inaugurate cu atâta 
sălbăticie de așazișii „vânători rurali“. Cine ştie, poate în dosul 
acelor geamuri sumbre, încinse cu iederă grasă, s'au urzit sini- 
strele sentinţe ale instanței iacobine. 

Umbre de mult uitate renasc. Figura uscăţivă și neîngrijită 
a președintelui Szab Ludovic — un advocat din Reghin uitat 
de clienți — îşi târșăe pașii apatici de-alungul coridoarelor. Re- 
putaţia lui jurisprudenţială atât de slab famată, a primit în urma 
investirii cu titlul de judecător-președinie, o tardivă reabilitare. 
E nepăsător; abia se uită la hârtiile ce le semnează. La început 
avusese crispări de conștiință. lIscălirea sentințelor de moarte 
nu prea intră în rostul deprinderilor comune Acum s'a obicinuit. 
Are convingerea fermă, că iobagii nu pot fi docilitați decât prin 
măsuri extreme. E doar și el proprietarul unei moșioare la Su- 
seni lângă Reghin și cunoaște situația. 

Fratele său mai tânăr — Szab6 Samoilă — și-a păstrat 
atitudinea plină de mlădieri împăciuitoare. E asiduu și mărunțel- 
nic. Ţine mult la integritatea de magistrat; e indulgent, preve- 
nitor și se fereşte de orice gest ce l-ar putea cobori în stima 
concetățenilor săi din Reghin. Rar de tot își uită de sine; atunci 
e incisiv și neiertător. Inculpaţii, cari trec pe dinaintea lui, au 
sensația, în asemenea clipe, că cineva le-a descoperit cea mai 
lăuntrică ființă şi sunt irecusabil sorţiți pieirii. 

Gyulai — cel de-al treilea judecător — e o brută. Își bate 
joc de victime cu bestială necruţare. El dă cele mai multe sen- 
tințe capitale, cu toate că el e acel care scrie mai puțin. Judecă 
expeditiv, anticipând vinovăția, fără probe. 

Astiel, cei patru Români din Petelea, Micloș Vasile, Mol- 
dovan Aron, Micloș lon și Costea n'avură altă vină, decât aceea 
că băieţii lor se sustraseră dela serviciul militar. Condamnaţi la 
câte unasutăcincizeci bețe unul fieștecare, fură ținuți în captivi- 
tate trei zile şi împușcați pe urmă ca să facă loc altora, chemaţi 
la înfățișare înaintea judecății de sânge. 

Emmrich Martin, venit și el la Sânti(v)oana ca martor, avuse 
prilejul să vadă teribila etalare de cruzime de-acolo. 

„Am găsit curtea din fața clădirii unde funcţiona grozava 
judecată — scrie el în cronica sa — plină de oameni, în cea 
mai mare parte Români, legaţi cu funii. Călăii erau necontenit 
ocupați în fața casei cu săvârșirea preparativelor de moarte și 
schinjuirea victimelor prin bătăi nemiloase cu vergeaua. 

„Infricoșatul urlet de durere a celor osândiţi răsbătea de- 
parte, stârnind cel mult rânjetul rece și satisfăcut al sbirilor şi 
al câtorva privitori fără inimă. Pentru mine, care nu eram obici- 
nuit cu asemenea priveliști, ar îi fost suficient acest spectacol 
să mă impresioneze profund, totuși cea mai sdrobitoare amintire 
ce am păstrat-o de-acolo a fost plecarea unui Român, însoțit de 
doi ostași înarmați, la locul de execuţie. Drumul nefericitului 
ducea până la râtul din apropiere — cum îmi spuneau unii ini- 
țiaţi care stăteau în jurul meu — de unde n'avea să se mai re- 
înapoieze niciodată“. 

De altfel locurile de execuţie erau ierarhizate după situația 
Și calitatea victimelor. Pentru Valahii de rând erau suficiente 
furcile din capul satului; oamenii cu carte erau trimiși sub 
escortă la Târgu-Mureş, soldaţii având instrucțiunile secrete de 
a-i suprima în drum. 

„De trei ori m'au trântit păgânii în genunchi — povestea 
părintele Leon Lupu, unicul fiu rămas în viață al nefericitului 
popă Toader Lupu din Hodac — aţintind armele ucigașe asupra 
mea. Unul dintre dânșii, care știa că tatăl meu fusese omorit și 
că fratele meu căzuse de-asemenea jertfă sentimentelor sale na- 
ționale, se întrepuse tot de-atâtea ori. Eram un băiețandru plă- 
pând de abia 16 ani și era păcat să mă omoare. Când am ajuns 
în Târgu-Mureș, ne-am văzut înconjurați de oameni însălbăticiți 
de ură, cari ne loveau, ne aruncau cu pietri și ne scuipau. Eram 
Români, şi dacă nu ne apărau baionetele paznicilor, ne-ar fi 
sfășiat în bucăți.“ 

Tot atât de neverosimile păreau și rarele cazuri când scă- 
pau victimele tefere dela judecată. Bătrânul preot din Sânti(v)- 
oana Samson Ceușan și-a văzut casa în flăcări și mâinile în lan- 
țuri. Sau găsit însă mărturii cari să juruie în fața judecătorilor 
prigonitori, că bătrânul preot s'ar fi arătat mizericordios cu Se- 
cuii răniți în bătălia dela Sânti(v)oana. Pe unul dintre ofițerii 

căzuţi în chiar grădina casei parohiale îl ridicase, oploșindu-l la 
dânsul, — și acestei împrejurări îi mulțumi scăparea. 

Adevăratul proces de sensație însă, ce urma să se decidă 
în fața Tribunalului dela Sânti(v)oana, era judecarea bărbaților 
fruntași din Reghin, cari dovediseră prin ținuta lor nesupunere 
fățișă contra cârmuirii maghiare. Nimeni nu bănuia înfricoşata 
primejdie ce se urzea la umbră. Toată lumea se reînapoiase la 
vetre, reluându-și ocupațiile între împrejurările cele mai silnice. 
Sub ruinele caselor arse, începu să se aranjeze viața nouă. Piv- 
nițele fură amenajate de locuinţe. Fiecare se silea să-și lichideze 
sentimentele din trecut, căutând să se adapteze noilor condițiuni. 

Tânărul împărat Francisc losif |. încercase încă din 7 Martie 
1849 să dee o nouă îndrumare stărilor sbuciumate din țară, ocro- 
tind constituția prin care se înlăturau privilegiile separatiste ale 
Ungariei, se dădeau drepturi politice și naţionale tuturor neamu- 
rilor din monarhie și se anula „Uniunea“ — atât de intransigent 
revendicată de patrioții maghiari. Iluzii târzii, cari na putură îm- 
piedeca dezastrul armatei din Transilvania împăratului. Sibiul 
îşi deschise porţile cetății în fața generalului Bem la ll Martie 
1848, — în timp ce forțele imperiale din Ungaria sub Windisch- 
graetz îndurară înfrângeri peste înfrângeri la lIsszaszeg, Vâcz 
și Nagysari6. Ludovic Kossuth, în apogeul puterii sale, rostogoli 
cu o finală înieptare din picior, putregăiosul tron al Habsburgi- 
lor, proscriind pe împărat și pe credincioşii acestuia la 14 April 
1849, odată cu proclamarea independenței maghiare. 

Din clipa în care cauza împăratului fusese pierdută, era 
firesc să ceară oficialitatea maghiară capetele monarhiștilor. Acţiu- 
nea de retorsiune, pusă la cale de vreme îndelungată, se putea 
de-acum desfășura în dragă voie. 

Intro noapte de April 1849, fură scoși din aşternuturile lor 
toți bărbaţii de seamă — Români și Sași — din Reghin, spre a 
fi conduși înaintea Tribuualului de sânge din Sânti(v)oana. Lista 
celor inculpaţi de înaltă trădare a fost păstrată de cetățeanul 
loan Burger în însemnările sale. Erau iniţiatorii manitestaţiunilor 
repetate de credință față de împărat: Toma Fritsch, Doctorul Marz- 
lofi, Caroi Hellwig, Melzel, losif Fritsch, preotul loan Bertleff, 
loan Brandel, Martin Gunesch, loan Gunesch, loan Wermescher, 
loan Foy, Simeon Haltrich, loan Keintzel, loan Burger, — Petre 
Gărog și Bardoşi — cei din urmă doi inşi Români. 

Instrucţia, condusă cu o demonică perseverenţă și cumplit 
spirit de intimidare de către judecătorii Tribunalului de sânge, 
purtă pe drumuri, în calitate de bănuiți şi martori. aproape pe 
toți cetătenii din Reghin. Era cazul să se consfințească prin cu- 
vântul justiţiei vinovăția cetățenilor fruntași de I6se-naţiune, ca 
prin această judecată postumă să se justifice toate actele de bar- 
barie săvârșite împotriva oraşului. 

Procesul monstru promitea să iee proporţii impresionante. 
După interminabile audieri, se ajunsese atât de departe, ca să 
se poată anticipa cu toată siguranța condamnarea la moarte a 
principalilor agitatori contra Ungurilor — Samuel Traugot Fritsch, 
Melzei şi doctorul Marzlofi — cari plecaseră odinioară la Sibiu 
să iee instrucțiuni asupra ținutei Sașilor. Faţă de ceilalți vino- 
vaţi, continua procedura cu neslăbită încordare, fără să ajungă - 
la O hotărîre definitivă, deși trecuseră mai bine de patru săptă- 
mâni dela arestarea culpeșilor. 

O întorsură bruscă a sorții interceptă lovitura de grație ce 
se pregătea cetățenilor din Reghin. 

Un zvon surd se răspândi din gură în gură, că țarul Ru- 
siei ar îi promis tânărului împărat intervenția armatei rusești în 
Ungaria pentru înăbușirea răscoalei. Ce-i drept, în turlele bise- 
ricilor mai fâlfăia tricolorul maghiar, simbolizând uniunea, dar 
dela altare se'nălțară rugăciuni, din ordinul guvernului revoluționar, 
ca atotputernicul D-zeu să abată această primejdie. Minunat pri- 
lej de-a întări poporul în tăinuitele sale nădejdi, că ora izbăvirii 
se apropia. 


Cap. XV. 
Descleștarea 


Pe-un clin de deal, la margine de codru, odihnea bătrânul 
Butnar Simeon, denunţat Ungurilor de consătenii săi din Petelea, 
că ar fi tribun. Cerul liber devenise și pentru dânsul catedrala 
de refugiu, ca pentru atâţia alți Români. La genunchii săi ste- 
tea culcat Ioniță, fiu-său, care îi adusese tocmai mâncarea, în 
ascunzișul cunoscut numai de el. Era vreme de vară şi de departe 
se auzia ca un apropiat de turtună. 

Bătrânul rupse de-odată un ciot de lemn dintr'o tulpină 
apropiată și începu să încreste — plin de încordare — răbojul 
unei numărători năstrujnice. loniță tresări uimit de purtarea neo- 
bicinuită a bătrânului şi uitându-se dureros la fața prăpădită de 
suferință a tatânelui, îl întrebă ce face. O licărire de senină 
satisfacție învioră căutătura bătrânului și buzele incolore mor- 
măiră aproape numai pentru sine: 


„Bat Muscalii cu tunurile dinspre Bistriţa,” — și răvașele 
multe și dese coincideau cu bubuiturile nelămurite din depărtare. 

Bănuiala intuitivă a bătrânului, că acești „Muscali“ au răz- 
bit munţii și se apropie de ținutul năpăstuit, n'avea nevoie de 
confirmare. Presemnele unei substanțiale prefaceri a stărilor se 
vădise de-un timp încoace, din chiar ținuta autorităților maghiare 
de represiune. Cruzimile se potoliseră și condamnările capitale 
încetaseră aproape cu desăvârşire. Cetăţenii fruntași din Reghin 
— încarcerați în Sânti(v)oana — fuseseră puși pe picior liber 
și acest act de neașteptată clemenţă făcuse profundă impresie. 
Ce-i drept, în fruntea administrației orășenești era încă tot bă- 
trânul Francisc Kadâtsi din Apalina — socrul faimosului Ber- 
zentzei -— în calitate de comisar guvernamental, în schimb însă 
teroriștii îşi ascundeau din ce în ce mai mult capetele în fața 
evenimentelor. | 


Ostroviţi de lumea de din afară, locuitorii ținutului nu pu- 
tuseră afla nimic asupra celor ce se petreceau în inima ţării. 
Toate încercările lui Ludovic Kossuth de a-și asigura sprijinul 
internațional şi prin aceasta recunoaşterea Ungariei de Stat in- 
dependent se dovediseră iluzorii. Chiar și în Anglia, unde opi- 
nia publică era entuziasmată de cauza maghiară, lordul Palmer- 
ston nu îndrăzni să primească pe trimisul guvernului maghiar 
— Francisc Pulszky — decât în calitate de persoană privată. La 
rândul lor, austriacii obţinuseră dela cea dintâi a lor intervenție 
pe lângă Rusia, cel mai necondiţionat sprijin. Ţarul Nicolae — 
autocrat convins până'n fibrele rărunchilor — decretă mobiliza- 
rea generală în răstimp mai scurt de două ore dela solicitarea 
intervenției. „O fac în propriul meu interes — scrise el tânărului 
împărat Francisc losif, îndulcindu-i umilința — „şi de-aceea ar- 
mata mea nu trebue considerată drept trupă auxiliară“. 

Ruşii apărură aproape simultan în fața trecătoarelor de 
munte dela granița Ardealului. Corpul de armată al grupului de 
Nord, sub conducerea generalului Grotenhjelm, în care senglo- 
bară şi trupele colonelului Urban din Bucovina, desferecă în cu- 
rândă vreme stavilele durate de Bem la trecători și fărămiţă ar- 
mata maghiară de sub conducerea colonelului Dobay, forțându-şi 
drumul înspre Bistriţă. Vestea despre dezastrul armelor maghiare 
îl ajunse pt generalul Bem la Cluj. Cedând impulsului său nă- 
valnic, acesta apăru fulgerător în mijlocul trupelor bătute, dis 
puse arestarea lui Dobay — sub motiv că ar fi părăsit poziţiile 
în chip laș — și se hotări să înfrunte cu ori-ce preț înaintarea 
pe mai departe a armatei: rusești. Buletinele sale vesteau biruinţe 
continue, numele localităţilor ce le pomenea întrânsele arată 
însă, mai bine decât ori-ce mărturisire, inexorabila cedare de 
teritor. 

La 26 lunie 1849, generalul Bem anunţă plin de elan: „Am 
ocupat Bistriţa, fără să întâmpin rezistență. Inamicul s'a retras 
și sper să-l pot urmări, isgonindu-l dincolo de granițele Tran- 
silvaniei“ — ca a doua zi, la 27 lunie 1849, să se rezume la 
raportul laconic: „Am înfrânt pe Ruși și mă aflu la Teaca.“ 

Procesul de desagregare a trupelor maghiare luă proporții 
cu toată opintirea disperată a generalului Bem, de-a opri retra- 
gerea, atât de fatală pentru destinele revoluției maghiare. Toate 
forțele disponibile fură concentrate în jurul comunei Teaca. Şo- 
selele ce trec prin Reghin gemeau de trupe, artilerie și care fu- 
ragere. Cu toată această formidabilă desfășurare de puteri, ce- 
tăţenii orașului Reghin avură grabnic prilej să se convingă de 
șubrezenia și lipsa de elan a armatei maghiare. 

In ziua de 6 lulie 1849, pela amiază, apăru — parc'ar fi 
ieșit din pământ — o patrulă de cazaci compusă din vre-o opt- 
zeci de călăreţi, dând iureş asupra escortei militare ce păzea în 
piaţa orașului transportul de alimente și articole furagere de- 
stinate armatei maghiare. Câteva pușcături oarbe au fost sufici- 
ente să împrăștie val-vârtej cele câteva sute de ostași, îngăduind 
patrulei să pună mâna pe întreg transportul şi să facă la vre-o 
nouăzeci de prizonieri. Patrula fusese condusă de Samoilă Elsen 
— întâmpinat de concetățenii săi cu strigăte de vivat — în sin- 
gura presupunere că trupele rusești sunt aproape. Entuziasmul 

clipnic a trebuit pe u'mă răscumpărat cu noi suferinţe, fiindcă 
săvâ'şirea b'avurei şi luarea pradei de către patrula rusească, 
îndâriise organele oficiale până la paroxism. Fra ultima petardă 
a râzbunării, fiindcă în scurtă vreme, la 19 lulie 1849, se au- 
ziră dintr'odată pușcături apropiate. Uliţele se umplură repede 
de glotași maghiari, cari coborau, în plină panică, strada delu- 
roasă a orașului de sus, orientându-se înspre drumul către Târ- 
gu-Mureș. 

„Tunet surd de tunuri se auzi de către dealul Luţului — 
scrie Martin Emmrich în cronica sa — care luă proporții, în timp 
ce grupuri din ce în ce mai compacte de fugari goneau pe ulița 
Kessel (azi strada Gh. Coşbuc) în jos, bulucindu-se în fața uliții 
bisericii (azi strada loan |. C. Brătianu) — la trecerea îngustă 
dintre ospătăria orășenească și casa Fritsch — ca în fața unui 
stăvilar, vrând să treacă unul peste altul înainte. Un ofiţer su- 
perior se silea, ce-i drept, să restabilească ordinea, dar de geaba 
— vârtejul de oameni îl apucă, măturându-l cu sine. Nimeni nu 
mai era în stare să pună rânduială în cumplita înţesare de tru- 
puri omenești, care și cai, înfundăți inestricabil în strada îngustă 
— şi cu cât se apropia trosnetul tunurilor din spate, cu atât se 
învârtoșea aglomerarea de fugari, căutându-și fiecare în fugă be- 
smetică, scăparea. In cele din urmă se destrămă tumultul, ultimii 
fugari fiind urmăriți de vânătorii bucovineni, cari coborîră în 
salturi și șerpuiri înspre ulița bisericii. Intre timp hăuiau bubui- 
turile de tun de pe dealul unde este cimitirul românesc de-asu- 
pra caselor, iar infanter a rusească apăru în coloane dese cu fan- 
fara în frunte, pe urma Ungurilor fugăriți. Câteva tunuri luară 
poziție pe colina dominantă, unde este podul temniţii.“ 

Priveliștea maselor ce se tăvâleau în grupuri dese de-alun- 
gul șoselei din vale ce duce spre Târgu-Mureș, oferea țântă le- 
snicioasă artileriei rusești. Gurile tunurilor lansau însă obuzele 
numai în aer, ca să evite inutila vărsare de sânge. Un detașa- 
ment puternic de cavalerie austriacă se ținea strâns de fugari, 
angajând lupta în fața podurilor ce duc peste Mureș. Un scurt 
spasm — o ultimă învăpăere de focuri — un disperat duel de 
tunuri între Ruși și răsculați și resturile armatei ungurești se 
împrășştiară în toate direcţiile. Şuvoaiele destrămate îl duceau pe 
Bem înspre catastrofa finală; neînfricat, tenace până la ultima 


OBCU CLUJ 


— 550 — 


suflare şi epuizând toate artificiile geniului său, bătrânul general 
polon purta în piept amarul desamăgirii, că de adversar ireduc- 
tibil avuse și de astă dată pe același Paschievici, care îl dobo- 
rise odinioară în răzmirița polonă. Capituiarea generalului Gărgei 
la Vilâgos (Șiria), în ziua de 13 August 1849, n'a fost decât ultima 
convulsiune în spasmul agoniei. „Ungaria zace la picioarele Majes- 
tății Voastre“ — putu să anunțe Paschievici, țarului, covârșit de 
satisfacție. Capii revoluţiei maghiare scăpaseră — împreună cu 
Bem — peste graniță și odată cu dispariţia lor, opera de paci- 
ficare putea. începe. 

In Reghin — își mai ridică pentru ultima dată capul nă- 
pasta. In tabăra Rușilor prinse a secera holera, fără milă. 
Ostaşii rău hrăniți apucaseră la legume necoapte și în oraș se 
răspândi vestea molimii cu iuțeala fulgerului. Hecatombele de 
cadavre fură îngropate — după ritualui ortodox — în cimitirul 
gr. cat. din deal; numai plecarea grăbită a Rușilor din oraș — 
întru stângerea ultimelor pâlpăiri revoluţionare — feri pe cetă- 
țeni de teribila contagiune.... 

Anii s'au perândat de-atunci, plinind decenii de pacinică 
retacere. Ranele s'au încorțoșit; suferințele s'au uitat; crucile de 
lemn au putrezit. 

Numai șoapta de'nfiorare lăuntrică îl face pe om — când 
și când — să tresară din reverii și să intuiască logica Pro- 
niei, de-a dura, din jertfe :și lacrimi, drepturi imprescriptibile. 

Reghin la 15 lunie 1934. 


Pa 

Cronica evenimentelor din anii 1848-49 


scrisă de protopopul gr. ort. ȘTEFAN BRANEA- 
din comuna Maierău 


Transcrisă cu litere latine și comunicată de Alexandru Ceuşianu 


Imi va ierta doară succesorul pentru îndrăznirea, că an 
cuprins protocolul poruncilor bisericești cu alte lucruri, că aceasta 
am făcut-o din privința aceia, ca să aibă prilej, când va lua 
înainte protocolul a recugeta la cele trecute și semuind foarte 
pripita schimbare, să cugete și pentru viitor. 

Branea. 


21. 848 April 19/2 April 1. NAŢIONAL CONGRES: Să 
se facă în Blaj din slobozenia In. crăiesc guberniu No. gub. 
5245. 1848. 17 April să se ţie adunarea 3/15 Maiu 1848. Vivat 
nația română. 


22. 1848 Maiu 2/14 adecă Duminecă. Mare mulțime s'au 
adunat în Blaj. Acolo s'au ținut slujbă foarte pompoasă ; după 
slujbă ieșind din biserică tinerimea pe lângă steagurile galbene 
și negre cu pajură adecă a Austriei, foarte multe orații au ținut 
poporului român ; neîncetate vivaturi împăratului Ferdinand Și 
casei austriace precum şi naţiei române. După amiazi am intrat 
numai partea mai cultă în biserică la conferință (conferenție). 
Acolo au orăluit foarte minunat Simion Bărnuţiu și au pus te- 
meiurile pe care să se zidească petiţiile ; acolo pre dânsul între 
strigături de vivate l-au' ridicat în sus apoi au orat mai mulți, 
apoi am ieșit. 

A doua zi Mai 3/15 1848 s'au ținut dumnezeiasca slujbă: - 
au slujit: Episcopul Lemeny cu 7 lângă sine. Apoi au ieșit afară 
și în piațul dinaintea bisericii, s'au ţinut adunarea și s'au ales 
prezeșii adunării episcopii : loan Lemeny și Andrei Şaguna, 
viceprezeșii Simion Bărnuţiu și Gheorghe Barițiu şi mai încolo 
secretareșii și notarii. De acolo sau dus în câmpul care apoi 
sau numit al Libertăţii. Acolo s'au ţinut șederea întâia. Luni 
adecă 3/15 Maiu 848 fiind făcute tribune din care să oreze 
fieşte-cine. Insă readucere deaminte la semnul pre, ă 


In Dumineca nainte la luminaţia care s'au făcut în tot 
oraşul au îpst foarte de însemnat, seara. 

|. Steagul naţiei române au fost cu cruce în vârf, deasupra 
2 petele galbenă şi neagră. Pe dânsele scris: Vivat Ferdinand 
imperator Austr: ei și al Românilor. Apoi au fost steagul făcut 
din sus faţa mierie albastră, în mijloc față roşie, dedesubt față 
albă, pe dânsul era scris „Virtutea română reînviată.“ 

2. În fereastra Seminarului au fost chipul lui Traian foarte 
frumos pus. 


3. În altă fereastră au fost semnul mânăstirii pus și scris 
subt dânsul : „Solatium Rormnanorum et decus nationis romanae. 
lii. a R. Domini Joannes Lemeny et Andreas Schaguna v.vant“. 


4. Intraltă fereastră au fost scris: Divo Augusto Ferdinando 
l-o et Domui Austriacae imperium sempeternum in Daco Ro- 
mana. 

5. Apoi tinerimea au cântat viersuri foarte frumoase înain- 
tea seminarului de acolo la episcopu şi pre la mai mulţi dintre 
cei mari. 


6. Fiind de față bandiștele dela Aiud au gratulat peste tot 
și ei împreună cu tinerimea care au umblat cu lumini cântând, 
apoi s'au ţinut joc, în miilocul piațului foarte pompos, zic joc 
românesc și chiuete românești de inimi mișcătoare și așa s'au 
săvârșit seara aceea cu mare bucurie a națiunei române. Mai 
încolo Luni s'au ținut sesia și înainte de toate au depus homa- 
giumul toată adunarea următoriu, 


N. N. Jur în numele Tatălui și al Fiului și al Sî. Duh, Dum- 
nezeului celui viu, cum că voi fi pururea credincios împăratului 
Austriei și marelui principe al Ardealului Ferdinand |. și au- 
gustei case austriace, amicilor Maestăţii și ai patriei, voi fi 
amicu, și inamicilor inimicu cum că, ca Român voi susținea 
totdeauna nația noastră română, pe cale dreaptă legiuită şi 
voi apăra cu toate puterile în contra oricărui atac și asupriri. 
Nu voi lucra niciodată în contra drepturilor naţiunei române ci 
voi ţinea şi voi apăra legea și limba noastră română, precum și 
Jibertatea, egalitatea și frățietatea. Pe aceste principe, voi re- 
specta toate națiunile ardelene, poiftind egală respectare dela 
dânsele, nu voi încerca să asupresc pe nimene dar nici voi su- 
feri să ne asuprească nimenea. Voi conlucra: după putință la 
desființarea iobăgiei, la emanciparea industriei și a comerciului, 
la păzirea dreptăţii, la înaintarea bunului umanităţii, a! națiunei 
române şi al patriei noastre. Așa să-mi ajute Dumnezeu și să-mi 
dea mântuirea sufletului amin. Vezi aceasta sau dat tipărit în 
chipul acesta. 

Apoi au curs sesia Luni, Marţi și Miercuri, iară Miercuri 
la 3 ceasuri între frumoase binecuvântări și orăţii s'au cetit 16 
puncturi care le-au cerut nația și cântându-se „Mărire întru cei 
de sus lui Dumnezeu şi pe pământ pace“ etc. în versuri întru 
cinstea împăratului, binecuvântând amândoi episcopi norodul, 
după ce au fost aleși 30 de deputați sub prezidiul episcopului 
Andrei Şaguna ca să meargă la Viena la împăratul (episcopul 
nu s'a dus) iară ca 100 de deputați sub prezidiul episcopului 

loan Lemeny la Cluj, la dietă, care se va începe în 17/29 Maiu 
1848, cari să aștearnă petițiile, rânduindu-se și un comitet care 
să fie în Sibiu din vre-o 15 persoane. Sau slobozit adunarea 
cu o mare bucurie a nădejdii viitoare. Şi norodului i sau dat 
poșuș tipărit. 

„Hogy az olâh nemzeti gyiilssben jelen volt nagy szămu 
n6p az egesz gyiilâs alatt csendesen 6s erkâlcsâsen magât viselte 
lEgyen ezennel bizonyittatik“. — Balâsfalvân, Măjus I6-ân 1848. 

Lemeny Jânos s. k. Saguna Andrâs s. K. 
Fogarasi piispOk. Gârâg n. e. piispok. 
€s a nemzeti kăzeyiilssnek elndkejei. 

23. S'au început Dieta în Cluj 17/29 Maiu 1848. Acolo în 
ziua dintâia s'au deschis și s'au cetit deputații etc. A doua zi 
30 Maiu după ce sau declarat deputații unguri lângă unie cu 
țara ungurească și cei săsești au primit unia cu mare bucurie 
între steagurile naționale. 

S'au și trimis ștafetă la împăratul Ferdinand ca să întărească 
unia fiind împăratul ieşit din țară și dus cu toată casa împă- 
rătească la Innsbruck gubernia Tirolului. — Și așa 18/30 Maiu 
aceasta e ziua îngropării Ardealului și iarăși aceasta a învierii 
poporului român în Ungaria cu asemenea drepturi, mare înoire 
pe prințipele libertății, egalității şi a frățietății. 


24. După hotărîrile din Dieta din Cluj a încetat slujbele 
Domnilor în Dumineca dintâiu după Rusaliile anului 1848 lunie 
6/18 zile de atunci nu mai umblă oamenii la slujbele Domnilor 
— nici dau dijmă. 


25. Intâmplare crâncenă s'au întâmplat la Mihalţ, în 21 Maiu 
a mers execuţie de cătane săcui şi gardişte din Aiud pe Mihalţ 
pentrucă ar fi păscut niște contenituri domnești. Ei nau vrut să 
sloboadă execuţia ci au appellăluit până în 15 zile. Acolo în capul 
satului nu se știe până la investigațe din cine, numai au în- 
ceput a răsuna puștele în oameni. Au căzut mulţi morți, mulți 
fugind s'au înecat în Târnavă. Au murit ca vr'o 12, s'au rănit ca 
vre-o 20 din cari tot mor, vor mai muri. Apoi sau tras înapoi 
cătanele și pe câți români au tâlnit pe drum toți i-au bătut 
şi i-au ciufuluit etc. Asta-i frățietate — mestecată cu sânge. 


26. Din adunarea din Blaj națională s'au fost numit o de- 
putăciune la împăratul acăreia prezeş M. episcopul Şaguna s'au 
proclamat. Aceasta deputăciune ajungând la Innsbruck fără de 
episcop au dobândit un valos numai verbal îndreptată fiind la 
ministeriul unguresc, iară cu aceasta neîndestulindu-se numitul 
episcop Prezășul sau dus a doua oară la Innsbruck acolo cu 

ceilalți deputaţi având norocire a vorbi cu M. Sa Impăratul au 
dobândit următoriul valos, care și în tipar s'au milost Episcopul 
a ni-l trimite din Pesta, care urmează: 

„Cu deosebită plăcere primesc eu încredințarea despre ne- 
clătita credință a sudiților mei români din unita acum cu Un- 
garia Transilvanie și în legătură cu data mea rezoluție din Il 
lunie vă descopăr vouă cum că naționalitatea voastră la propu- 
nerea ministeriului meu unguresc prin deosebită lege o să se 
asigureze și o si se grijească de ridicarea școalelor naționale, 
cerute prin voi, egalizare a bisericii greco-neunite cu celelalte 
biserici din țară, precum şi acoperirea lipselor bisericești și şco- 
lare prin spesele statului. Sunt îngăduite prin al 20 art. de lege 
comuna contribuţie, prin a 8-lea ștergerea robotelor și a dijmei, 
prin a O-lea libertatea tiparului și judecătoriile jurate, prin al 
18-lea înarmarea poporului, prin al 22-lea art. de lege a cei din 
urmă Dieţi ungurești, Ministeriul meu unguresc va avea grijă 
ca să se cerceteze și să se hotărască jalbele voastre locale și su- 
diții mei români să se aplice la toate ramurile publicei admi- 
nistrăciuni după proporțiunea numărului și a hărnicii lor, aşa 
precum şi eu din potrivă aștept dela voi ca fiind voi credin- 
cioșii coroanei mele ungurești, veţi încunjura tot ce ar produce 
împărechiere, pentrucă numai armonia cu ai voştri concetățeni vă 
poate asigura vouă întrebuinţarea libertăţii prin mine vouă date 
care eu cua mea împărătească milă și grație vă rămân aplecat“. 


In urma acestuia ne-am învoit noi, popoarele din Maerău, 
Idicel, Hotmureș, Rus, Filea, Cuejdi, Hodac, Murăreni și Disnăeu 
ba puţini și din Râpa de jos și adunându-ne toți în biserica 
Maerăului în ziua 29 lunie am făcut slujbă frumoasă și paradie 
cu 12 puști pentru sfânta și mult prețuita slobozenie. A fost 
gardă naţională cari în gledă ne-au pușcat cu un răsunet mai 
multe rânduri comandăluindu-se de unul de ai noștri. leșind 
din biserică cu steagul național între doi prapori, după dânsele 
garda naţională apoi noi, eu Branea, 2. Sovago Josef, 3. Chiril 
Dumbravă, 4. Paul Stoica, 5. Georgie Sava, 6. Maier Ilisie îm- 
brăcaţi toți, norod ca la 5.000 români, între cari și unguri, ţi- 
gani și jidovi, toți cu piană de stăjer în colop, și ram de stăjer 
în mână am ieșit în luncă. Acolo am ținut S. o. sfăștanie, apoi 
a orat Părintele şi tractual notariu Josif Sovago, apoi i-am urmat 
eu, apoi în numele a toată iobăgimea românească am mulțămit 
lui D-zeu, În. Impărat, bunilor Domni și ministeriului cărora 
le-au răsunat strigări din gurile popoarelor „Să trăiască“! In 
urmă am luat ziua bună dela toți posesorii în numele foștilor 
lor iobagi. și am numit locul acela cu un graiu: „Câmpul 
slobozeniei“! Apoi ne-am desbrăcat și ne-am pus la masă ca 
vre-o 2500 până la 3000 persoane şi cu îndestulare am mâncat 

și beut prăznuind „praznicul slobozeniei“. Apoi după prânz s'au 
pornit jocurile românești și chiuituri din vechime rămase și au 
fost mare veselie până seara, apoi s'au despărțit cu mare dra- 
goste fără de a îi batăr ceva cârtire între românii noștri. „Vie 
nația română“. 


27. Anul acesta 1848 poate fi cel mai însemnat în istorie. 
Libertatea sau publicăluit, însă pentru români numai pe hârtie 
au rămas, iară o jale de tot schimosită, câte pacoste, câte exe- 
cuții asupra românilor fără vină nu le poate scrie condeiul, 
destul că au urmat cele mai groaznice tirănii, la Şieu mare execuție 
militărească asupra curialiştilor pentru ce nu merg la slujbă 
„unde cu tirănie au bătut oamenii până şi câte 50 bote. Mai 
aproape la Petelea, la E. Săcal și Urisău-de-sus cătănesc bra- 
chium groaznic. Tot cugetam doară va fi destul sângele cel ne- 
vinovat vărsat în Mihalţ (vezi No. 25) pentru slobozenie, ci numai 
ascultă. 


28. Ministeriul au poruncit după hotărîrea Dietei din 
Peștea să se conscrie tineretul pentru recrutare dela 19 până 
23 'ani. Aceasta s'au și săvârșit prin mai multe comisii rânduite, 
afară de multe locuri unde s'au împotrivit satele, pentrucă nu 
au crezut a fi cu porunca împăratului. Așa sa întâmplat la 
Lona lângă Arieş n'au vrut să sufere comisia în sat până nu va 
arăta pecetele, pajura împărătească. In urma căreia fişpanul 'To- 
rockoi Mikloș (tiran) au sculat execuţie militărească pre oameni, 
i-au pușcat ca vre-o 20 au murit, mai mulți say ciungărit și 
aşa au intrat în triumt în sat. Frumos lucru, adevărată frățietate. 
Se pare române ție ţi-au rămas din moși de strămoși stătornicia, 
tu mai bine de'1700 ani de când ești aicea ai ştiut răbda, dar 
ţi-ai şi răsplătit, şi-ţi vei mai răsplăti încă, că- i vechiu proverbul 
„Ţine minte“. 


29. Sârbii încă din Aprilie a. c. sau sculat asupra un- 
gurilor. Bat, jefuiesc, cuprind sub ocârmuirea Banului Slavoniei 
Baron Jellasich. Au biruit în: mai multe locuri groaznic pe un- 
guri, au vărsat mult sânge, acum mai curând au cuprins Ce- 
tatea cea mare Fiume, Biserica Albă, S-toma Perlasu și altele. 
Au intrat peste apa Drauei în Ungaria, cine știe ce va mai îi. 
(de cugetă — adevăr neinteresat, D. să-i ajute). Ba și un ge- 
neral iul Teleki. Adam cu mai multe mii sau dat lângă 
dânsul. 


30. Acum de mai curând în Vaşarheiu s'au făcut nele- 
giuita tulburare. Voluntarii (Snkentesek) Sau dus la bolta lui 

Fogarasi Dimitrie român, i-au jetuit-o de toate. Pre el l-au bătut 
groaznic, și l-au băgat şi în ariște. Pricina nu-i nemica, urma va 
alege ce pohibă vor mai pune — pue — pue — că acum au 
vreme. 

N'au îost destul aceasta, s'au dus la amândoi protopopii 
româneşti, i-au jefuit, le-au spart ferestrile, abia ca prin pene 
au scăpat, ba bietul Partenie Trombitaş protopopul neunit, cu 
simţire adevărat românească, cu zilele amare, au alergat noaptea 
până la Sângeorz şi de acolo până la Reghin. Câte scorniri că 
se scoală românii asupra ungurilor, numai să vezi bieții români 
numa aşteaptă asupra lor croita primejdie, ci tot și românii nu 
se uită numa cu gura căscată ci se grijesc cu bărbăţie. 


31. S'au vestit că regimentul din Năsăud primeşte pe ro- 
mânii cari vreau a lua arme și a jura credință In. Impăratul Fer- 
dinand l-ul. Numai cât s'au auzit, prins-au a curge românii din 
toate varmeghiile, din toate satele la Monor şi Năsăud. Acolo 
i-au jurat, apoi i-au trimis acasă ca să fie în pace, că cât de 
curând nu le va mai porunci varmeghia, ci vor fi şi ei cătane 
ca grănițerii. Ba din Maerău și ungurii s'au dus și au jurat fră- 
ție cu românii sub un steag galben și negru. Ce va mai fi din- 
tmaceasta urma va alege, destul că-i mare mișcare. Fu am dat 
aceasta în organ la Blaj. 


32. Veste  întristată!!! Românii au avut adunare la Blaj, 

ca la i mii oameni au cerut trei lucruri. 
„Să se sloboadă prinșii. 

z; Să se încete recrutația. 

3. Să se dea adunare națională generală. 

Cele două le-au amiruit, iară a 3-a numai de jumătate. Sau 
slobozit dară toți robiții români, mai încolo au dat voe ca să se 
facă gardă naţională română. Pe câmpie s'au pus prefect pe 100 
sate toate 10 sate un tribunat şi un tribun peste ele. Așa find 
aceste s'au auzit numai că în 30 Sept. au spânzurat pe un ab- 
solut fisic Popp Vasilie, nenorocitul fiu al preotului din Nasna. 
A tost ascultat și iarna trecută și cursul clerical. L-au spânzurat 
ziua în Vasarheiu pe la5 ceasuri. Fie-i țărâna ușoară întâiului 
mucenic al neamului român. Acesta-i al 2-lea după Sit. Ştefan. 


33, S'au vestit că se scoală ungurii asupra românilor, aşa 
că Vasarheienii au început a face toate mișeliile. Au jefuit bolta 
lui Fogarași Demeter, pe el l-au prins, l-au bătut, l-au robit, apoi 
s'au dus pe căsile protopopilor Trombitaș Partenie și Ilie Farago, 
i-au prădat pe amândoi mai tare decât turcii, așa cât mai ales 
la Farago mau rămas portecă de 2 creţari. 

In urma aceasta, și a spânzurăturii s'au sculat regimentul 
rom. din Năsăud, cu toți feciorii au venit în Reghin în 2 Oct. a. 
c. Acolo au venit poruncă dela vice colonelul D. Urban ca toate 
cătanele să se strângă acolo și cei ce au jurat toți la Reghin. 
Acum să vezi num-au început a curge toți oamenii din toate păr- 
țile la Reghin cu nădejde că se duc asupra Vasarheiului, dintrun 
sat şi până la 100, toţi armaţi cu lănci, puști etc. Ce va fi nu știm 
urmarea, destul că Măerănii astăzi 5 Oct. au pornit cu vre-o 
60—70 până la 80 toţi armaţi. — D-nul să le întărească braţele 
spre izbândă asupra vrășmașilor împăratului şi patriei. 


34. Jellaşich banul Croaților s'au fost apropiat de Budapesta 
când iată tristă veste în Beciu (Viena) acolo s'au sculat revolu- 
ţie, groaznică, au perit cătră 1000 suflete. Pe ministru de bătae 
Latour l-au omorît în casa lui, apoi l-au spânzurat, tocmai așa 
au făcut și cu Lemberg groful în Pesta pe care l-au fost trimis 
împăratul, cu putere deplină să facă pace în țara ungurească, 
l-au omorît pe podul Peștii. In urma aceștia Jallaşici s'au dus 
să facă pace în Beciu, iară împăratul îl denumește pe el cu pu- 
tere deplină în Ungaria și Dalmația etc. și în Ardeal prin ma- - 
nifestul din 3 Oct. anului curent 1848. In urma acestui manifest 
comandă generală. Puchner Antonie, supune toată țara Ardealului 
sub lege cătănească. Ungurii aceasta nu le (!) primesc ci încep a 
jetui, ard, ucid, tae, omoară, toate barbariile le fac, cu bieţii ro- 
mâni de prin prejur de Vasarheiu. Se aude că mai mult de 14 
sate întregi le-au aprins, din jos de Vasarheiu. Mulţi oameni 
au căzut sub ascuţișul sabiei, care au scăpat aceia au tugit la 
Reghin, însă ce au avut vite, oi, cai, toate le-au luat ungurii cu 
ei. Săracă ţară ce ai ajuns, în timpul libertăţii !... Cine va da 
seamă??? 


35. Domnul Urban oberstleutenantu adună popor în Reghin 
mai cu seamă tineret. Ce va urma nu știm. — Au sosit un re- 
giment de cătane și din Galiţia, însă numai 2 tunuri au, de 
nu vor mai căpăta de acum. Pe Luni adecă 16/29 Oct. e pus 
terminul lovirii. Ştie D-zeu — că precum se aude împăratul a 
ieşit din Beciu pentru revoluţia întâmplată. 


36. Am primit o provocaţie dela D. Urban în care se roagă 
ca satele să trimită ajutor pe seama cătanelor nouă şi pe seama 
poporului înarmat român. — Din Maerău s'au trimis Oct. 15/27 
108 pite și 110 de mălae și 2 găleți de brânză. 


Aici se intercalează darea de seamă a lui Lazar P. Emanoil — asupra 
evenimentelor din Ernot — raport cuprins între 37—43 incl. 

37. In anul 1848 zi l-ul Octobre stârnindu-se vestea, cumcă 
maghiarii (din adunarea dela Agyagfalva împrăștiindu- -se, e şters) 
plini de cuvântări crâncene în contra românilor a-i pustii n'au 
lipsit şi până la Ernot a străbătut vestea, cumcă în ziua mai în 
jos însemnată aprinzând Nirașteul, vor pe seară să aprindă şi 
Ernotul, care bazat fiind pe drept, — sau făcut înştiințarea la 
frații români câmpeni a veni întru ajutor. lară în 8 Octombre au 
şi venit cu o mulțime ca de 375 de inși. 

Această mulțime poposând spre noaptea zilei viitoare în Er- 
not numai de cât! după miezul nopţii pe la 12 și o oră a venit 
nescari agârbicieni militari tot împuşcând dela făgădăul Ciucului 
până la noi unde fiind păzitor la capul satului, și honoșfiii în- 
trebându-i numai decât au sosit cu puşti și săbii asupra păzi- 
torilor din cari pe unul l-au împușcat și îndată au și murit, pe 
altul în patru locuri foarte rău l-au rănit cu săbiile iară casele, 
cași unde era păzitori toți i-au găurit cu bombele. Destul această 
tristă întâmplare tot poporul întristându-se mai vârtos că în timp 
de noapte toți au ieșit atară din sat, care încătrău, așa cât abia 
sau adunat tot poporul: la satul său a treia zi. 


38. lară în 10 zile alui October prefectura Mureșului cu 
vre-o 10.000 de inşi formând logăr în Ernot am cuprins curia 
Ernotului, în care zi am și desarmat Curia emeritului comite 
Grot Haller Ignaţ dela St. Paul și tot atunci nevrând un preot 
romano-catolic anume Kolosi ca să se desarmeze şi curia gi- 
nerului Groft Haller Lai, ba încă împușcând în contra româ- 
mânilor, toată curia în oare cât s'au păgubit, iară împușcătoriul 
fiind cu vre-o câţiva voluntari maghiari cu o caleşcă au fugărit 
i-au vătămat destul de rău. 


39. lară în ziua mai jos însemnată sara pe la cină îm- 
preștieții maghiari dela adunarea din Agyagtalva au aprins Ni- 
reșteul de toate părţile și l-au ars, cât nau rămas numai vre-o 
oarecâteva case pe de lături de sat. lară această aprindere domnii 
prefecți după ce pe la apusul soarelui poporul prin cuvântări 
de pepturi drept simțitoare l-au și inimat, numai decât văzând 
focul au pornit cu toată puterea cătră Niraşteu și așa puterea 
de 10,000 inși adunată în Ernot parte sau "dus cu dânșii, parte 
s'au împrăştiat, parte au rămas la Ernot. 


40. Iară în 11 aceiaşi Luni cam pela 9 ore poporul 
român(a) tăbăriît la Chirileu, năvălind asupra-i maghiarii cu turbare 
au început a-i bate și omori, iar poporul spăimântat au luat-o 
la îugă cu puţini rămași și au trecut Mureșul cum au putut 
către Câmpie. E de însemnat cumcă tocmai atunci un tribun 

anume Bonta Petru viind și dânsul cu praf și cu bombe deo 
sută de găuri (?) și vre-o 5J0 de inși, maghiarii l-au prins și 
tot bucăți l-au tăiat, precum și pe onor. frate Tămaș Aron pa- 
roh gr. cat. din Borda, părinte a opt prunci mici, în crișmă dim- 
preună cu fratele său l-au împușcat și mort gol l-au lăsat pe 
șesul Ogri precum. și pe ceilalți români pe şesul Chirileului, 
mâncare păsărilor cerului și cânilor, neîngropați. 


4!. lară în tot aceia zi nescari voluntari ca până în 16 
au aprins mai multe case pe câmpui Ogri, iară grupa maghia- 
rilor mare mulțime ca de câteva mii au năvălit asupra Ernotului 
și au cuprins ei cura Ernotului iară eu cu grijă rămas, am fost 
siliv a da dosul de viața a-mi apăra. 

Sunt de însemnat următoarele : 

a) Maghiarii din Ernot cari împreună cu românii au depus 
jurământul fără nici o osebire, au ridicat flamura albă și s'au 
dat în puterea veniților maghiari. 

b) lară curial știle fiind convocați a depune jurământ pe 
lângă constituția maghiară și bolnăvitul minister, pe unul din- 
trânşii Simon loan podarul curii, pentrucă pe mine dimpreună 
cu feciorul meu ni-au trecut peste Mureș, l-au împușcat și l-au 
țipat mort vrăjmașii. | 


42. lară în noaptea spre ziua următoare fiind noi sătenii 
duşi din sat au jefuit tot satul, așa cât pe mai mulți români 
avuţi i-au făcut mișei și cerșetori şi fugiți în toate părţile. Cu 
pruncii mici, anumit în pădurea Iclandului mare, am văzut pe o 
muere care a născut doi prunci și amândoi fără moaşă fiind 
născuți, au murit nebotezați. Văzurăm şi patru prunci mici (a 
parohului din Şeuţa, pe carele aprinzându-l mai întâiu, după 
aceea tot bucățele tăindu-l) umblând ținându-se de mână și 
plângând. 


43.  Ars-au sate mai multe cărora locul nu se mai poate 
şti. Fără eu așa înfricat prin mai multe sate prin bunafacere a 
românilor am ajuns la S. Reghin în 17 a lui Octobre ca la un 
asil. Aici poposind până în al 20 Octobre am fost silit a mă 
duce pe Mureș la deal până la Maerău, — pentrucă în acea zi 
au năvălit maghiarii și asupra S. Reghinului fără nici o pricină 
în contra lor. Şi așa avutul oraș și orășenii căzând jertfă în 
mâna barbarilor au rămas fără averi și fără case, căci în 21 
October i-au dat foc orașului. 

Lazar P. Em. 


(Va urma) 

Scrisori vechi 
Comunicate de Norbert Salmen 
XI. 

Mai rar se găsesc scrisori vechi trimise de feţe bisericesti. 
Gheorghe Drauth are însă relațiuni şi cu de acestea. Egumenul 
Dionisie, care i se adresează, nu ştie, pe cât se pare, că Draudt 
e jude, pe atunci, la 1727, a treia oară, dar poate cunoaşte mai 
bine oamenii judelui cari trec pe lângă mănăstire cu oile şi vitele 
stăpânului lor. Judele de bună seamă va da ceasornicul stricat al 
egumenului să-l dreagă, știind bine că trebuie să trăiască în bună 
înțelegere cu proprietarii păşunilor. Dar pentru el e și altă între- 
bare la mijloc. 

Privind din perspectiva timpului nostru, ne pare lucru curios 
cu ce fel de afaceri e însărcinat acum două secole cel mai însem- 
nat funcționar al unui oraş. Par'că e degradat la un fel de agent 
care mijloceşte între străini şi meseriaşii Braşovului. Dar să nu 
uităm că judele garanta cu vaza sa, ca să fie executate comenzile 
în mod mulțumitor, de cei mai buni meşteri. Pe el îl preocupa 
prestigiul unui oraş de industriași şi negustori, propaganda pentru 
munca lor solidă. 

+ Prea cinstitului întru domnul He. şi al nostru bun voitor 
Măriia Sa domnului Drag (!) Georgie ot Brașov dela Dumnezeu 
mult[ă] şi întreag[ă] săn[ăltat[e] rog ca să-ţ[i] trimiț(!) Mării Tale. 
Intămplarea scrisorii cătră Măriia Ta nu iaste dă alta făr d[ă] căt 
întăiu să aflăm dă săn[ăltatea Mării Tale, a dooa mă rog Mării 
Tale, întămplăndu-se dă mi s'au strica] ciasornicul cesta mic. Te 
supăr Măriia Ta să-l dai să mi-l dreag[ă] cum va fi mai bine să 
pue sticlă şi să-l cearce şi înlăuntru ce va fi stricat să-l dreag[ă] 
și să mi-l trimiț mai în grab[ă] pă cine va vini că fiind învăţat 
nu pot făr el şi să-i fac[ă] şi toc și ce cheltuial[ă] va fi, cu mul- 
țumită voi[u] plăti, iar dă nu am la popa Andriaş 300 tal[eri] și 
vei lua dă acolo ce va fi cheltuiala și ceialalți mi i vei trimite 
Măriia Ta. Şi mă rog Mării Tale să-mi trimițți] pă om dă is- 
prav[ă] să nu s[ă] cumva păliască. Şi eu voiu rămănea Mării Tale 
mulțumit și rugător dă săn[ăltate. Aciasta şi fii Măriia Ta să- 
n[ă tos. 

Noem. 6 d. It 7230 (=1727) 

+ Al Mării Tale rug[ăltor şi dă.tot binele voitoriu 
6 »jpouuevos vovătrov Moviăsios (Nucet?) 

[Vo.] Prea cinstitului şi al nostru bun voitor Mării Sale dom- 
nului Draot Georgie cu cinste şi cu întreag[ă] sănătate să să dea 
în Braşov. 

[Pecete neagră, octogonală cu legenda: Dioni[sie] iermonah 
1722 (?) ] 


XII. 


Ni s'au păstrat şi două scrisori trimise de honul sau cve- 
storul Gheorghe Drauth la 1727 și înapoiaţe mai târziu. Nu sunt 
cumva numai concepte, fiindcă au fost îndoite şi desfăcute. Una 
chiar mai poartă şi pecete mică, neagră cu emblemă. Una chiar 
mai poartă și pecete mică, neagră cu emblemă. Aceasta e adre- 
sată vameşilor dela Dragoslavele. Oamenii de aici trebuiau să 
ajute pe dregătorii domnești, să care la mărfuri!) aduse din Bra- 
şov şi anume fără plată. De aceea vor fi fugit atâţia peste hotar 
la Bran, Satulung şi în alte sate?.) De astă dată iară e vorba de 
cărăuşi, cari să ducă păstrăvi cât de iute la curtea domnească. 


Cinstiţilor şi ai noştri bun[i] priiaten[i] şi vecin[i] de aproape 
dumneavoastră cinstiți vameşi dela Dragoslavele. 


- Dela prea putearnicul şi a toate țăitoriul dumnezeu săn[ă]- 
tate şi tot fericitul bine pohtim şi rugăm ca s[ă] trimiț[i] dumitale 
înpreună cu cinstitele casele dumneavoastră. Aciastă puţin[ă] scri- 
soare a noastră cătră dumneavoastă nu iaste de altă fără căti fac 
dumneavoastră ştire iată că pohti Măriia Sa Vod[ă] dela noi ca 
sță] trilmlitem Măriei Sale ceva păstrăvă viiu pre sama Măriei 
Sal[e] de care veţiţi] şti dumneavoastră. lată trimisei 2 pescar[i] ai 
miei ca s[ă] fie purtători de grije. Numai pohtescii şi mă rog 
dumneavoastră ca s[ă] fie porănca dumneavoastră pentr[u] un car 
ca s[ă] margă cu peaştele mai de grab[ă] că iaste de pripă lucru. 
Și dumneavoastră pohtesci ca să] dai porăncă celor ce vor 
mearge cu carul să margă pe cale unde sănt sate bunle] ca s[ă] 
nu moar[ă] peaştele. Şi cu aciasta săvărşindă, mila lui dumnezeu 
să fie pururea cu dumneavoastră. 


1727 Noem. dn 9. 
Al dumneavoastră de bin[e] voitoriu şi gata spre slujbă 


Scris în Braşov G. Drauth 
Hon. 


1) lorga: Op. cit. pg. 76. 
2) Idem pg. 137, 138, 141. 

(P. S$.:] De altă mă rog dumnevoaastră ca s[ă] faceți atăta 
bine ca s|ă| întrebaţi pre pescariul dumneavoastră ca s[â] spue 
cărăușilor celor ce mergi cu carul pe unde mergi cu peaşte, cănd 
duci la Măriia Sa Vodă ca s|ă] margă și aceștia pre acea cale 
pentr[u]| răndul apei. 

[Vo:] Cinstiţilor şi ai noştri bun[i] şi vecin[i] de aproape 
dumnealor vameșilor de la Dragoslavele cu fericită] săn[ă]tate să 
să dea. 

[Pecete mică neagră cu emblema lui Drauth.] 


XIII. 


Oamenii de încredere ai lui Vodă în afaceri de hotare erau 
ispravnicii Câmpulungului, aleși din boierii mari. Neam bun era 
și familia Cuparilor. Unul dintre ei, Radu, ocupă deţa la 1694!) 
dregătoria aceasta însemnată. Prin mâna ispravnicilor treceau, pre- 
cum ne dovedesc rândurile următoare, şi scrisorile Domnului pe 
cari le întovărăşia cu un fel de bilet de transport. Aşa și aici. 
Astădată, fiind vorba de o jalbă a Câmpulungenilor, ispravnicul 
Manea Cupariul e interesat şi cere şi el în chestiunea ştiută ră- 
spuns dela judele Drauth. Nu e exclus ca această scrisoare să fie 
iovarăşa celei latine din 4 Noemvrie (= X). 


Cinstitului şi al nostru bun priiatin şi de binevoitoriu și de 
aproape bun vecin: dumnealui Daraot Georgie marele județ al 
cinstitei cetăți Braşovului : cu dragoste și cu fericit[ă] sănătate mă 
închin dumlnitale] : 


+ Pricina scisorii noastre cătră dumneata mai mare nu iaste 
făr de căciu jăluindu-să Cămpulungeanii la Măria Sa Vodă, iară 
Măria Sa au scris dum[nitale| aciastă carte, care citindu-o dum- 
[neata] să dai dumneata respunsul Măriii Sale la ce te va îi pohtit 
Măria Sa Vodă şi să aibă şi eu respunsul şi eu de I[a] dumneata. 
Cu aciasta acum mila lui Dumuezeu să fie p[ulrulrea cu dum- 
neata. Noem(vrie) 19 7236 (=—=1727). 


Al dum[nitale] bun priiatin și de bine voitoriu şi de aproape 
bun vecin 


Slucerul Mani Cup(a)r ispravnic 
Cămpului lungu 


1) Iorga: Op. cit. pg. 184. 

i 


[Vo :] Cinstitului şi al nostru bun priiatin şi de bine voitoriu: 
şi de aproape bun vecin dumnealui Draoti George jude al cin- 
stitei ciătăț[i] Braşovului cu dragoste şi cu fericită bună sănătate 
să s[ă] dea. 


dit. 9 lul. 17 Schreiben des Szludser Malkun Kimpolunger 
Bezirks Iszpravniks an den Kronst. Richter Georg Draudt. 


[Pecete mică, neagră, ruptă în parte] 
XIV. 


Vinul românesc era renumit şi căutat şi altădată. Negustorii 
de vin din Braşov cumpărau cu buţile dela Dumn și dela boieri, 
la Piteşti şi la Câmpulung.!) Alţii aveau viile lor proprii în Țara 
Românească şi puteau să-şi treacă vinurile fără să plătească vamă. 
Cartea domnească de scutire trebuia să fie din când în când re- 
înoită. Deja în 1715 găsim pe un oarecare Țop din Şcheii Bra- 
șovului care se însărcinează să facă pentru concetățeni ai săi la 
Bucureşti cărți de scutire sau să se îngrijească de reînoirea lor.?) 
Se ştia exact cât de mare fusese recolta fiecărui proprietar de vie 
şi nu fu scutit decât pentru un număr de buţi, care corespundea 
recoltei lui. Ni s'a păstrat o foiţă de buți ale Braşovenilor chiar 
din 1727.3) Pe listă se află şi G. Drauth cu 8 buți la Piteşti şi 
Cărstea Țop cu 12 buţi. Unde își avea Drauth via? Scrisoarea de 
față ne spune că era „la dealul Topoloveanilorii, aşadară nu prea 
departe de Piteşti, dar la vreo 100 de kilometri de Brașov. 


+ Jupăne Cărsto Țoapă dăla dumnezău sănlăltate și tot bi- 
nele pohtim ca s[ă] trimiț dumnitale dănpreun[ă] cu toată cinstită 
casa dumitale. Această puţin[ă] scrisoare a noastră cătră dumneata 
nu iaste de altă făr cătu faci dumitale știre pentru răndul cărăţei 
cei domneşti care iaste pentr[u] viia noastră care iaste la dealul 
Topoloveanilorii. lată că nu s[ă] tămplă ca s[ă] vie denpreun[ă] 
cu cealealalte căr[ălță ce s'au făcută greşallă] pe cale. De care iatlă] 
că trimisei această carte domnească cu acesti om de aicea din 


n 


1) Iorga: Op. cit. pg. 37—39. 
2) idem pg. 415. 
3) idem pg. 416. 

Schiai Radu feciorul Radului Catanei. Ce de aceasta te pohtesci 
pre dumneata și mă rog dumitale ca la un bun priiaten care] 
faci atăta osteneală ca s[ă] o dai dumisale pisariului Neculae și 
dumnealui sau făgăduită precum va purta grije de s[ă] va înnoi 
și înnoindu-s[ă] mă rog dumitale ca s[ă] o iai și să mi o trimițu 
cu un om de omenie ca s[ă| nu s[ă] piiarză cartea. De aceasta 
pohtescă pre dumneata ca s[ă] fii ostenitor pentru noi şi noi ră- 
mănem gata spre slujbă dumnitale şi cu aceasta .săvărșind mila 
milostivului dumnezeu să fie cu dumneata. 
1721 Dec. dn. 2 


Al dumitalțe] de bin[e] voitor 
dumital[e] în toat[ă] vreamea. 


Scris în Braşov G. Drauth (cu latine) 
Hon 


[Vo :] Dumisale jupănului Cărstei Țoapă la București. 
Dumisale cu bunjă] săn[ăltate să să dea. 


|Pecete ovală neagră.] 
XV. 


Bârsenii îşi mânau oile şi vitele, cum era şi lucru firesc, 
spre Sud de Predeal până jos în câmpie. Mai rar se trimit în 
Moldova. Dacă se întâmplă, apoi trebuie să căutăm explicarea 
ori în niște boli, cari bântuiesc în Muntenia ori în vama mai fa- 
vorabilă. Astfel de motive par a fi hotărit şi pe judele Rheter din 
1750 să ceară dela Constantin Rakovița informaţii, relative la 
condițiunile în cari ar putea să trimită turmele sale peste hotar. 
Domnul răspunde politicos că va favoriza pe toţi streinii cari vor 
intra în ţara sa şi va apăra interesele lor cu privilegii. Dorind a 
avea relații bune cu orașul Braşov, speră că şi acesta are aceeași 
dorință. Nu e încă vorba de condițiuni concrete. Acestea s'au 
stabilit mai târziu. 


IHustrissime Domine Domine Colendissime! 


Non sine peculiari satisfactione aestimatissimas lilustritatis 
Vestrae Litteras percepimus, quodque verbo Nostro insistens, gre- 
ges suos huc transmittere dignata fuerit, perspeximus. Nos du- 
bium quodlibet abstergere volentes, non tantummodo homines huc 

deflectentes protecturos, sed aliis insuper Confirmatoriis Litteris 
munituros, profitemur. Oppido Nobis placeret, quando sincerissi- 
mum, quo ferimur, bonae vicinatis custodiendi leges, exinde pa- 
tesceret desiderium, sique lllustritas Vestra persuasa esse velit, 
quod toti in id adnitimur, ut qualibet occasione demonstremus, 
quo particulari studio honorisque cultu existamus. 
Illustritatis Vestrae 
Ad officia paratus 


lasiis | 
d. 30. Octobr. st. vet. Constantinus de Rakoviza 
1750. | 


[Vo:] Iilustrissimo Domino Domino Rheter Regiae Liberaeque 
Civitatis Coronensis Districtusque Burczensis Pro-Quaestori. Co- 
ronae. 


Pecete mică, roşie cu monograma G. R. (sic). 


Tot pe partea din afară se află notița, scrisă de mâna pri- 
mitorului : Praes(entiret) den 26. 9 bris 750. Von dem Fiirsten in 
der Moldau Rakovicza in materia meiner zur Auswinterung dahin 
geschickten Schaate. 


(Va urma.) 

+ D. Cabadaev 


Zilele trecute s'a stins la Sibiu pictorul D. Cabadaev, bine 
cunoscut şi apreciat artist. 

Ajutat de talent și muncitor, Cabadaev şi-a croit încă înaintea 
războiului un nume, mai ales prin pictarea artistică a câtorva bise- 
pici, După răsturnarea ce-a adus-o cu sine războiul, a luptat şi el, 
cum luptă azi orice talent în împrejurările atât de potrivnice artei. 

Bolnav în ultimul timp şi nevoit să-și încetineze activitatea, 
Cabadaev a mai aranjat totuși o expoziție — cea din urmă din 
viața sa — aici la Brașov, în sala „Astrei“, în luna Iulie. Era 
pentru a doua oară că-și desvăluia operele, plin de nădejdi, înaintea 
ochilor noștri, ai brașovenilor. Pentru a incasa deceptții. 

Indrăgostit de arta sa, îl vedeai pe Cabadaev contemplându-și 
câte-odată pânzele în tăcere, dar nu vorbea despre ele niciodată. 
Şi nu te'mbulzea cu explicații. Nu, pentrucă opera lui vorbeşte 
singură. 

Ca om, Cabadaev era o ligură interesantă. ip de boem, înalt, 
cu pălăria profesională. Bun până la uitare de sine şi natural. Cel 
mai neînduplecat dușman al formelor. Nu-l vedeai aproape nici- 
odată singur și nu ştia vorbi decât tare. De-o veselie, uneori copi- 
lărească, avea un dar deosebit de a-și distra prietenii, povestind lu- 
cruri văzute sau trăite în multele sale drumuri prin alte țări. Avea 
ochi negri de-o ascuțită inteligență şi-o vervă seducătoare. Vorbea 
vre-o șase limbi, perfect, 

Acesta a fost D, Cabadaev. S'a stins în plină putere de muncă. 
Limpede și gravă, succesiunea lui artistică poartă pecetea unui vi- 
guros talent, îngemânat cu muncă anevoiasă și cinstită, 


Ecat. Pitiş 

Flori de lumină 


de Al. Lascarov-Moldovanu 


Cel ce m'a Ssuduit 


Stătcam într'o zi la masa mea de lucru — și mă gândeam 
la fapta urâtă a unui prieten. Sufletul mi se sgârcea de mâhnire, 
iar cugetul alerga, ca o pasăre spăimântată, să găsească un loc de 
liniște și de limpezire. Ceeace făcuse prietenul acela, era un păcat. 

Pe nesimţite, cugetând aceste lucruri, m'am trezit făcând deo- 
sebirea între mine şi el. Imi ziceam: „Bine că nu sunt ca acest 
păcătos...“ 


Cu surprindere. băgai de seamă că aceste vorbe erau acelea 
ale Fariseului din povestirea evanghelică, 

M'am cutremurat. Nu era oare, şueratul şarpelui trufiei care-mi 
trecuse peste suflet? 

Fra adevărată părere de rău că prietenul meu săvârșise acea 
faptă neîngăduită, sau era mai mult o părere de bine că eu nu fă- 
cusem şi nici n'aș fi putut face asemenea păcat ? 

Imi zisei atunci: „Oare n'aș putea face niciodată și eu ase- 
menea păcat?“ 

Sufletul mi se umplu de iubire de sine... 

Simțeam că încep să păcătuesc... 

Gândul îmi fu rupt în două de soneria telefonului. 

Un glas necunoscut, întrebă dacă sunt eu la telefon. 

li răspunsei: „Eu sunt“... 

Atunci, urechile mele fură arse de pălmuirea unei sudalme 
murdare... 


Am rămas ca fulgerat. 


Glasul a tăcut — telefonul s'a închis — iar eu stăteam cu 
receptorul în mână, neștiind ce să fac de rușine. 
Era ruşine, — dar era ceva mai usturător de cât toate: în 


suflet mi se făcuse o sfâşiere. lubirea de sine sângera cu putere. 
Un freamăt ca de codru răscolit de-un vânt ivit pe neașteptate. 
Petecit, am căzut pe-un scaun. De sigur că faţa îmi era vă- 
nătă din pricina sângelui strâns în grabă la cap. 
Nu puteam să cuget nimic. 

Se făcuse un gol fierbinte în toată fiinta mea. 

Imi era rușine de mine însumi. 

Am lăsat atunci să se tragă apele, ele singure, în făgaş — şi 
am stat copleșit, în așteptare. 

Odată cu potolirea, începură să se ivească şi luminitele de 
gând. 

Văzui limpede în sufletul meu. 

Zarea, cutropită de roşală, începea să se destrame, iar în lo- 
cu-i, se așeza cuminte, înțelepciunea. 

„De ce m'am tulburat atât?“ 

Zâmbii... 

„Intru cât am fost eu schimbat prin vorbele pe care le-am 
auzit ?* 

„Atunci, de ce m'am tulburat?“ 

O mâhnire plină de amărăciune se pogâri peste sufletul meu. 
Avui o tresărire, 

Auzii limpede în suflet: 

— „Este trufia dragul meu"... 

Glasul era nespus de dulce. 

Cugetul mi se duse atunci la sândurile mai dinainte, — 
care-mi veniră acum altfel...  Simţii pentru prietenul meu o părere 
de rău cu adevărat... 

Glasul cel dulce zise: 

— „Nu te mai iubi pe tine atât de mult...“ 

Șoptii: 

— „Doamne, ferește-mă de păcate"... 


O fulgerare caldă în suflet... Avui un smerit gând de recu- 
noștință pentru cel care mă suduise la telefon... 


Tablourile cele urâte 


De câte ori treceam pe la colțul stradei, mă opream o clipă 
lângă tablourile mici, așezate jos și lipite de zid, pe care le expunea 
spre vânzare un om umil, îmbrăcat simplu și care niciodată nu 
îndrăznea să te cheme să-i cumperi ceva. Tăcea și se uita blajin 
spre tine, 

Tablourile erau urâte. Se vedea că acel care le pictase, era 
neîndemănatec. Desenul era greșit, iar culorile prea vii şi greșit 
îmbinate, | 

Cu toate acestea, nu știu ce vagă lumină se desprindea de 
pe ele — și te întâmpina cu umilință, dându-ți un nelămurit senti- 
ment de milă — și de frățietate cu cel care le făcuse. Toate tablou- 
rile înfăhşau privelişti din Istoria Sacră. 

Intr'o zi, l-am văzut pe paznicul tablourilor cetind o carte. 

Din mers, privii... Mi s'a părut că e Sfânta Scriptură... 

Dintr'o dată, pește voia mea, tablourile acelea nu mi s'au mai 
părut atâta de urâte i 

Și mila mea se făcu mai mare văzând că nimeni nu se oprea 
să cumpere un tablou, 

În altăzi, mam oprit. 

Vânzătorul închise cartea — și așteptă să-i vorbesc. 

Il întrebai; 

— „Cine a făcut tablourile acestea ?“ 

Omul răspunse simplu : 


— „Eu“ — şi tăcu. 
Aș fi vrut să-l întreb cine este — ce necazuri are — unde 
stă; — dar și eu tăcui, privind mai departe tablourile. De data 


aceasta avui siguranța că ele nu sunt urâte. Lumina aceea vagă, 
se desprindea acum mai vie. 

Rupsei tăcerea zicându-i : 

— „Cunoști pe Domnul isus ?“ 

Omul lăsă privirea în pământ, învârtind în neștire cartea 
din mână. 


Apoi, mă privi — şi zise: 
— „De ce mă întrebi ?“ -- ca și cum ar fi zis: „Tu nu vezi?” 
Stăturăm — şi vorbind de Stăpânul nostru — am aflat... 


Undeva, departe, într'o uliţă strâmtă şi întunecată din mar- 
gine, o casă pitită și necercetată... Inăuntru un băiat olos cu pri- 
virea înflăcărată de fierbinţeală, şi cu mâinele reci, Stă şi privește 
pe fereastra:mică... Alături un carton și câteva culori uscate... O 
icoană în perete — și câteva tablouri religioase împrejur.,. Tânărul 
îşi frânge visarea şi reincepe să picteze după modelul ce-i stă ne- 
clintit, în închipuire. Uşa se deschide — și se arată vânzătorul de 
tablouri din colț... Lui singur i-a fost milă de tânărui olog — și 

i-a spus într'o zi: „,„Dă-mi-le să le pun eu la vânzare...“ — și de-a- 
tunci, câteva ceasuri pe zi, stă cu ele la coltul stradei. Când şi 
când, vreun om cu inimă smerilă și cu cuget naiv, se opreşte și-i 
cumpără câte un tablou, iar omul duce gologanii în odăita aceea 
depărtată, ca să-şi cumpere ologul pâine... 

Nu mai ştiam de când stăteam de vorbă la colțul stradei cu 
vânzătorul de tablouri, — iar privind spre umilele lucrări ale 
ologului, am avut clar viziunea unei lumini serafice desprinzându-se 
de pe ele — şi venind spre sufletul meu ca să-l mângăie cu mi- 
reasma duice a milei. 

Tablourile nu mai erau urâte. Stângăcia lor era plină de far- 
mec, — iar în ziua aceea, vânzătorul a dus în căsuta depărtată 
dinarul milei şi al dragostei mele. 

PSALM 


Lumini după lumini S'au împletit 
Pe cerul ridicat în nesfârșit, 

Si fluviul lumilor m'a legănat 
Sub unda unui cântec necântat. 


M'am cățărat pe bolta 'n veșnicie 

Să prind cristal de 'ndemn şi bucurie ; 
Am vrut să beau cu mâinile-amândouă 
Lumină grea din zorile cu rouă. 


O Doamne-am străbătut cereasca zare 
Să "'ncerc măsura Ta peste hotare; 
Deşi. mărunt, tot treaz am stat în fire 
Ca peste veac să pot dura zidire. 


Dar tot în beznă grea m'ai răstignilt, 
Si tot cu lut gândirea mi-ai lipit, 
M'ai încercat în Slăvi și flori de jar 
Puterea Ta s'o simi și mai amar! 


Ernest Bernea 

Gând de ducă 


Aluniș vecine, uită-te 'n câmpie 

Cum își cheamă puii mica ciocârlie 

Şi se 'nalță 'n aer și se duc mereu — 

O să vie vremea să mă duc și eu. 

Dar îţi las povestea visurilor mele 

Să le-o spui la vânturi, să le-o spui la stele. 
Și ţi-am scris pe frunze tainica scrisoare, 
De-o ceti-o unul, de-i vedea că-l doare, 
Tu oprește-l, spune-i, zile lungi de vară 
Ochii-mi trişti și bolnavi cât îl așteptară 
Măsurând cărarea, — câte luni trecură 
Incercând să schimbe dragostea-mi în ură, 
— Aluniș vecine, alunişș sărace, 

Spune-i câte lacrimi curg pân'se preface 
Din duioasă, blândă, inima, păgână, 

Și la urmă, rece bulgăr de țărână. 


Ecat. Pitiș 

Revedere 


Tu nuc bătrân, tu cuib sărac, 
Tufișuri dragi de liliac, 

Mă 'ntorc acum din loc străin 
Cu voi durerea să-mi alin 

Și să mă 'mpac. | 


Căci mai vrăijit, bătrâne nuc, 
De tine-aminte să-mi aduc 
Și m'aţi făcut, pălite foi, 

Ca voi să tremur și ca voi 
Să mă usuc. 


Și mi-aţi cântat, voi lilieci, 

Cu giasul vânturilor reci 

Să-mi văd nădejdile murind 

Și flori la piept să nu mai prind 
In veci de veci. 


De lângă sânul vostru drag 

Mânat am fost de-un gând pribeag 
Să caut al inimii noroc; 

Și l-am căutat din loc în loc 

Din prag în prag. 


Drumeţ am fost, rătăcitor, 
Ca toţi având același dor, 
Aceleași visuri fără rost, 

Şi partea mea în lume-a fost 
A tuturor. 


Ecat. Pitiș 

Toamnă 


E zadarnic. ... 

Din copac în copac 
“Trece-un Suflu amarnic 

— Suspin de sărac — 

Si-mi spune, că frunzele mor... . 
Pălit-au de soare, pălil-au de dor... 
Și viața-i un vad, 

Cad frunzele, cad, 

Din copac... 

Și eu mă desbrac, 

Că-i noaple târziu, 

Și răul e mare, enorm. . . 

Cu Suflet pustiu 

Vreau să dorm, 

Vreau să dorm... . 
Trezi-imă-voi, poate, 

Din nou suferind, 

Privi-vo! spre astre 

Cu vecinicul jind, 

Dar sufletu-mi fi-va 

Iar plin şi stelar 

Si va arde — făclien altar. . . 


Ioan Al. Bran-Lemeny 

Din „Das Stunden-Buch“ 


de Rainer Maria Rilke 


Inchide-mi ochii Doamne şi eu Te voi vedea 
Urechile astupă-mi şi Te voi auzi 

Și fără de picioare spre Tine voi plecă 

Și fără gură, totuși pe Tine te-oi slăvi. 


Și brațele Tu smulge-mi: Te voi imbrățișă 
Cu inima mea caldă, ce-rri bate-adânc în piept. 
Și inima-mi oprește și gându-mi înțelept: 
În sângele meu, — vecinic pe Tine Te-oi purtă. 


Traducere de $. B. 


Cântec 


de Johann Cristian Gânther 


lar din an o mică parte, 
Iar o zi pe-acest pământ, 
lar o prăbușire 'n soarte, 


lar un pas înspre mormânt... 


Astfel vremea, — o simțim: 
Se scufundă 'n vecinicie, 
Astfel noi ne împlinim 
Pentru moartea ce-o să vie... 


Traducere de S. B. 

Dări de seamă 
Cărţi şi broşuri. 


|. Marțian. Zara Năsăudului înainte de instituirea regimen- 
tului de grăniceri. Editura tipografiei „Cultura*, Năsâud, f. a. [in- 
troducerea e datată „vara anului 1933*|, 48 p. + 1 hartă, [30 lei]. 


Monografiile regionale, lucrate mai ales de către cercetători 
din partea locului, sunt de cel mai mare interes. Nimenea nu 
poate cunoaște mai bine și nu poate avea o mai mare iubire 
pentru lucrul ce- Și impune, decât acela care o viaţă întreagă se 
găsește în strânsă legătură cu ținutul studiat. Cărticica de față 
face parte și ea din astfel de preocupări ale unui om al locului. 
E o scurtă şi prețioasă prezentare a trecutului istoric al Năsău- 
dului. Făcându-se însă şi consideraţii care depășesc rolul strict 
al monografiei, credem că prezintă interes a face câteva obsevații. 


In introducere autorul caută să precizeze punctul principal 
al preocupărilor: „reconstruim... o schiță a vechei organizaţii de- 
fensive din trecutul îndepărtat“ (p. 4), “Tucru extrem de importaut 
pentru lămurirea alcătuirii acestei țări năsăudene întru totul ro- 
mânească. Tot acolo mai sunt însă și câteva consideraţii care 
nu se pot susține. Nu se ştie nimic ce elemente „reacționare“ 
locale vor fi ramas în Dacia „după retragerea forțelor armate“ 
și nici dacă ele, înainte de a veni barbarii, vor fi căutat a-și je- 
iui propria lor țară. Este o eroare să se creadă că populaţia sa- 
telor și orașelor de pe marile drumuri, sar fi retras pentru tot- 
deauna „în “locuri ascunse“ (p. 3; v. şi p. 19). Nici „o mare 
parte din acești nenorociţi“ n'a dispărut sub întâii năvălitori. Ace- 
ştia, cei dintâi Goţii, mau venit din Orent, și nu li se poate 
spune. că nu erau popoare „umane“, după cum nici „oardele tu- 
ranice“ nu aveau ca unic scop distrugerna complectă a țărilor 
ocupate. Dacă ar fi fost așa, atunci în primul rând nici pe va- 
lea Someșului Mare, care e dealungul unui mare drum barbar, 
nu „Sar îi putut înjgheba... o organizaţie primitivă“ (p. 4). 


Mai departe se spune că „Teutonii din Rodna nu pot îi 
identificaţi cu coloniştii sași din Valea Bistriţei și a Șieului“, 
însă ar fi să credem imposibilul că ari rămășițe ale unor Germani 
de est sau Gepizi, cari sar fi „menţinut în “unele părți ale Da- 
ciei până în secolul al IX“ (p. 14—15). Acești Teutoni deia 
Rodna aveau o menire bine precizată, de minieri regali, şi e im- 
posibil să li se dea o altă explicaţie. O recunoaștere benevolă a 
supremaţiei regale (p. 22), nu poate îi explicată, deci nici accep- 
tată. Ardealul a constituit întotdeauna o grea problemă de con- 
ducere pentru coroana maghiară, mai ales arpadiană, care nu sa 

putut menţine acolo decât prin concesii, multe și mari concesii. 
Deci, când regal'tatea concede continuu și în toate părţile arde- 
lene, nu era să cedeze Rodnenii așa de uşor drepturile lor. Nu 
se poate susține nici afirmația că pasurile cele mai frecventate 
(spre Ţara Bârsei, la Turnu Roșu şi la Bărgae) să îi fost pără- 
site de băștinași din cauza incursiunilor pecenege dela anul 900 
(p. 26; pentru Bărgău v. și p. 7). Însăși data ca început al ace- 
stor incursiuni în Ardeal nu pare probabilă. Apoi, oricari ar fi 
fost barbarii, băștinașii nu părăseau cu ușurință ținuturile cele 
mai fertile și cele mai importante în drumurile de comerț. Așe- 
zarea elementelor străine tocmai în aceste locuri, explică foarte 
bine exact contrariul: îngrămădire de populaţie și fortificații ca 
să poată fi apărute mai bine aceste puncte strategice și econo- 
mice. Ori pentu acest lucru nu puteau fi lăsaţi la o parte toc- 
mai cei cari erau în măsură de a cunoaște mai bine ținuturile. 
Faptul că exact în aceste părți ni s'au păstrat cele mai vechi 
şi mai specifice țări curat românești (Ţara Amlașului, Ţara Ol- 
tului sau Făgărașului, Țara Bârsei şi însăşi Țara Năsăudului) e 
dovada cea mai clară că n'a putut avea loc părăsirea acestor ţi- 
nuturi. De altfel autorul însuși spune că așezarea coloniştilor s'a 
făcut „fără încălcarea drepturilor locuitorilor băștinași“ (pg. 26). 
Atunci cine erau aceștia dacă au fost „abandonate“ ţinuturile? 


E interesantă reconstituirea vechiului drum dealungul râu- 
lui An'eș cum şi fixarea drumului Rodna-Şanţ pe Cărtibavul și 
Cosna la Dorna, a cărui vechime o consideră începutul sec. XIII. 
Pe această cale crede autorul să îi venit Kadan cu Tătarii lui 
în 1241 (p. 8; v. şi p. 28). Mi se pare însă mai probabil dru- 
mul î xat de mine pe la Câmpulung-Călibaba-Rodna (v. Marea 
invazie tătară și Sud-Estul european, Bucureşti 1933, p. 39—40). 
Adaug că valea Bistriţei n'a scăpat de i- vaze (p. 28), deoarece 
Tătarii au distrus însuși orașul Bistriţa. 


Se înfățișează apoi drumul și trecătoarea Bărgaelor, care 
e considerată cea mai veche. Se remarcă şi mai multe poteci (p. 
5—10). Alte fortificaţii la Cetate-Cetăţel- Ciclău (p. 11) şi dea- 
lungul Someșului. Interesantă ca sistem defensiv de apărare, 
inundarea şoselei Rodnei prin stăvilare puse dealungul digurilor 
spre a o face impos bilă cavaleriei (p. 16). Se remarcă o întâe 
așezare benedictină la Mănăștur în 1061 „în bazele existente din 
timpuri anterioare ale unei mănăstiri orientale“ (p. 18). Ungurii 
S'au îixat mai întâi la Dej, pentru a putea exploata sarea, apoi 
la Beclean. In acea parte a fost și întâia invazie cumană, care 
nu mi se pare bine documentată. Lupta sar îi dat la Chiraleș, 
când Ungurii au atins linia Carpaţilor. Sosirea acestora în această 
parte e considerată ca provenind din îndemnul Benedictinilor și 
deci în numele Papei (p. 21). 

Sunt foarte prețioase știrile despre vechile mănăstiri din 
partea locului: una a sfintei Margareta de Mezeş, la Poarta Me- 
seșului, altele la Sânmărgita și la Mănăștur; a Paturilor la Re- 
teag zisă și Petur; cea numită Dyenus. monastura, la Săsarm; 
aceea care a fost lângă Fata sau în satul Dumitrea și cea din 
Terpiu, de la Becina și de la Rodna, care sunt documentate în 
sec. XIII, dar tradiția și resturile arhitectonice păstrate, le arată 
mult mai vechi (p. 22. 95 și 27). Păcat că asupra acestei im- 
portante probleme se insistă aşa de puţin! E de neapărată ne- 
voie să se reia pe larg, mai ales în ceeace privește mențiunile 
de biserici de rit oriental, anterioare propagandei catolice. 


Se menționează apoi că Bistriţa n'a avut ziduri decât din 
vremea lui Matiaș Corvinul, când, deci, ar fi devenit cetate (p. 
29). Paza la hotar se făcea cu oameni ai locului — constatare 
foarte prețioasă pentru regimul de pază — numiţi Plajâăsok și 
Gornyikok, după românește piăeși şi gornici (p. 30). Se eviden- 
țiază caracterul libertăţii “Românilor din acest ținut cum şi ten- 
tativele de a li se lua, până când s'au format regimentele gră- 
nicerești. 

La sfârșit se dau în anexe nouă documente. Rezumăm pe 
cele dale ca inedite. 

Un act din 1281, dela regina Elisabeta către Ştefan aba- 
tele a mănăstirea sf. Margareta din Mezeș, pentru a cincia 
parte din tributul Zalăului, dată mănăstirii după un privilegiu 
mai vechi al reginei Ana (probabil Anna de Chatillon, soţia lui 
Bela III, 1173—1196). 

2. Altul din 1258 Martie 9 dela Bela IV, pentru Apa fiul 
comitelui loan Dionisie și Magistrul Laurenţiu, în chestia pose- 
siunii mănăstirilor Petur și Dyenus. Aici și numele comitelui 
Omodeus. 

3. Din 1451 Octomvrie 26 al voevodului Georgius Ryealph 
de Tharkew, pentru răscumpărarea moșiilor din Chega, Bochyona 
Ffatha și Thewkes, de către localnici împotriva intrusiunii altora. 

4. Din 1486 Septemvrie 18 al județului Bistriţei lohannes 
Thermann, pentru ridicarea Românilor din Rebra asupra hotărîrii 
precedente. 

5. Tabloul posturilor de frontieră întreținute de grăniceri 
de la 1784 până la 1854. 

Urmează încă două acte dela Matiaș din 1472 și 1475 
(aceste din urmă fără proveniență); unul al conventului Mănă- 
ștur, care intercalează un altul de la Matiaş tot din 1475, și ul- 
timul de la Vladislav din 1508. Toate sunt reproduse după di- 
ferite ediții mai vechi. 

Ştim că toponimia acestei regiuni a fost studiată de N. Dră- 
ganu (Toponimie şi istorie, Cluj 1928). Din topicele amintite în 

această lucrare menţionăm dealurile: Dumbrava, Mocirla, Sghia- 
buri, Clinei ; locurile: Râpa cu colțul, La coteţe; râurile : Isvorul 
băilor, Intre hotare. Unele se termină în „ș“, ca Leș și Țibleș, 
care ne duc, fără îndoială, la origini mai vechi decât epoca me- 
dievală, dacă pentru Corondiș se poate afla o explicație slavo- 
maghiară. 

Noutatea documentelor și cercetarea terenului din punct de 
vedere strageric, fac cartea indispensabilă. E regretabil că s'au 
strecurat prea multe greșeli de tipar, fără a se da o erată măcar 
pentru textele latinești. 

Aurelian Sacerdoţeanu 


Raportul general al Astrei - Braşov (pe 1933-1934) 
păstrează ceva din reflexul festivului care a caracterizat mani- 
testațiile serbătorești din toamna trecută, desfășurate în prezența 
Regelui. Asta ca înfățișare. Impresionează însă și prin realizările 
pe care i le însumează conţinutul. Și nu sunt puține. Subliniem 
dintre ele: Casa culturală ridicată în comuna Vlădeni — menită 
să strecoare, prin cei care vor trebui să-i dea suflet, mai multă 
lumină în căsuțele celor ce o așteaptă, fiindcă n'o au, nu din 
vina lor — și Școala țărănească pentru bărbaţi, înfăptuită aici 
în centrul județului — şcoala despre care sa vorbit în rev. 
noastră (v. nr. 3 a. c.) — cu rezultate care nu numai îndreptă- 
țesc, ci obligă la continuarea ei, în condiţii care s'o facă acce- 
sibilă cât mai multora dintre cei cu dorința de a se cultiva, do- 
vedind astfel ceea ce se dorește să fie această școală: „izvor de 
conștiință națională, de morală curăţitoare de suflete și de în- 
drumare practică pentru țăranul nostru“. (p. III). 

Frumoase succese a înregistrat Secţia artistică (fosta Reu- 
niune de muzică „Gh. Dima“, afiliată Astrei) sub conducerea 
apreciată a d-lui Const. Bobescu — atât prin concertele-i de înaltă 
elevație sufletească, cât și prin concursul dat de echipele-i vo- 
lante, propagandei culturale la sate — ca și curat româneasca 
„Astra-Sportivă“, augmentată în ultimul an cu o nouă secție, — a 
„Şoimilor“, remarcaţi cu prilejul serbărilor din Septemvrie 1933.) 

Mai menţionăm laudabilele iniţiative: a) de a sprijini stor- 
țările Astrei din Treiscaune, — prea anemică pentru a putea 
recuceri singură ce e de recucerit şi ce trebuie recucerit în Se- 
cuime. De aceea, nu credem să se găsească Român care, dân- 


1) Fiing vorba de sporturi, nu putem retăcea teama care ne încearcă: 
nu cumva, cu vremea, interesul pentru sportiv să covârșească pe cel pentru 
cultural. O spunem, fiindcă ambiția premiilor şi clasărilor la concursuri ușor 
poate deplasa centrul interesului spre acest obiectiv. Și realizările Astrei, în 
tot trecutul ei, nu se leagă de numele sportivilor, cum, suntem siguri, nu se 
vor lega nici în viitor. Ne gândim la viitor, nu la prezent. 

du-și seama de necesitatea și valoarea acestui sprijin, să ridice 
învinuiri pentru sacrificiul ce s'ar face acolo în vederea readu- 
cerii la matca românismului a fraților înstrăinați; b) de a strânge 
fondurile trebuincioase materializării printr'un monument a unei. 
vechi datorii de recunoștință națională pentru „preotul deștep- 
tării noastre“ Andrei Mureșianu; c) de a organiza expoziţii, — 
ca cea a cărții româneşti (20—25 Mai 1933) și cea din 8—10 
Sept. același an, privitoare la mișcările naţionale la Românii ar- 
deleni. Larg sprijin s'a acordat și „Cântului Nostru“ pentru așe- 
zarea și serbarea desvălirii plăcii comemorative pe casa în care 
a vieţuit bardul dela 1848; pentru organizarea cursurilor de 
limba și lit. franceză la Brașov; pentru mai multe expoziții de 
pictură; pentru diferite societăți culturale și școale, cărora li s'a 
acordat gratuit sala cinematografului. 

Că toate aceste realizări și contribuţii la sforțările demne 
de sprijin ale altora sunt și onorate și apreciate de public, o 
dovedesc: donațiile tot mai multe și tot mai valoroase care se 
fac Bibliotecii și Muzeului Astrei. In anul expirat, vechiul stoc 
al Bibliotecii sporește cu donații preţioase, ca cea a Gremiului 
neguțătorilor români din Braşov, a Casinei Române (care şi-au 
trecut arhivele în proprietatea Astrei), a d-lui Vasile M. Kogăl- 
niceanu (26 cărți și 39 mss. rămase dela tatăl d-sale Mih. Ko- 
gălniceanu), a lic. Dr. |. Meșotă (care a cedat Bibl. Astrei în 
schimbul unor cărți dublete, întregu-i stoc de cărți ungurești), 
a d-lor Prof. N. lorga, D. Lupan, prof. sec., Ing.-șei C. Coma- 
nescu și atâția alţii. — Potențarea interesului pentru această 
Bibliotecă, ni-l indică și statistica cetitorilor şi a cărţilor cetite: 
11.246 cetitori, 16.068 cărţi. — N'au lipsit nici darurile pe seama 
Muzeului a cărui importanță pentru oraşul cu atât de vechi și 
bogate tradiții istorice și culturale românești începe să fie tot 
mai mult apreciată. Așa că, după toate aceste îmbucurătoare 
constatări, imputarea că: „Ministerul Instrucțiunii (azi, al Cul- 
telor, n. Red.) acordând o nouă concesiune de cinema la Brașov 
(a treia, n. Red.), a lovit în interesele unei societăți culturale 
care a muncit în trecutul acestei țări şi a dovedit că merită și 
azi sprijin larg din partea autorităţilor superioare“ (p. 71), — 
e pe deplin îndreptățită și nu dubităm că o semnează fiecare 
Român. 

De încheiere încă o vorbă. Am auzit pe unii spunând: E 
ușor să arăţi rezultate când ai la spate un cinematograt care-ţi 
asigură veniturile necesare realizărilor. Adevărat. Decât, Brașovul 
nu e unicul oraș care a primit „pomana“ unei concesiuni de 
cinematograf. Sunt multe zeci de Despărțăminte ale Astrei cu 
astiel de concesiuni. Celelalte nu înţeleg îns: să-și facă din cap 
calendar, preferind să-și închirieze dreptul cutărui Păchter, mul- 

țumindu-se cu o chirie minimală și cu dreptul la lenevire. Şi 
atunci ?... Concluzia numai una poate fi: Câtă vreme nu-ți pui 
osul, înzadar aștepți folosul. Deci, suum cuique. 


B. 


Raportul pe anul 1933 al Camerei de Comeri și Industrie 
din Brașov (126 pg.) cuprinde în P. 1. a) o succintă retrospec- 
țiune, din punct de vedere economic mondial, asupra anului 
expirat b) un bine închegat tablou al gospodăriei naționale şi 
al situației comerțului și industriei din circumscripția Camerei, 
„cu umbrele și luminile care se desprind din cifrele reci dar atât 
de elocvente ale statisticilor și bilanțurilor, minuţios utilizate, 
pe diferitele ramuri ale acestor activități. Umbrele, în multe ca- 
zuri, consecinţe ale noilor legi fiscale, care — adeseori — „nu 
aduc cu ele numai sarcini noi, ci înmulțesc și formalitățile 
greoaie și deschid căi pentru noi şicane“ (p. 31). Nu e de com- 
petinţa noastră aprobarea sau desaprobarea propunerilor care se 
formulează și a gravaminelor care se ridică. Ele trebuie făcute 
cunoscute celor datori să țină seamă de ele, celor care diri- 
gează viaţa economică a țării, legislatorilor. Noi ne facem da-. 
toria de a atrage atenția asupra lor, — mai ales că ele sunt 
atât de bine precizate de autorul acestui limpede și documentat 
raport, de d-l Dr. N. G. V. Gologan. 

Din partea l. desprindem totuși constatarea, aproape de 
necrezut, care bate la ochi: „Intreprinderile din Vechiul Regat 
nu arată o înțelegere corăspunzătoare pentru acest lucru im- 
portant și onorabil (E vorba de asistența şomeurilor. — n. r.). 
Pe când industria din Brașov a plătit în Decemvrie 1933 con- 
tribuţii de circa 120,000 lei, în același timp dela industria din 
București nu s'a incasat decât 40,000 lei.“ E o constatare foarte 
dureroasă, care îndreptățește, firește, și alte învinuiri şi pono- 
suri ridicate de „provincie“ la adresa Bucureştilor, în legătură 
cu incasările prea înmănușate îață de cei care pot plăti și ar 
trebui în primul rând incasaţi, și necruțătoare faţă de cei ne- 
voiași. 


Din partea Il — Darea de seamă asupra gestiunei exerci- 
țiului financiar pe anul 1933 — relevăm sprijinul acordat şco- 
jilor profesionale, căminurilor de ucenici, diferitelor reuniuni, 
gremii, societăţi, comercianților, industriaşilor și meseriașilor nă- 
păstuiți etg. în sumă de lei 538.000. — Bilanţul se încheie cu 
„un total la venite de 6758.825 și la cheltueii "de 6,269. 404 lei.— 
Dacă în faţa multor poziţii din Contul de gestiune rămâi plăcut 
impresionat, rămâi nedumerit în fața cheltuelilor de cancelarie 
(1000 lei pe zi!). Alocaţia de chirie (200.000 lei), acordată per- 

sonalului, ca și adausurile de scumpete într'o vreme când toate 
băierile se strâng, arată din partea Camerei în adevăr o părin- 
tească solicitudine pentru slujbaşii săi. 


lon Mateiu: Jon Al. Lapedatu (1844-1878). Nr. 2 din - 
Biblioteca ziaristică editată de Sindicatul presei române din Ar- 
deal și Banat. Format 17X12 cm. pp. 40, lei 25. 

O pioasă, frumos realizată evocare a „unuia dintre cei mai 
de seamă reprezentanți ai sufletului românesc din Ardealul de 
ieri“ — a lui lon Al. Lapedatu: poetul-literat — cola- 
borator apreciat al Familiei, al Columnei lui Traian, al Revistei 
literare şi ştiinţifice, — profesorul luminat dela liceul ort. ro- 
mân (azi „A. Șaguna“) din Braşov, pedagog cu aleasă cultură, 
câștigată (pare a fi primul Român ardelean) în „cadrul de plină 
Şi autentică romanitate“, care e metropola civilizaţiei mondiale, 
Parisul, — ziaristul cu condei iscusit și cu atât de bogate 
resurse intelectuale, cunoscător temeinic al nevoilor, cusururilor 
şi boalelor noastre din acea vreme, ca și a remediilor de în- 
dreptare, — unul din fondatorii și poate cel mai activ colabo- 
rator al Orientului Latin, de pe tribuna căruia, ca şi de pe a 
Albinei Carpaţilor „știuse împrumuta ziaristicei noastre tot pre- 
stigiul unui talent real şi prodigios“ şi unde, alături de îrații 
Deusuşianu și Teofil Frâncu, făcea educația politică a „junimei“, 
despre care spunea că „nu trebuie să înceteze niciodată de a fi 
dacoromanistică“, căci realizarea ideii acesteia „e numai o chesti- 
une de timp, și cei ce nu cred în Daco-România, nu sunt fiii se- 
colului nostru și nici nu merită să fie“. 

Lucrarea d-lui Mateiu e o operă de dreptate, făcută unuia 
dintre cei mai buni ai noștri, cu calități nu de toate zilele, cu 
încredere fanatică în steaua neamului său, dar cu avânturi 
frânte înainte de vreme. Cu toate acestea, la activul lui cu o 
incontestabilă contribuție la subminarea vechilor stavile dintre 
frați. 

* 


Reviste. 


Dacoromania. Buletinul „Muzeului Limbei Române“ din 
Cluj. Anul VII. Imprimeria Naţională, București 1934. Format 24!/2 
X17 cm. Lei 650.— Dl Prof. Sextil Pușcariu, directorul Muze- 
ului ne-dă în aproape 700 de pagini rezultatele unei munci 
tăcute de trei ani (1931—1933), săvârșită cu multă răbdare și 
migăleală a amănuntului, — rezultate care, adăogate celor cu- 
prinse în respectabilele volume anterioare ale Dacoromaniei au 
creiat, cu drept cuvânt, un titlu de mândrie nu numai îilologilor 
care activează în cadrele -M. L. R,, ci și științei românești, cul- 

_tivată de filologii dela Universitatea din capitala Ardealului cu 
o pasiune cărturărească adevărat apuseană. 

Volumul cuprinde — pe lângă studii mai ample ca cele ale 
d-lui S. Pușcariu (Consideraţiuni asupra sistemului fonetic şi Jo- 
nologic al limbii române), sau înstructivele pagini, lămuritoare a 
atâtor chestii linguistice: Pe marginea cărţilor: (pp. 437—504), 
ori ale d-lui Sever Pop privitoare la lucrarea, în pregătire, de 
mare importanță, care e Atlasul linguistic al României — şi o 
serie de articole mai mărunte tratând: etimologii (datorite d-lor 
S. Puşcariu, Th. Capidan, N. Drăganu, lorgu lordan), contribuţii 
la extensiunea rotacismului (S. Pop, D. Macrea, S. Pușcariu, S$. 
Dragomir), la migrațiuni în timpul fânului (C. Lacea), la împru- 
muturi și reîmprumuturi ungaro-române (N. Drăganu); sau alte 
chestii ca: Elemente româneşti în L. albaneză (Th. Capidan), 
Sujixe care indică apartenența locală, Nume de familie compuse 
din Țara Oltului (Şt. Paşca), Influențe rom. asupra foneticei sâr- 
bești din Banat, Cuv:nte argotice sud-slave de origine românească 
etc. (Emil Petrovici). Deosebit de bogate se prezintă capitolele: 
Recenzii și dări de seamă și Bibliografia publicaţiilor (1929 şi 
1930), — cea din urmă condusă de d. |. Breazu. : 

Volumul îl încheie câteva necroloage și un foarte util indice 
a) după materii, 0) după autori, care ușurează și celor mai pre- 
tențioşi și grăbiţi cercetători consultarea masivului volum. 


Ei 


Impunătoarea publicaţie de sub auspiciile „Astrei“ Revue 
de Transylvanie își continuă în nr. 2. binefăcătoarea operă de 
informare a Apusului asupra Ardealului real, nediformat de 
lentilele opticei herczeg-ferencziene. 

Din documentatele studii ale acestui bogat număr reținem: 
France et Transylvanie; Sextil Puşcariu: Le parler de Transyl- 
vanie; A. Caliani: //enseignement minoritaire en Transylvanie ; 
G. Sofronie: La lettre Millerand (6 mai 1920) et la vaiabilite ju- 
ridigue des clauses territoriales du Traite de Trianon; Z. Pâcli- 
șanu: Statist que des Roumains de Transylvanie au XVIIl-e siecle, 
precum şi temeinicile note informative: La politique minoritaire 
de la Roumanie. Les modifications de la loi sur lenseignement 
secondaire et les minoritaires. La revision du Traite de Trianon 
est-elle possible ? Deux auteurs allemands sur le revisionisme 
hongrois. La Petite-Entente des Etudianis et la politique revisio- 
niste. Les „Allemands de Roumanie et le revisionisme  hongroi:s. 

In afară de acestea, numărul cuprinde, mai multe dări de 
seamă privitoare la lucrările autorilor Antal Ul/ein, Franco 
Vellani-Dionisi, Czako St., 1. Lupaş, V. Meruţiu, D-na Vinis 
Ndndor, Elio Migliorini, etc. 

D-nii profesori: Silviu Dragomir și D. D. Roșca, sub a căror 
conducere apare această revistă, prin opera, de mare interes 
național, pe care o săvârșesc, se onorează nu numai pe sine, ci 
onorează întregul Ardeal românesc. 

Redacţia și administraţia revistei se află la Cluj, str. Mico 40. 


Convorbiri Literare. Iulie —Septemvrie 1934. Un remar- 
cabil triplu număr (7—9) închinat lui A. Odobescu cu prilejul 
centenarului nașterii sale. Colaborează îi T. Arghezi (Amintiri), 
Al. Tzigara-Samurcaş (A. Odobescu), |. Dobridor, A. Busuio- 
ceanu (Odobescu arheolog și critic de artă), Stelian Petrescu, 
(O. educator), C. Gerota (O. folklorist), A. lordan (Bibliografia 
scrierilor lui 0.), Al. Tzigara-Samurcaș (Tezaurul dela Pietroasa). 

In afară de acestea, numărul mai cuprinde o serie de ar- 
ticole şi scrisori inedite, obţinute de dl Al. T. S. dela Dna Saşa 
Odobescu. latre acestea, Ii scrisori, în limba franceză, dintr'o 
călătorie făcută în 1894, în tovărășia lui Vasile Borgovan, în 
Transilvania la Sângeorgiul Român. 


Cele Trei Crișuri nr. 7-8 (Iulie-August) 1934. Oradea. 
Frumuseţile naturale ale României — ilustrând articole despre 
turismul român — alternează cu: aspecte dela desvel rea monu- 
mentului lui Delavrancea, a plachetei de bronz Şt. O. losif, Mâ- 
năstirea dela Curtea de Argeș cu regele Ferdinand |. — dela a 
cărui moarte se împlinesc șapte ani — porturi naționale, rari 
dansatori români la concursul internațional de dansuri dela 
Viena etc. Un număr și bogat și pitoresc. 

Gândul Vremii, revistă de ideologie, Nr. 7 (Sept) 1934. 
Abon. anual Lei 100.— Articole de dd. |. M. Marinescu (Criza 
profesoratului universitar), M hai Uţă (Regiunea Saar), P.P. 
Stănescu (Intre democraţie şi demagog e), St. Diamandi (M. Ma- 
noilescu), C. R. Pascu (Corespondenţă din Canada: Situaţia eco- 
nomică a fermierilor americani şi canadieni. Ajutoarele acordate 
de guvernele acestor țări. Alegeri provinciale), Câteva am 
din comunicarea făcută de d. |. Petrovici, în 23 Dec. 1933, 
Academia de Ştiinţe Morale și Politice din Paris. 


In Braşovul Literar nr. 19—20 (Aug.) di. C. Pavelescu își 
continuă firul amintirilor literare, evocând de astă-dată din ceața 
ultimului deceniu al veacului trecut figura poetului Al. Mace- 
donschi. Dl. Dragoș Vrânceanu indică urzeala pe care s'ar putea 
realiza o grupare a forțelor literare ardelene, în vederea creierii 
unei nouă forme literare, contormă cu „marea tradiție“ a Ar- 
dealului. Dl I. Focșeneanu, trecând în revistă pe scriitorii și 
publicaţiile periodice ardelene de azi, afirmației că „ultimul 
scriitor ardelean este A. Cotruş și că Ardealul post-belic nu mai 
face literatură și nu mai gândește decât politic”, îi opune rea- 

litatea: „In prezent, în Ardeal, este o risipire de energii, de 
ideal, de poezie, cum n'a cunoscut provincia aceasta din timpul 
Luceafărului“. — Versuri semnează în acest nr. dd. |. Focşeneanu, 
Em. Giurgiuca, Yvonne Rossignon, P. Pascu, Gr. Popa, |. Th. 
Ilea, O Caba, C. S. Anderco și n. g. moisiu (că di moisiu ţine 
să rămână nume comun, o 'nțelegem, dar cu ce drept strivește 
în tiparnița d-sale versurile si numele poetului maghiar Al. 
Petofi — scris de d-sa al. petăți -- din care traduce, n'o înțe- 
legem. Să aibă dreptate cei care văd explicația în tendinţa de 
a-l apropia de d-sa?); iar proză dd. VI. Nicoară, AL, Ceușianu 


și M. lorda. — Interesantul nr. dublu îl încheie Cronica — 
inteligent susținută de dd. |. Focşeneanu, P. Teodorescu și At. 
C. B. — însemnări şi revista revistelor. 


Prometeu nr. 3—4 (25 lulie) 1934, începe cu un aspru și 
just rechizitoriu în chestia vinovaţilor nesancţionaţi încă ai afa- 
cerei „Skoda“. Continuă cu alt rechizitoriu la adresa Statului, 
care „nu- şi îndeplinește înalta lui misiune de a promova mora- 
Itatea, ci dimpotrivă încurajează în felurite chipuri 'moralitatea 
publică (iscălește d-l Eft. Mărculescu). D-l |. Al. Bran-Lemeny 
vorbește despre Germania lui Hitler și de datoria Ligei Naţiu- 
nilor de a o pacifica prin „anumite concesiuni“, care „nu se 
pot adresa însă regimului actual german, ci numai unui regim 


cu adevărat democratic.“ — D-l Dr. M. Suciu Sibianu susțne 
rubrica medicală, subliniind principii de viață, care trebue ţi- 
nute în seamă pentru păstrarea sănătății. — Câteva amintiri 


despre Dr. Aurel Mureşianu povesteşte d-l V. Branisce, iar des- 
pre poetul, profesorul și gazetarul loan Al. Lapedatu scrie d-l 
V. Tudoran. — D- şoara E. Pitiş dă o impresionantă pagină de 
viaţă chinuită („Doi tovarăși“) şi Diaconul |. Brânzea cheamă 
la „reaprinderea focului sacru al credinței în Dumnezeu“. — 

Nr. 5-6 (pe Sept.—Oct), primit "la încheierea acestor 
pagini, aduce, pe lângă vechile colaborări, pe cele ale dă Petre 
Teodorescu (despre profesorul, criticul și literatul M. Drago- 
mirescu), V. Şt. Şuluţiu (despre Alfred Moşoiu), P. M. Vizirescu 
(Recenzie), V. Maximilian (Expoziţia Lucia C. Reiner) și poezii 
de L. Costin, S. Giuca, N. G. Moisiu (trad. poeziei „Nebunul“ 
de Al. Petâti). (De astă-dată cu inițiale mari. Oare de ce?) Din 
articolele dd. 1. Al. Br. Lemeny și Eft. Mărculescu erupe în- 
grijorarea de viitorul nostru; la cel dintâi, în fața lipsei „cura- 
jului etic și politic“ al reprezentanţilor vieţii noastre publice, 
de a ridica vălul de pe „forțele oculte“ care „leagă mânile“ 
celor cu Yăspunderea; la al doilea, în fața nelimitării și lipsei 
de precizare a atribuţiunilor Statului, cari se împietează reciproc 
în domeniile lor, de unde apoi o mulţime de abuzuri cu con- 
secințe dezastruoase. 

Sunt nr.-e care se cetesc cu folos. Fiecare nr. dublu de 48 


pp. Lei 16.— 

Litere, Nr. 12 (15 Sept.) 1934, Str. Popa Tatu 4 (N.N. An- 
gelescu). Abon. anual lei 100. — Un număr incomod pentru d-l 
T, Arghezi. 


In articolul prin din nr. 13 dela 1 Oct. d. E. Valuca dă 
expresiune unui în adevăr „ecou al gândului românesc, pornit 
în fiecare clipă cu dragoste și recunoştinţă cătră cei ce l-au 
cinstit și înălțat.* De aceea, înțierarea „posturei de înconştiență 
Și disgraţioasă impertinență“ a celor care se complac în rolul 
„de a încerca cu orice preț diminuarea, dacă nu chiar nimicirea 
prestigiului nostru, murdărind cu neîncredere, cu dispreţ, cele 
mai luminoase și mai demne nume ale țării“, va întâlni apro- 
barea tuturor Românilor de bun simţ, apreciatori ai Japtelor, TO- 
ditoare de alte fapte, nu ai „agilităţilor stilistice“, nici ai ironiilor 
unor tineri prea încrezuți şi prea răsfățați. 

Sunt valori în viața “neamurilor, care, fâră să facă măcar 
un gest de apărare în fața atacului, își strivesc detractorii numai 
prin ricoșarea spre obrazul acestora” a săgeţilor îndreptate îm- 
potriva lor. 

Tot în pg. întâi se dă o concisă caracterizare a „temutului 
şi în același timp respectatului“ istoriograt şi critic literar G. 
Bogdan- Duică, a cărui pierdere „se va resimți multă vreme, — 
atâtea puncte întunecoase din "ist, lit. noastre aşteptându- și 


dela el luminarea“. — DI |. E. Torouţiu relevă tardivitatea și 
inutilitatea unor „descoperiri“ — în “realitate lucruri de mult 
cunoscute celor inițiați — din opera lui M. Eminescu. — Nr-ul 


foarte variat şi sprinten îl completează un fragment de roman 
(de |. Răcăciuni), poezii, recenzii, note și interesantele răspun- 
suri (în cont.) la ancheta asupra „raportului dintre poezia actuală 
Și marele public“. 

Sau mai primit: a) Cărţi. 

Josif Schiopul: Diploma andreiană din 1224 și alte docu- 
mente falșe sau falș interpretate (cu 5 facsimiluri şi 1 hartă în 
culori. Cluj, Cartea Românească 1931. Format 17/25. cm. Pp. 124. 
Lei 50. Vom reveni. 

Victor J.nga: Aspecte și tendințe în viața economică a 
Ardealului. Cluj 1934. Format 15:/,/23 cm. Pp. 26. 

Immanuel Kant: Critica raţiunii practice. la rom. de Du- 
m tru Cristian Amzăr și Paul Vişan. Cu două note introductive: 
Viaţa lui Im. Kant, de “C. Rădulescu- Motru; Asupra rațiunii prac- 
tice, de Nae lonescu. (Biblioteca de Sociologie, Etică şi Politică 
a Institutului Social Român). Vom reveni. 

Ernest Bernea: Botezul în satul Cornova. Incercare de in- 
terpretare sociologică. Pp. 26. Extras din „Ţara Bârsei“, 1934. 

ÎI. Nisipeanu: Elemente de psihologie, pentru cl. Vl-a se- 
cundară. Ediţia II-a. „Cultura Românească“ S. A. R. Pp. 470. 
Lei 110. | 

Î. Nisipeanu: Elemente de logică și introducere în filosofie, 
pentru cl. Vil-a liceală. Ed. |. „Cultura Românească“. Pp. 234, 
Lei 90. 

Rey Arcadie: Hazard. Suceava 1934. Pp. 42. Fără indicarea 
prețului. 


b) Reviste. 

Blajul anul |. nr. 9 (Septemvrie) 1934. D-l Tuliu Racoţă 
publică un articol despre „Influența internă în cronica lui loan 
Neculce“, iar Dr. N. Lupu trei scrisori (două. traduse din lati- 
nește) ale lui Petru Maior către episcopul Bob la 1785. In două 
P. M. se roagă „a nu întârzia cu „întroducţia sa (la protopo- 
pie)“, iar în a treia după primirea „scrisorilor de numire“, mul- 
țumește pentru „îngrămădirea de daruri“ cu care l-a „împo- 
dobit“ făcându-l protopop al Gurghiului și vizitator al tractului 
Abafaia. 

Viața Ilustrată, nr. 7 (Sept.) 1934. Sibiu. 

Orientări, nr. 7—8 (lulie—August) Moinești. 

Familia ni. 4 (lulie—August) Oradea. 

Viața Românească nr. 15—16 (August) Bucureşti. 

Buletinul Demograjic al României. Fascicolele pe Febr. 
Martie şi Aprilie 1934. Director: Dr. Sabin Manuilă, București. 

Viața Ilustrată, Sibiu, nr. 8 (Octomvrie) 

Renașterea (Cluj) nr-ul dela 30 Sept. cu un remarcabil 
portret al + Prof. Gh. Bogdan Duică, din pana d-lui Dr. |. Mateiu. 

Provincia Literară, nr. 6—8 (ulie—August) Sibiu. 

Plaiuri Săcelene nr. 7—8 (lulie—August), Satulung-Săcele 
(î. Braşov). Nr. 9—10 (Sept. Oct.). Un număr mai bun, care în- 
cepe a semăna a revistă şi care n'are nevoe de „pozele“ sice- 
lenilor vii ca să fie răsfoit și cetit. 

Vraja Mării ur. 6—7 (August), Constanţa. 

Colinda ur. 3—6 (Martie —lunie), Găinești (j. Covurlui) Abon. 
Lei 100. 

Neamul Românesc pentru popor nr. 16 (16 Aug.) 17 (| 
Sept.) 18 (16 Sept.) 19 (1 Oct.) București. 

Poporul Românesc nr. 13 (1 Sept.) î5 (1 Oct), Gara Chi- 
“țila (Ilfov.) 

Pagini Literare anul L. ar. 5 (15 Sept.) 1934, Turda. Nu- 
măr în ascensiune. 

Translivania, Buletin de technică culturală No. 4 (lulie— 
Aug.) 1934. Sibiu. 

Gazeta Cărților Nr. 5 (1 Oct). Intârziat, dar, în schimb, nr. 
bogat și de interes. 

Jertia prietenilor, pe anul 1934. 


Dr. Brediceanu Caius, ministrul României la Viena Lei  000.— 
Camera de Com. și Industrie, Braşov 240— 
Dr. Colbazi Emil, medic primar de spital, Brașov „240:— 
Ing. Eremie Tiberiu, Bucureşti „ 1000*— 
Dr. Gârbacea l. prof. la Acad. Comercială, Cluj „360— 
Gamber Rupert, student, Orșova SR 40.— 
Inginer lonică ]., dir. Fabricei de celuloză, Braşov 5 50:— 
Lapedatu [., dir. la Bca Naţ., Bucureşti „240— 
Dr. med. Manuilă Sabin, dir. Of. de Recensământ, Bucureşti 640:— 
Olariu Nic., dir. de bancă, Luduș SR 40-— 
Dr. Opriș Oct., medic maior, Arad Y 40:— 
Săcăreanu lon, consulul României la Praga „ 132:— 
Schiopul Iosif, atașat de presă, Berna „100— 
Căp. Sorescu Gh.. dir. la Fabrica de laminat, Brașov „180— 
Ing. Spârchez Zeno, șeful Ocolului Silvic, Satu-Mare 1 240— 
Dr. Stănilă N., cons. la Curtea de Casaţie, Bucureşti » 86:— 
Dr. med. Stinghe Valer, Brașov „240'— 
Stcian G. 1.. avocat, fost deputat, București „120.— 
Dr. Sulică Alexe, medic. Braşov i 40— 
Tohăneanu |. dir. lic. „V. Alecsandri“ Galaţi „„ 1000-— 
Zernoveanu N., dir. la Soc. de cărbuni Petroşani, București „2140— 
Tuturora calde mulțumiri. 
ABONAȚII 
care și-au mai achitat abonamentul. 
Pe anul 1933. Pe întreg anut 1934. 


Dir. lic. „Gh. Barițiu“, Cluj. 
Grama V,, farmacist, Făgăraş. 
Ivan Nic., episcop, Cluj. 


Dr. Baciu Aurel, advocat, Tg. Mureș 
Dr. Blaga Lionel, not public, Sibiu. 
Burduloiu Maria Brașov: 

Dr. Jinga V., prof. Acad. Com., Cluj. Buzea lon, profesor, Oraviţa. 

Dr. Minea loan, prof. univ., Cluj. Cartea Românească, Cluj. 


Cosma R., dir. şc,, fost rev. şc. Stupini- 


Până la 30 Aprilie 1934. 


Bogdan ]. Marioara, București. 
Dir. lic. „Regina Maria“ Cluj. 


Braşov. 


Dr. Cristea N., not. public, Sibiu, 
Dr. Curta Romul, advocat, Agnita. 


Dr. med. Spârchez Tiberiu, Cluj. Dan P. insp. gen. şc. î.':r. Oradea. 
Dr. 'Țeposu E., prof. univ., Cluj. Dr. Gociman A., prof. Acad. Com. Cluj 
Hamzea |., primpretor, Sân Mărtin 


Până la 31 August 1934. 


Dr. Neguş A., adv., deputat, Brașov. 


Saftu Eugen, preot căpitan, Ploeşti. Nestorescu Alex., librar, Sf. Gheorghe. 
Dr. Nistor D., prefect, Timişoara. 


Până la 1 Oct. 1934. 


Oancea N., protesor, Braşov. 


Mateescu N. C., prof., R. Vâlcea Russu Gh. funcț. Bca Naţ., Călăraşi. 

Sânjoanu F. profesor, Brașov. Până la 30 lunie 1935. 
Tartescu |. 1., avocat, Brăila. 

Tiberiu I., comerciant, Brașov. 

Toma I., inginer silvic, Orăştie. 

Ing. Ulescu Alex., dir. Fabrica de Avi- 
oane, Braşov. 

Dr. Ungur S., advocat, Braşov. 


Până la 1 Martie 1935. Pe întreg anul 1935. 
Beleuţă I., prof. Acad. Teol., Sibiu. 
Până la 30 Aprilie 1935. 
Bunescu Elena, Rucăr. 

Dr. Guiman Gh., primpretor, M. Ciuc. 
Olariu N,, dir. de bancă, Luduș 


Dr. Acelenescu Oct., not. public, Teiuş, 


Până ia 31 Oct. 1935. 


Hossu-lLongin Fr., advocat, Băseşti. 


Dr. Millea Aurel, adv., deputat, Cluj. 
Noaghea [., med-vet., Braşov. 

Schiopul Iosif, cons. de presă, Berna. 
Dr. Voicu C., adv., fost primar, Brașov 


Multumiri tuturor celor care ne avansează încrederea lor, dându-ne 
posibilitatea să putem apărea regulat. 


Importantul studiu al d-lui Aurel A. Mureşianu „Iluzia dacică“, apărut 
în revista noastră, a fost tras şi în volum într'un număr foarte restrâns de 
exemplare. In București se găsește la librăria Pavel Suru, unde se află și 
revista noastră, și în Cluj la librăria Ciottec. 


Poşta  Redacţiei. 


Dlui D. Olariu. Sosind prea târziu pentru nr-ul acesta, frumoasa 
„Cântare către tine“ va apărea în nr. de Crăciun. Mulţumiri. 


In atențiunea On. Direcțiuni P. T. T. 


S. S. părintele protopop î. r. Dr. Ilie Dăianu ni se plânge că n'a 
primit nr. 5 al revistei, deși de aici i sa trimis la 4 Sept. a. c. la adresa 
Cluj, Str. N. lorga 8. E nu numai interesul nostru ci şi al încrederii de care 
trebuie să se bucure instituția Poștei, ca să se afle vinovatul care a sustras 
exemplarul dela destinaţie. 


DOMNI 
care preferă achitării unei datorii de onoare, publicarea numelui lor aici. Pre- 
ferința aceasta ne desarmează, făcând de prisos comentarul nostru. 
(Continuare) 
Dr. med. Bude Traian, Avrig, dator dela 1 VII. 1933 — 1 LX. 1934. 
Dr. Moldovan loan, avocat, Beclean, dator dela 1 |. 1933 — 1 LX. 1934. 
Dr. Pavelea Oct., avocat, Beclean (j. Someș), dator dela 1 |. 1933 —1 IX. 1934. 
late cal E,, Com. Cândești (Î. R. Sărat), dat. dela 1 V. 1931 — 
1 1X, 1932. 
Peteu [., fost primar Turcheș, dator dela 1 V. 1930 — 1 II. 1932. 


Odor N, prof. Satulung, : FA PR — 1 V. 1932, 
Orghidan Victoria, Bucureşti i i. i, — 1 IL. 1933. 
Primăria comunei Teliu i ip ȘI — 1 IL. 1933, 
Runcean G. loan, Sf. Gheorghe ,, — 1 VII. 1932, 


Sângeorzan Val., î. notar, Int. Buzău, dat. dela 1 V. 1930 — 1. VII. 1932. 
Vom continua şi vom reveni. 





Numărul acesta a apărut la 19 X. 1934. 

Du. N. G. V. Gologan: Semne bune în viața economică 
mondială . . . 442 
Lăzărescu C. Emil: Notă despre documentele arii, Bârsei 
şi Cavalerii Teutoni . . . 336 
Moga Ion: Aurel Mureşianu . ., . .. . . 295 
Mureşianu A. A.:  luzia „dacică“. 3, 195, 299 
Muşlea Candid: Protopopul Gh. Haines (1760-1812). 14, 99, 211 
Pitis Ecaterina: D. Cabadaev . ... 566 
Puşcariu Sextil: Numele satelor noastre . . ... | 387 
Salmen Norbert: Scrisori vechi . . „218, 369, 447, 560 
Schiopul Iosif: Cavalerii Teutoni şi Țara Bârsei . . 414 
Tartler Th.-Ludu 1.: Cronica comunei Prejmer . . 457 
Teculescu Horia: Un dascăl al dascălilor: Gh. 'Bogdan- 
Duică . . ; 512 
Tulbure Gh.: Părintele Chirii o... 113 
Literatură: 
Poezii: 
Banu D. Gh.: Sfârşit de poveste (p. 65), Cu vremea (65), 
Foaie veștedă (166) Despărţire (166), Lilieci 
(260), Cântec de primăvară (260), Odată 
cu relele. . 466 
Bernea Ernest: Psalm (40), Noapte (40), Psalm 49), 
Noapte (149) Psalm . , 57 
Focşeneanu [.: Soclul fără statuie (45), intim în ca? dă 243 
Giinther Cr. [-S. B.: Cântec . 575 
Lemeny Br. Al. [.: Icar în actual (146), Mai (242) Toamna 574 
Longfellow- C. Comanescu: Săgeata şi cântecul . . 466 
Marin Aurel: Orb, (56), Moartea fetiţei blonde (136) 
Miniatură (157), Noapte bună (157) Baladă 230 

Milovan-Bonţanu 1.: Vlădicul i. Micu (Klein) 

Netea Vasile: Meşterul Manole (165), Lacrimi de iubire (165), 
Sborul cel mare (252), ideal (252), Mocearul (464), 
Pământului . . 

Rilke M. Rainer-S. B.: Toamnă (456), : Zi de toamnă (46), | Din 
„Das Stunden-Buch“ . 

Samarineanu L.: Chip omenesc . 


Poezii: m, 


Bănuț P. Aurel: Viaţa omenească . 
po A „Pagini de umor şi satiră : Românul si ideia (253), 
Hoţul cu formele 'n regulă . ; : 

Ceușianu Al.: Epilog . 

Lascarov- Moldovanu AL.: “Flori de lumină: Puțin credinciosule 
(36), Darul lerarhului (37), Cei doi îraţi (38), Cel 
ce m'a suduit (567). Tablourile cele urâte . : 

Petrescu-Petra Horia: Stingere (58), Cu „manjeta“ Hear 

Tamba S$.: Din stânga și din dreaptă R 


Diverse 


Banciu Axente: Pe marginea unei plăci comemorative . 
Teculescu Horia: In ziua amintirilor . SEE 
Red. Ţ. B.: Din corespondenţa redacției 


Dări de seamă 


Alecsandri V.: Poezii pop., publicate de Gh. Giulea (B) 
Amzăr C. D.: Ce însemnează a ua filosofie (C. A, 
Anuarul lic. „P. Maior“, Gherla (B) . 
Anuarul Inst. de Studii Clasice al Univ. din Cluj, p. II, „pe a anii 
1928—1932 . . 
Anuarul Şc. de ucenici, Sibiu (8). , : 
Anuarul lic. „Principele Nicolae“, Sighişoara (B) 
Anuarul Arhivei, de Folklor Il. (Sever Pop) . 
Astra- Braşov, Raportul gen. pe anii 1933 1934 5). 
Biblioteca pop. a Asociațiunii (B). . 
Biblioteca şcolară (B) . . ; 
Biblioteca „Pământ şi suflet oltenesc“ P 
Breazu 1.: Viaţa literară rom. în Ardealul de după unire (B). 
Camera de Comerț și Ind. Braşov: Raport re 1933 * (B)a 
Capidan Th.: Aromânii (Sever Pop) . 
Cartea Dorului: Col. „Pagini alese“ . ; 
Cazacu D.: Probleme de actualitate. In ghiarele foametei . 
Dima AL.: Motive hegeliene în scrisul eminescian (Şt. 1.) 
Dragomir Augusta: Pagini din ziarul meu. Versuri şi proză 
(Ecat. Pitiş) | Se Si 0 ct ep, ANL 
Esopeia : Col. „Pagini alese“ ta 
Dr. Făcăoaru G.: Şomajul în România (.) 
Grecu- Morariu pă it Patru povești bucovinene” B.. 
Herovanu M.: Țara visurilor împietrite PE 
Iorga N.: O altă istorie contemporană (A. M.) . 
i „ Doux siecles dhistorie de Venise (A. MM). ; 
» „ Textes Le dada du io ai age, destinâs aux &tu- 
dians (A. M) . . e n e lt Mo d pai a 

Iroaie P.: Cernăuţul folcloric . . 485 
Lapedatu Al.: Abolirea protectoratul rusesc în Țările "Române 

(A.M)... în 176 

Lascarov-Moldovanu Al.: Mamina, “roman, (Șt, L) PE E 271 

Lemeny Br. Al. 1: Talaz. (Ett. Mărculescu) 173 
Liga Culturală, secția Brașov: Ştiinţă şi filosofie contemporană. 

Trei conferințe (C. Sasu) . . . ATĂ 

Lungianu Mih. Povești (V. Branisce-Căliman) . . 479 
Manţian 1: Țara Năsăudului înainte de instituirea regimentului 

de grăniceri (A. Sacerdoțeanu) . . . . . . . . 570 

Mateiu Ion: loan AL. Lapepatu (B) . . . 582 
Moga 1: Rivalitatea polono-austriacă și orientarea politică a Ța- 

rilor Române la sfârşitul sec. XVII (Ioachim Crăciun) 472 

Morariu Leca: De-ale cirebirilor III (B) . . pu oder tipa uda 39 

Dr. Nicoară E. Lincreţe-Bătrâneţe (Dr. A. Sulică) PE E E: 265 

Dr. Nicoară și Netea V.: Figuri mureşene (B) . . PI e IE 378 

Niculescu Varone T. G.: Portul naţional românesc (B). Ă Bak] 
Oiteanu 1: Capitalul național din Ardeal şi prob lea conver- 

siunii (B) . . ie e ag 273 

Petrescu M. 1: Sănătatea si fericirea în viaţă (B) . e ai ; 181 

Plopșor N: Amintiri (ŞI. Lo. 271 

„Cântece ţigăneşti (B). . e lau 8 ZE 275 

Popa- -Lisseanu G.: Sicules et Romains (A. M) i e 175 
n î. Gesta  Romanorum şi Descriptio Europae 

Orientalis. Isvoare ale ist. Românilor (B) . . 497 

Predescu Lucian: Panait Cerna. Viața și opera (B) . său) 

Prohiszka O. - Rinea 1.: Concepţia superioară a vieții (|. AL. B.L.) 178 
Sacerdoțeanu A.: Marea invazie tătară şi Sud- Estul european 

(A. A.M)... Îi A d 376 

Satul și Școala: Omagiu profesorului 0. Ghibu (8). E pa ie eri 88 

Simionescu 1: Ecvator. Tropice. Bibl. Cunoştinţe folositoare . . 276 

Stoica Sever.: Tehnica partidelor revoluționare d [jos ai re 210 

„ “Anschliussul (8)... ; 279 
Tolstoi N. L. — G. B. Rareș: Fericirea casnică, roman, „al 

Branisce-Căliman) . . 480 

Tontsch Hermann: Die Honteruspresse in 400 lahren (A. i M.) ] 177 


Despre reviste, anale, buietine 
Abecedar nr. 41—44 (188), Analele Dobrogei pe anii 1932 —1933 (183) Arhi- 


%ele Olteniei nr. 69—70 (186), Blajui (184, 188, 281), Brașovul Literar şi Ar- 
„xistic (91, 281, 584) „Buletinul grupării Thesis, Sibiu (484 [.), Cele trei Crișuri 
(584), Conv. Literare (534), Culegătoru! (185), Dacoromania an. VII (582), Fa- 


milia (278), Frize (276), Gazeta Cărţilor (379, 490), Gândul Vremii (584), Mil- 
covia (280), Neamul Românesc pt. popor (280), Orientări (81) Pagini Lite- 
rare (379), Prometeu (380, 585), Revue de Transylvanie (489, 583), Şcoala 
Prahovei (S |.), Siebenbiirgische Vierteljahrsschritt (93), Societatea de Mâine 
(93, 182, |. Al. Br. L.), Transilvania (279), Viaţa Ilustrată (279), Pastorala de 
Paşti a p. S. S. Episcopului N. lvan (282), Paginile Administrației: Abonaţi, 
spriţinitori, restanțicri (94, 190, 287, 382. 495, 588). 

